ישיבת מליאה, כנסת 25, פרוטוקול מספר 63, 2023-04-19 00:00

אמיר אוחנה: חברי הכנסת, אני מתכבד לפתוח את ישיבת הפגרה של הכנסת

אמיר אוחנה:  היום יום רביעי כ"ח בניסן התשפ"ג, 19 באפריל 2023

אמיר אוחנה:       הודעה לסגנית מזכיר הכנסת, בבקשה

אלינור ימין: תודה

אלינור ימין:  ברשות יושב-ראש הכנסת, אבקש להודיעכם, כי על פי סעיף 96(ה)(2) לתקנון הכנסת, עקב מינויו של דוד אמסלם לשר ביום ו' בניסן התשפ"ג, 28 במרץ 2023, הוא הודיע כי חבר הכנסת אופיר כץ יהיה יוזם במקומו של הצעת חוק מס ערך מוסף (תיקון מס' 60) (פטור ממס במכירת תרופות שאינן כלולות בסל הבריאות), התשפ"ג–2023, שמספרה פ/1458/25

אלינור ימין:  תודה

אמיר אוחנה: יפה ונאה

אמיר אוחנה: חברי הכנסת, הנושא הבא על סדר-היום: החלטת הממשלה בדבר העברת שטח פעולה ממשרד האוצר למשרד לשיתוף פעולה אזורי והעברת סמכויות משר האוצר לשר לשיתוף פעולה אזורי

אמיר אוחנה:  ימסור את ההודעה השר המקשר בין הממשלה לכנסת דוד אמסלם

אמיר אוחנה:  בבקשה, אדוני השר

דוד אמסלם: אדוני היושב-ראש, חברי הכנסת, אני מתכבד להודיע כי הממשלה החליטה כדלקמן:     1

דוד אמסלם:  בהתאם לסמכות הממשלה לפי סעיף 31(ד) לחוק-יסוד: הממשלה, להעביר ממשרד האוצר למשרד לשיתוף פעולה אזורי את שטח הפעולה: רשות החברות הממשלתית

דוד אמסלם:   2

דוד אמסלם:  בהתאם לסעיף 31(ב) לחוק-יסוד: הממשלה, להעביר לשר לשיתוף פעולה אזורי את הסמכויות הנתונות לשר האוצר לפי החוקים הבאים: א

דוד אמסלם:  חוק החברות הממשלתיות, התשל"ה–1975, לרבות הסמכות לפי סעיף 59א(א), כך שהשר לשיתוף פעולה אזורי יעמוד בראש ועדת שרים לענייני הפרטה במקומו של שר האוצר, וחבריה יהיו שר המשפטים ושר האוצר במקום שר הכלכלה והתעשייה; ב

דוד אמסלם:  סעיף 345ב לחוק החברות, התשנ"ט–1999; ג

דוד אמסלם:  סעיף 25 לחוק רשות הספנות והנמלים, התשס"ד–2004, בכל הנוגע לחברה בהפרטה או חברה ממשלתית או חברת-בת ממשלתית, לרבות חברה שהופרטה

דוד אמסלם:       בהתאם לסעיף 31(ב) לחוק-יסוד: הממשלה, מבקשת הממשלה את אישורה של הכנסת להעברת הסמכויות – גם את ההודעה השנייה אני אקריא?      

אמיר אוחנה: כן, כן

אמיר אוחנה:  אדוני השר, הקרא גם את ההודעה השנייה, בבקשה

דוד אמסלם: אני מתכבד להודיע כי הממשלה החליטה כדלקמן:     א

דוד אמסלם:  בהתאם לסעיף 15 לחוק-יסוד: הממשלה, ועל פי הצעת ראש הממשלה, לצרף – – –      

אמיר אוחנה: רגע, על מה אתה מדבר? אתה מדבר על ארבל?      

דוד אמסלם: אמרתי כבר, על ארבל, כן

אמיר אוחנה: לא, לא

אמיר אוחנה:  ארבל זה אחר כך

דוד אמסלם: חשבתי שנעשה כבר

אמיר אוחנה: עשית שתי הודעות, בסדר

אמיר אוחנה:  תודה לאדוני השר

אמיר אוחנה:  ראשון הדוברים בדיון האישי שמתחיל כעת יהיה חבר הכנסת אלעזר שטרן

אמיר אוחנה:  בבקשה, שלוש דקות לרשותך, אדוני

אלעזר שטרן: אדוני היושב-ראש, אדוני השר, אני מתקשה להגיב על ההצעה שעלתה פה, ולא קורה לי הרבה פעמים שאני מתקשה להגיב

אלעזר שטרן:  אני מכבד את השר דודי אמסלם, אבל מרוב מינויים והעברת סמכויות והעברת תקציבים והעברת רשויות כל שני וחמישי, אני כבר לא יודע למה אנחנו כאן

אלעזר שטרן:  פתיחה של עוד שורה לשרים ועוד שורה לשרים, שכובשים שטחים מכיסאות חברי הכנסת – לא יודע לאן נלך

אלעזר שטרן:  אני מציע שנשמור את ההתייחסות שלנו לדברים האלה לימים אחרים

אלעזר שטרן:  עד עכשיו, כל משימה שתוטל – בהנחה שיתאמצו מאוד לעשות לטובת מדינת ישראל בזמנים הקשים האלה – נחיה איתם

אלעזר שטרן:       אבל אדוני היושב-ראש, אנחנו מסתובבים בימים האלה בין ימי זיכרון – בין יום השואה ליום הזיכרון – עם מועקה נוספת

אלעזר שטרן:  צריך לומר ביושר, הימים האלה הם תמיד ימים שבהם רובצת עלינו מועקה כאזרחי המדינה הזאת, בין שני ימי הזיכרון הקשים האלה כל כך, אבל אי-אפשר להתעלם מזה שהשנה אנחנו נמצאים במועקה הרבה הרבה הרבה יותר כבדה

אלעזר שטרן:  אני הולך במקומות האלה ואני פוגש אזרחים, אבל אני פוגש גם חברי קואליציה, שרים, חברי כנסת מהקואליציה, ואני שואל אותם: תגידו, למה? למה? למה היה צריך את זה? מה היה כל כך רע במדינה שהיינו צריכים את המהפכה, הפוגרום – כל אחד יקרא לזה איך שהוא רוצה

אלעזר שטרן:  למה בקצב הזה? למה בדורסנות הזאת? למה במחיקת המוסדות האלה? תגידו, זה היה שווה? לא ראיתם את התמונה קודם?      אמרנו לכם פה מעל הדוכן, 80 פעם אמרתי: לא נצליח לתקן את זה, גם לא בפשרה אחת – לא את המצב החברתי, לא את המצב הערכי, לא את המצב הכלכלי ובוודאי לא את המצב הביטחוני

אלעזר שטרן:  אז למה? למה עשיתם לנו את זה? אתם הממשלה, לא כפרנו, אתם נבחרתם

אלעזר שטרן:  למה? למה?       

טלי גוטליב: הרסתם את המדינה – – – החוסן החברתי

טלי גוטליב:  הרסתם

טלי גוטליב:  תתביישו לכם

אלעזר שטרן: אני אומר עוד פעם ואני קורא גם עכשיו: אין מנצחים

אלעזר שטרן:  ההפוגה הזאת היא לא ניצחון של האופוזיציה

אלעזר שטרן:  אני אומר את זה מעומק הלב

אלעזר שטרן:  ההפוגה הזאת היא אולי ניצחון של רוב מוחלט של העם, גם כאלה שהצביעו לממשלה הזאת

אלעזר שטרן:  אומרים: אוקיי, אולי אנחנו צודקים, אולי צריך מהפכה כזאת, אבל אנחנו כן מבינים את המחירים החברתיים, הביטחוניים, הכלכליים, ולכן נעצור

אלעזר שטרן:  ואנחנו לפני יום הזיכרון

אלעזר שטרן:       אני קורא לך, אדוני ראש הממשלה, עם כל הדיונים האלה של כן לבוא לבתי העלמין או לא לבוא – נדבר על זה, אבל בשלב הזה כן תודיע שזה נעצר, לא מוכן לקריאה שלישית או רביעית או חמישית

אלעזר שטרן:  זה פשוט נעצר

אלעזר שטרן:  נחזור לנשום כחברה, נעביר את יום הזיכרון ויום העצמאות, ונמשיך להתווכח כמו שצריך בפרלמנט

אלעזר שטרן:  תודה, אדוני

אמיר אוחנה: תודה רבה לחבר הכנסת שטרן

אמיר אוחנה:  חברת הכנסת יוליה מלינובסקי – אינה נוכחת; חבר הכנסת עידן רול – אינו נוכח; חבר הכנסת משה גפני – אינו נוכח; חברת הכנסת מירב כהן – רגע, סליחה, סליחה, אתם התחלפתם, נכון?       

מירב בן ארי: הוא היה שני

אמיר אוחנה: לא

אמיר אוחנה:  לא, יגיע

אמיר אוחנה:  מירב, זה מייד מגיע

אמיר אוחנה:  חברת הכנסת מירב כהן – אינה נוכחת

אמיר אוחנה:  חבר הכנסת אבי מעוז, בבקשה

מירב בן ארי: איך זה יכול להיות? אבל אני הייתי – – –      

אמיר אוחנה: חברת הכנסת בן ארי, חברת הכנסת בן ארי

מירב בן ארי: – – – סגורות?      

אבי מעוז: ויתרת לו, לא?      

מירב בן ארי: לא, הוא לא ויתר

מירב בן ארי:  אני התחלפתי איתו בין מקום ראשון לשלישי

קריאה: ההחלפה הייתה בין 1 ל-3

אלעזר שטרן: בין 1 ל-3

אבי מעוז: כנראה שעל נושא אחר היית ב-3

אמיר אוחנה: חבר הכנסת אבי מעוז, שלוש דקות לרשותך, בבקשה

אבי מעוז:  אדוני היושב-ראש, כנסת נכבדה, אתמול בעצרת הנעילה של יום הזיכרון לשואה ולגבורה אמרה נשיאת העליון חיות, בין השאר בהקשר של לימוד שצריך ללמוד ממאורעות השואה, שעלינו לעמוד על זכויות הפרט

אבי מעוז:  ראשית, הרמיזה כאילו היא וחבריה מיישמים את לקחי השואה במאבקם כנגד תיקון מערכת המשפט וכנגד רצונה של הקואליציה להשיב את האיזון בין רשויות השלטון בישראל למקומו הראוי לו, היא בוטה ומטלטלת

אבי מעוז:  זוהי זילות של השואה ואפילו הכחשתה במובן מסוים, כי אם מגמדים את השואה ומשמעותה לענייני דיומא, אז אין להתפלא אם בעיני הדור הצעיר היא כבר לא תיחשב כדבר כל כך ייחודי ומזעזע

אבי מעוז:       אבל מעבר לכך, יצירת הקשר בין ימי שואה לבין זכויות הפרט היא במקרה הטוב עלבון לאינטליגנציה

אבי מעוז:  האם זו הייתה הבעיה בשלטון הנאצי וביישום הרצחני של האידיאולוגיה האנטישמית שלו? האם חוקי נירנברג, פרעות ליל הבדולח, הקמת הגטאות והשמדת מיליוני היהודים במחנות היו בסך הכול בעיה של זכויות הפרט? הרי את הנאצים הארורים לא עניין פרט זה או אחר, הם כינסו לעיסה אחת של סבל וייסורים את המשכיל ממערב אירופה ואת החרדים ממזרחה, את הציונים, את המתבוללים, את האשכנזים מצרפת ומפולין ואת הספרדים מיוון ומתוניס

אבי מעוז:  הרי הצורר, יימח שמו, העמיד את עצמו ואת העם היהודי, מייצג האמונה והמוסר, כשני צדדים של מאבק על העולם ועל האנושות

אבי מעוז:       מדינת ישראל לא קמה כדי לפתור את בעיית זכויות הפרט של היהודים, ובטח לא את אלה של מיעוטים כאלה או אחרים, בדיוק כפי שהיא לא קמה כדי להיות בסך הכול הדמוקרטיה היחידה במזרח התיכון

אבי מעוז:  מדינת ישראל קמה כמדינה יהודית, כדי שעם ישראל יוכל לממש בדיוק את מה שהצורר כל כך חשש ממנו – לגאול את עצמו ואת האנושות כולה ולהביא את אור המוסר והאמונה לעולם

אבי מעוז:  לכן הלקח מהשואה הוא לא לחלל את זכרה כחלק ממאבק על שלטון האליטות ומניסיון לכפות אג'נדה פוסט-מודרנית על מדינת ישראל, אלא דווקא לחזק את זהותה היהודית של המדינה ולקדם אותה להיות מה שנועדה לו

אבי מעוז:  תודה רבה

אמיר אוחנה: תודה לחבר הכנסת אבי מעוז

אמיר אוחנה:  חבר הכנסת מאיר כהן – אינו נוכח; חבר הכנסת ולדימיר בליאק – אינו נוכח; חבר הכנסת משה רוט – אינו נוכח

אמיר אוחנה:  חבר הכנסת אחמד טיבי, בבקשה

אמיר אוחנה:  שלוש דקות לרשותך, בבקשה

אחמד טיבי: מכובדי היושב-ראש, רבותיי חברי הכנסת, אנחנו לקראת סיומו של חודש הרמדאן, (אומר בערבית: חודש הטוב והברכה

אחמד טיבי: ) הזהירו מפניו, הסיתו נגדו, ומי שהסית וגרם לאלימות זו המשטרה

אחמד טיבי:  איך אני יודע? בכל פעם שהמשטרה נכנסה למסגד אל-אקצא, הייתה אלימות

אחמד טיבי:  הייתי כמה פעמים במסגד אל-אקצא, בכל פעם היו שם 250,000 אנשים – נכנסו בסדר מופתי, יצאו בסדר מופתי, בלי אלימות, בכל פעם שהמשטרה לא הייתה

אחמד טיבי:  כאשר המשטרה הייתה ברוטלית ותוקפנית – האזור געש, רעש וסער והאלימות הייתה בשיא

אחמד טיבי:  האלימות הזאת במסגד אל-אקצא הביאה לירי טילים

אחמד טיבי:  המראה הזה של – – –     

אמיר אוחנה: סליחה, רגע

אמיר אוחנה:  חבר הכנסת פורר, יכול להיות שאתה שומע משהו בקול או שזה לא אתה? חבר הכנסת עטאונה, אולי אצלך? מי ששומע סרטונים בקול, זה מפריע

אמיר אוחנה:  בבקשה, חבר הכנסת טיבי

אחמד טיבי: או שיגיד איזה סרטונים

אחמד טיבי:      לכן צריך להסיק מסקנות מהדבר הפשוט הזה: אנשים רוצים לבוא להתפלל, במיוחד בחודש הזה

אחמד טיבי:  זו חוויה

אחמד טיבי:  (אומר דברים בשפה הערבית, להלן תרגומם: המראה של 250,000 המתפללים, המחזה הזה, בצילום מהאוויר – או כשאתה נוכח, הולך בין האנשים – בתמונה הזו יש עוצמה, יש כוח

אחמד טיבי: )      

טלי גוטליב: – – – אפשר להבין מה הוא אומר?     

אחמד טיבי: (אולי אין תמונה שיש בה עוצמה במדינה הזו לעם שלנו מלבד התמונה הזו של 250,000 המתפללים במסגד אל-אקצא

אחמד טיבי: )      

קריאה: – – –      

טלי גוטליב: אז שיתרגם משפט-משפט

טלי גוטליב:  אדוני היו"ר, אנחנו יהודים – – –      

אחמד טיבי: (משהו שיש בו פאר, יש בו כוח

אחמד טיבי:  יש בו פאר, יש בו כוח, יש בו יופי

אחמד טיבי:  יש את אנשי העיר, בעלי המקום, ולכן אין צורך בגוף זר שיזיק לנוכחות הזאת

אחמד טיבי: )      

טלי גוטליב: אבל מה זה – – – די כבר – – – בבקשה, אדוני היו"ר – – –     

אחמד טיבי: אני שומע זמזומים מהצד הזה

טלי גוטליב: שיתרגם מה שהוא אומר

אחמד טיבי: אני שומע זמזומים

טלי גוטליב: אדוני, אני מבקשת להורות לו לתרגם לנו מה הוא אמר

אחמד טיבי: אף אחד לא יכול להורות לי כלום

אחמד טיבי:  תירגעי ותשבי בשקט

טלי גוטליב: – – –     

אחמד טיבי: תשבי בשקט

אמיר אוחנה: חברי הכנסת, תודה

טלי גוטליב: אל תדבר אליי ואל תסתכל עליי – – –     

אחמד טיבי: תשבי בשקט, תשבי בשקט

טלי גוטליב: אל תסתכל עליי – – –      

אחמד טיבי: די כבר

טלי גוטליב: אל תסתכל עליי – – –     

אחמד טיבי: די כבר

אחמד טיבי:  90% מהמדינה מתעבים אותך

אמיר אוחנה: חבר הכנסת טיבי

אחמד טיבי: מתעבים את השטויות שלך, את היציאות שלך, את ההאשמות שלך

אחמד טיבי:  די כבר, לא לקפוץ בכל פעם שאני מדבר בערבית

טלי גוטליב: – – – אדוני לא פונה אליי

אמיר אוחנה: חבר הכנסת טיבי, לסיום

טלי גוטליב: לא פונה אליי

אמיר אוחנה: חברת הכנסת גוטליב

טלי גוטליב: אני לא אתן לך, לתומך טרור – – – לדבר כאן בערבית

טלי גוטליב:  די כבר

אחמד טיבי: ואת תומכת אנסים

טלי גוטליב: תומך טרור ושהידים

אחמד טיבי: את הצדקת אונס של ילד

אחמד טיבי:  אמרת: מה הילד הלך לעשות אצל האנס

אחמד טיבי:  מופרעת

אחמד טיבי:  את מופרעת על כל הראש

אמיר אוחנה: תודה, חבר הכנסת טיבי

אחמד טיבי: את תומכת באנסים

טלי גוטליב: אדוני, אני מבקשת לא לדבר – – –      

אחמד טיבי: את הצדקת אונס של ילד

אחמד טיבי:  יא חולת רוח, הצדקת אונס של ילד

אמיר אוחנה: חבר הכנסת טיבי, תודה

טלי גוטליב: לך כבר

טלי גוטליב:  ברוך השם

טלי גוטליב:  למה הוא מדבר – – –     

אמיר אוחנה: יעלה ויבוא חבר הכנסת עופר כסיף – איננו נוכח; חבר הכנסת יבגני סובה – אינו נוכח; חברת הכנסת עאידה תומא סלימאן – אינה נוכחת; חבר הכנסת ינון אזולאי – אינו נוכח

קריאות: – – –     

אמיר אוחנה:   חברת הכנסת דבי ביטון, בבקשה

אמיר אוחנה:  שלוש דקות, בבקשה

דבורה ביטון: כבוד היושב-ראש, כנסת נכבדה, לאחרונה העיר שדרות ידועה, מאותגרת – ונכון, גם חלק מבוחריה הם ימנים

דבורה ביטון:  אני, כתושבת שדרות, נחמץ ליבי מאוד מאוד לראות כל מיני הערות, ציוצים, שמופנים לתושבי שדרות והסביבה רק בגלל שהם החליטו בבחירה כזאת או אחרת

דבורה ביטון:  ברשותכם, אני רוצה להקריא רק חלק מהם

דבורה ביטון:  אני מדברת על התקופה שהיו מטחים לא פשוטים, כשגם ככה ההורים מוטרדים, וגם ככה יש ביקורת, ואנשים בשדרות ובסביבה – –     

ישראל אייכלר: אני נועל את הרשימה

דבורה ביטון: – – חשים מספיק רע, ולא צריך להמשיך ולשפוט ולהטיח דווקא בתקופות הקשות האלה

דבורה ביטון:  אני אקרא ציוצים – אני לא אזכיר את השמות, אבל אני רק רוצה שתבינו את הלך הרוח, שאני מניחה שחלקכם חשופים לו: "לכן בבחירות הבאות שוב תצביעו לביבי ולשאר המטורללים"; "ההורים של ילדי שדרות בחרו ביבי אחרי שנה של שקט עם בנט ולפיד" – מה שנכון – "אז ילדי שדרות צריכים לבכות להורים שלהם"; "לתושבי שדרות הייתה שנה של שקט

דבורה ביטון:  הם רצו לבחור את ביבי? אין להם דאגות"; "מסכנים הילדים של שדרות", וככה וככה

דבורה ביטון:       ברשותכם, כתושבת שדרות, כאימא וכסבתא, בשדרות יש גם מי שלא בחר ביבי, אבל ברגעים כל כך קשים, ברגעים שיש מטחים, שיש מצוקה ביטחונית מאתגרת – ואני צריכה להזכיר לכם, אנחנו בחרנו לגור שם ובחרנו להישאר שם, אנחנו חלק מהביטחון והחוסן הזה שקיים פה במדינת ישראל – לא יעלה על הדעת שהביקורות ימשיכו בתקופות הקשות האלה

דבורה ביטון:       אני מעריכה שתושבי שדרות והעוטף רואים בדיוק מה שקורה סביבם

דבורה ביטון:  אני בטוחה שאנחנו עוד נראה שגם יתפכחו מעבר ויחשבו אחרת, כמוני

דבורה ביטון:  עם זאת, יש לי בקשה: אי-אפשר להמשיך ולהטיח האשמות כלפי אזרחים ותושבים

דבורה ביטון:  וכן, יש גם חלק שבחרו ביש עתיד, ויבחרו, אני מעריכה

דבורה ביטון:  וכתושבת שדרות, זה נכון – היה לנו שקט שנה וחצי, ואנחנו מייחלים ומתגעגעים לממשלת לפיד

דבורה ביטון:  תודה

ישראל אייכלר: בהוראת היועצת המשפטית אנחנו נפתח שוב את הרשימה למי שרוצה להירשם עכשיו, ואחר כך נסגור אותה שוב

קריאה: למה?     

ישראל אייכלר: למה? כי היועצת המשפטית הורתה

ישראל אייכלר:  חברת הכנסת פנינה תמנו – איננה

ישראל אייכלר:  חברת הכנסת שרן מרים השכל – איננה

שרן השכל: למה איננה? גם פנינה וגם אני פה

שרן השכל:  הינה פנינה, ואני אחרי פנינה

ישראל אייכלר: בבקשה, חברת הכנסת שרן מרים השכל

ישראל אייכלר:  את היית פה?     

פנינה תמנו: כן

שרן השכל: למה אתה מוריד אותנו?      

ישראל אייכלר: ברוך השם

ישראל אייכלר:  קיץ בריא

פנינה תמנו: שלום, שלום

פנינה תמנו:  אדוני היושב-ראש, כנסת נכבדה, אומנם, אדוני היושב-ראש, לא ידעתי שאני עכשיו מדברת, אבל הנושא שמטריד אותי היום – השר אמסלם, ראשית אני מברכת אותך שנהיית שר

פנינה תמנו:  אני חושבת שמלכתחילה נעשה לך עוול, אחרי עבודה כל כך קשה שעשית בתוך הליכוד

פנינה תמנו:  לקח זמן עד שמינו אותך להיות שר

פנינה תמנו:  אבל יש דבר אחד שאני לא מצליחה להבין: הממשלה הזאת היא ממשלת פירוק – לוקחת מפה סמכויות, משם, מן היקב, מהגורן; אני לא כל כך מצליחה להבין איך זה שהיום אנחנו כנראה גם נצביע על זה שכחלק מהסמכויות רשות החברות תעבור אליך

פנינה תמנו:  אני שואלת את עצמי, מה הקשר שעכשיו אתה צריך את רשות החברות? האם אנחנו מדברים על מתן אתנן לשרים כאלה ואחרים?     

דוד אמסלם: – – –      

פנינה תמנו: רגע, רגע, השר אמסלם

פנינה תמנו:  מצד אחד, דעתי ידועה: מצד אחד אני באמת חושבת שככל שהאנשים הם יותר מקצועיים – ואגב נבחרת הדירקטורים, היו לי השגות על חלק מהדברים שקורים בתוך הנבחרת, בטח על ייצוג הולם

פנינה תמנו:  גם עשיתי עבודה והייתי בוועדה הציבורית – כשיצאתי מהכנסת – בוועדה הציבורית שבאה ואומרת: רבותיי, צריך גיוון בתוך הנבחרת הזאת

פנינה תמנו:  אבל לצד זה אני לא מצליחה להבין, אמסלם, למה רשות החברות עוברת תחת הסמכות שלך

פנינה תמנו:  הרי אנחנו מבינים שבאופן טבעי זה צריך להיות במשרד האוצר, אנחנו מבינים את זה

פנינה תמנו:  ואז אנחנו רואים שבכל משרד עושים פירוק של יחידה כזאת ומעבירים

פנינה תמנו:  זה כמו שעכשיו, הינה, אנחנו לקראת יום העצמאות, תסבירו לי מה הקשר שתחת הסמכות של מירי רגב היא מקבלת לה את ניהול טקס המשואות

פנינה תמנו:  גם זה לא קשור

פנינה תמנו:  אני מרגישה שהממשלה הזאת פשוט לא מסתפקת בלנהל את מה שבאמת צריך לנהל

פנינה תמנו:  זה כמו שעכשיו אני מברכת את השר ארבל, השר לעתיד משה ארבל – שהוא מצוין, חבר כנסת מצוין, אבל למה הוא צריך להיות שר של שני משרדים? זה גם לא ברור לי

פנינה תמנו:  אני שואלת שאלה, האם באתם לשרת את עצמכם או לשרת את הציבור? האם אתם כאן כדי לדאוג למדינה ולאינטרסים שלה?      שלום, בועז טופורובסקי

פנינה תמנו:  ברוך רופא חולים

בועז טופורובסקי: תודה רבה

בועז טופורובסקי:  תודה

פנינה תמנו: תרגיש טוב

פנינה תמנו:  אנחנו מאוד שמחים שאתה כאן

פנינה תמנו:       אז אני שואלת את עצמי: את מי אתם משרתים? הרי אתם עושים פה בוקה ומבולקה, אתם עושים בלגן היסטרי

פנינה תמנו:  ויותר מזה, מה שיותר קשה זה שבסופו של דבר אתם מכניסים התנהלות והתנהגות – שחס וחלילה, שלא ישתרשו במדינת ישראל – שמותר לעשות, כל אחד יעשה מה שהוא רוצה

פנינה תמנו:  אני באמת מנסה להבין, כמו שאמרתי, איך קשורות משואות לתחבורה, איך קשורה רשות החברות עכשיו לתפקיד שלך, אמסלם

פנינה תמנו:  אני חושבת שזה בסדר לגלות צניעות – –       

ישראל אייכלר: תודה רבה

פנינה תמנו: – – והדבר המתוקן לעשות זה שכל יחידה וכל סמכות יהיו במקומן

פנינה תמנו:  תודה, אדוני היושב-ראש

ישראל אייכלר: תודה

ישראל אייכלר:  חברת הכנסת שרן מרים השכל, בבקשה

שרן השכל: שלום, חברי הכנסת, שלום לעובדי הכנסת, שלום לכל הסדרנים שנמצאים, סגנית מזכיר הכנסת

שרן השכל:  כולנו אמורים לשהות כרגע בפגרה

שרן השכל:  מילא אנחנו, חברי הכנסת, תאמינו לי, אנחנו עובדים גם תוך כדי, וכמובן יש ישיבות בוועדת כספים לקראת התקציב, וזה בסדר; אבל יש פה כמות אדירה של עובדי כנסת שהזעיקו אותם גם לאחר קיצור הפגרה והביאו אותם לדיון כאן במליאת הכנסת כדי לשמור עלינו ולארגן ולסדר את מליאת הכנסת ולנקות את הכנסת כולה – לכבוד מה? חברים יקרים, לא לכבוד טיפול במשבר אדיר שפוקד את מדינת ישראל, בין אם זה ברמה הביטחונית, מה שראינו בשבועות האחרונים והחג – באמת חג מלא בכאב, עם מה שחווינו כאומה וכמדינה, מתקפה על מדינת ישראל מהגבול הצפוני, מהגבול עם עזה, אובדן של אזרחים ישראלים בפיגועים ובשיטפונות – לא, לא, זה לא מעניין אותם

שרן השכל:  לא בשביל זה התכנסנו היום

שרן השכל:  לא בשביל איזה מאבק ביוקר המחיה, כפי שהתחייבתם

אופיר כץ: אז מה זה נקודת הזיכוי? זה נמצא על סדר-היום

שרן השכל: אין פה ספק, נקודות הזכות יעזרו

אופיר כץ: – – –      

שרן השכל: אבל מה עם משבר הדיור, אדוני? התחייבתם לפתור אותו, נכון?     

אופיר כץ: זה בעמוד השני

אופיר כץ:  תהפכי את הדף ותראי: מאות שקלים לכל משפחה

שרן השכל: אין פה ספק – – –     

ישראל אייכלר: אני מבקש ממך לא להפסיק

ישראל אייכלר:  אני מודיע לך מראש שאני לא – – –      

שרן השכל: לא, מפריעים לי

שרן השכל:  אני מבקשת שאדוני היושב-ראש ישמור פה על הסדר במליאה, בכל זאת

ישראל אייכלר: אני לא חייב לתת לאף אחד שום דבר נוסף

ישראל אייכלר:  זה נוהל שברצותו הוא עושה

אופיר כץ: הערת ביניים, מותר

ישראל אייכלר: אז תמשיכי

שרן השכל: לא, יש הערות ביניים ויש פה שיחה

אופיר כץ: הערת הביניים היא שלא שמת לב שבסעיף 4 יש נקודת זיכוי להורים עובדים

שרן השכל: אדוני חבר הכנסת כץ – – –     

ישראל אייכלר: הוא ממש לא הפריע לך

ישראל אייכלר:  את לא צריכה להתייחס אליו

שרן השכל: אדוני חבר הכנסת כץ, אכן אני מברכת אתכם

שרן השכל:  אנחנו כאן איתכם, ואמרנו לכם: תפתחו את המליאה לזה, ואפילו לעוד חוקים שמסייעים ביוקר המחיה

שרן השכל:  אנחנו נלך יחד איתכם

אופיר כץ: לא נכון, לא הסכמתם לעוד חוקים

אופיר כץ:  לא הסכמתם שנכניס עוד חוקים שמסייעים לאזרחים

אופיר כץ:  ביקשתי, לא – – –      

שרן השכל: אבל לצערי מה שאתם מביאים לכאן – המינוי הנוכחי הוא מה שנקרא מינוי הג'ובים: איך אנחנו משאירים לחבר הכנסת דודי אמסלם את החיוך על הפנים ומשאירים אותו בתוך הקואליציה, שלא יעשה לנו בעיות ולא יעשה לנו כאן כל מיני פליק-פלאקים לקראת התקציב שאמור להגיע, ואיך אנחנו משאירים אותו שמח בחלקו

שרן השכל:  אז הינה אנחנו ממנים עוד שר לממשלה, שבאמת אין לי מושג – –      

ישראל אייכלר: תודה רבה

שרן השכל: – – איך אתם עושים את כל התפקידים האלה, כל השרים

שרן השכל:  ומה ישאיר לו את החיוך על הפנים? הוא יהיה השר שאמון על חלוקת הג'ובים

שרן השכל:  נתנו לו את רשות החברות, הוא יכול עכשיו להיות השר הממונה – –      

ישראל אייכלר: מצוין, תודה רבה

שרן השכל: – – ולתת לכל אחד מהחברים שלו את הג'וב על פי תאוות נפשו

ישראל אייכלר: תודה

שרן השכל: כמו שהתרגלנו לראות כאן ב-100 הימים האחרונים

שרן השכל:  תודה

ישראל אייכלר: ב-20 השנים האחרונות

ישראל אייכלר:  תודה רבה

ישראל אייכלר:  חבר הכנסת איימן עודה – איננו

ישראל אייכלר:  חברת הכנסת טלי גוטליב, בבקשה

טלי גוטליב: טוב, אני רוצה לספר לכם משהו

טלי גוטליב:  זה יישמע לכם כמו צ'יזבט – אמיתי לגמרי, לא נגעתי

טלי גוטליב:  מישהו מאוד בכיר נוסע לחו"ל, חוזר, בנתב"ג עוצרים אותו

טלי גוטליב:  הוא היה בטוח – אולי משהו, מיסים, לא סגור על זה, אולי מכס

טלי גוטליב:  אומרים לו: אשתך התלוננה נגדך

טלי גוטליב:  אשתי התלוננה נגדי? לא יכול להיות

טלי גוטליב:  הוא מראה להם מתוך התיק שלו שליפים, I love you, I love you, שכותבת לו אשתו, כל מיני פתקי אהבה למיניהם

טלי גוטליב:  כך קורה, עוצרים אותו, מוגש נגדו כתב אישום מהחמורים שראיתי בתיקי האלימות

טלי גוטליב:  כך זה נקרא, זה נקרא ומסווג כתיקי אלימות במשפחה, לא פחות ולא יותר

טלי גוטליב:       טוב, לך תטען שלא היו דברים מעולם

טלי גוטליב:  הוא פונה אליי, כמובן – אוי אוי אוי, איך אני מעיזה להטיל דופי במתלוננת ואיך אני מעיזה

טלי גוטליב:  שוברת את הראש איך אני מצליחה להוכיח שקר של מתלוננת, תיק של מילה מול מילה, גרסה מול גרסה

טלי גוטליב:  זו השיטה בישראל

טלי גוטליב:  אחרי שאני קוראת עשרות אלפי ווטסאפים ותכתובות בין כל בני המשפחה, אני מגלה את הווטסאפ הבא: סוף-סוף אני לא אצטרך להיות הדוברת של נהג המונית

טלי גוטליב:  אדוני היו"ר, מה זה "לא צריכה להיות דוברת של נהג מונית"?      מסתבר, רבותיי, שהיא הייתה מכנה את הלקוח שלי "נהג מונית"

טלי גוטליב:  היא לא רצתה יותר לדברר, רק שאת ההודעה הזאת היא שלחה בטעות לבת שלה במקום למאהב שלה

טלי גוטליב:  לימים, אחרי שחקרתי אותה בבית משפט – ולא עשיתי לה חיים קלים – אותה מתלוננת, באותו ערב, מתפרסמת בערוץ המרכזי ומתראיינת, אדוני, בפנים גלויות, הורסת לארבעת הילדים המשותפים שלהם את החיים ואת השם הטוב ומספרת על המעשים, כפי שתיארתי, שתוארו בכתב האישום

טלי גוטליב:  אני פרסמתי מנגד שאין לי ספק שהיא יצאה לתקשורת כי היא יודעת שאני הובלתי לזיכוי בעלה; לא כי אני נחמדה ולא כי אני רעה, כי אני בסך הכול נאמנה לטענת החפות ועושה מה שאפשר בעניין

טלי גוטליב:  לימים, רבותיי, הוא זוכה

טלי גוטליב:  ופה אני אסביר לכם את הדבר הבא – וזה איש מאוד ידוע מהזירה הפוליטית ששילם בשמו הטוב את מחיר השיטה שלפיה די בתלונת מתלוננת להוביל למעצר של גבר ולהגשת כתב אישום נגד גבר ולאובדן המשמורת על הילדים

טלי גוטליב:       בהיבט הזה אני אומר לכם על חוק האיזוק האלקטרוני – יכולים לכעוס עליי, לצעוק עליי – קבלו את הדבר הבא; יש לי 40 שניות, אני אעשה לכם את זה קצר: במדינת ישראל, עבירה של הפרת הוראה חוקית, הלוא הוא צו הגנה או צו הרחקה, מקימה עילת מעצר עד תום ההליכים

טלי גוטליב:  על פי מתכונת החוק המוצע של האיזוק האלקטרוני, מבקשים לתת סמכויות לבית משפט לענייני משפחה להשמת אזיק אלקטרוני

טלי גוטליב:  יכולים לצעוק עליי עד מחר שדם על ידיי – –      

שרן השכל: זה קל, טלי, זה קל

שרן השכל:  מה עם הילד בן העשר – על תקיפה מינית שהוא חווה

שרן השכל:  טלי, זה קל, זה קל

שרן השכל:  מה עם ילד בן עשר שהאשמת אותו, שהוא היה קורבן לאונס? הינה, תתמודדי איתו

טלי גוטליב: – – ואני אומרת לכם מפה: לא אתן קטגורית יד לפגיעה באבות – אדוני היושב-ראש – – –      

שרן השכל: מה עם ילד בן עשר שהאשמת אותו, שהוא קורבן – – –      

ישראל אייכלר: לא, לא

שרן השכל: – – – מה זו אשמתו?     

ישראל אייכלר: אני מבקש שתסכמי

ישראל אייכלר:  אל תתייחסי לצעקות

טלי גוטליב: לא, לא, אני אשיב

שרן השכל: תתמודדי עם זה

טלי גוטליב: מה שאני רוצה לסיום – שרן, שרן, אני אענה לך, כי הרי את יודעת לקרוא כתבות

טלי גוטליב:  את והאמת – אין ביניכן קשר

טלי גוטליב:  נראה לך נורמלי, הגב' שרן השכל, נראה לך נורמלי, גברתי, ממרום ניסיונך הלא-קיים, שבישראל מותר לשאול ילד? נראה לכם שבית משפט יכול להתיר לסנגור לשאול ילד: האם אתה רצית פגיעה מינית בך או רצית מפגש מיני? זה סיפורים באספמיא – –      

ישראל אייכלר: תודה, תודה רבה

טלי גוטליב: – – ואני לא מורידה את עצמי להתייחסות לזה

שרן השכל: את הובלת

שרן השכל:  את הובלת

שרן השכל:  ניסית לערער אותו בכך שאולי הוא אשם

טלי גוטליב: ואני אומרת לכם שאני לא אתן יד לפגיעה קטגורית בזכויות של גברים, לא אתן יד להפיכת גברים לאלימים רק ככאלה, ולא אתן יד לסמכויות יתר בבית המשפט לענייני משפחה

טלי גוטליב:  לא יקרה

ישראל אייכלר: תודה רבה

ישראל אייכלר:  חבר הכנסת עודד פורר

ישראל אייכלר:  אני סוגר את הרשימה

עודד פורר: תודה, אדוני היושב-ראש

עודד פורר:  חבריי חברי הכנסת, בזמן כינוס המליאה מתכנסת ועדת הכספים, כי אמורים לאשר תקציב – הרעש במליאה מפריע לי להתרכז

ישראל אייכלר: מי שרוצה לדבר, שידבר בשקט

ישראל אייכלר:  זה מפריע לנואם

ולדימיר בליאק: מי שרוצה לדבר, שיירשם

עודד פורר: אדוני היושב-ראש, חברי הכנסת, בזמן שמתכנסת המליאה – –      

ישראל אייכלר: שיירשם אצלכם על זכות הדיבור

עודד פורר: – – מתכנסת ועדת הכספים כדי לדון בדיוני התקציב, כי חשוב לאשר את התקציב

עודד פורר:  יש לכם דדליין לאישור התקציב

עודד פורר:  אבל במה עוסקת הכנסת ובמה עסקנו מאז שכוננתם את הממשלה הזאת, את הממשלה הרעה הזאת, ב-100 ימים? אתם כל הזמן עסוקים בהעברת סמכויות מצד לצד, כולל היום – כינוס מיוחד של הכנסת, שוב כדי להעביר סמכויות משר לשר

עודד פורר:  כל הזמן עסוקים בהעברת הסמכויות

עודד פורר:  את מה שכחתם בדרך? שכחתם בדרך שכל הסמכויות האלה ניתנות לשרים כדי לעשות דבר אחד מאוד פשוט: לדאוג לאזרחי ישראל, לדאוג לאזרחי ישראל, להילחם ביוקר המחיה, להקל על יוקר המחיה

עודד פורר:  אבל מה מופיע בתקציב המדינה? בתקציב המדינה מופיעים סדרי עדיפויות ברורים, אדוני היושב-ראש, ברורים מאוד: את תקציב מיגון הצפון, שאנחנו תקצבנו אותו ב-5 מיליארד שקלים לעשר שנים, כלומר 500 מיליון שקל בשנה, זה מה שהיה אמור להיות מתוקצב ב-2023, קיצצתם ב-80%

עודד פורר:  ממש תקופה אחרי שפתאום נורים טילים על הצפון, לא צריך תקציב למיגון צפון, קיצוץ ב-80%

עודד פורר:  איזה תקציב כן גדל בתקציב הזה? תקציב הישיבות מוכפל פי שניים, ובתוכו גם העלאת קצבאות האברכים

עודד פורר:  אז כשמסתכלים על תקציב המדינה, אדוני היושב-ראש, סדרי העדיפויות של מדינת ישראל ברורים

עודד פורר:  כשמסתכלים על סדר-היום שלכם, סדרי העדיפויות של ממשלת ישראל ברורים: אתם קודם כול דואגים לעצמכם, אתם קודם כול דואגים לשרים, אתם קודם כול דואגים לסמכויות שלכם ולהוצאות שלכם, ואם יישאר משהו, אולי יקבלו את זה אזרחי ישראל

ישראל אייכלר: חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  אני מניחה שהשר זה השר המיועד? הוא עוד לא שר, לא? הוא עוד לא שר?     

ישראל אייכלר: הוא שר, אבל מעבירים לו סמכויות

מירב בן ארי: הוא שר? הוא לא שר, אז איפה השר?      

ולדימיר בליאק: הוא שר בלי סמכויות

מירב בן ארי: הוא שר בלי סמכויות? אני לא זוכרת, אני אומרת לכם את האמת, אני כבר –I'm losing track, כמו שאומרים

עודד פורר: יש משרד עם סמכויות בלי שר – – – יקבל אחר כך

עודד פורר:  עכשיו יש שר בלי סמכויות – – –      

מירב בן ארי: דודי אמסלם, חבר הכנסת אמסלם, אתה שר בממשלה היום?     

ישראל אייכלר: הוא השר המקשר

מירב בן ארי: הוא לא, היה קיש

ישראל אייכלר: אני הייתי מצפה שיושבת-ראש הסיעה תדע שהוא השר המקשר – –      

מירב בן ארי: לא, אני עבדתי מול קיש

מירב בן ארי:  הוא עוד לא היה – – –     

ישראל אייכלר: – – בין הכנסת לממשלה

מירב בן ארי: לא, אז אני עבדתי מול קיש ומול אופיר כץ

ישראל אייכלר: ועכשיו איתו

מירב בן ארי: עכשיו התפקיד שלו זה שר מקשר?     

ישראל אייכלר: כן

מירב בן ארי: אתם יודעים, אני קצת איבדתי את המעקב

מירב בן ארי:  הוא שר או לא שר?     

יוראי להב-הרצנו: תשאלי אותו, הוא פה

מירב בן ארי: חבר הכנסת אמסלם, אתה שר בממשלה? אני שואלת באמת

דוד אמסלם: את היית פה והצבעת נגד

מירב בן ארי: אתה כבר שר, כבר מונית והושבעת לשר

מירב בן ארי:  אוקיי, אז תשמע, עכשיו שיש לי את הקשב שלך, אני רוצה להגיד לך משהו

מירב בן ארי:  אני רוצה להגיד לך שנראה לי שאחרי חודשים שישבת פה כועס הצליחו לקנות אותך קצת, נכון?     

דוד אמסלם: לא כועס

מירב בן ארי: כעסת, כעסת

דוד אמסלם: על מה כעסתי?     

מירב בן ארי: תקשיב, אנחנו כבר מכירים ממתי, מ-2015? כעסת

מירב בן ארי:  ואז באו – ומה זה כעסת, באת גם, התחלת לדבר על האמסלמים, זוכר? מה שנקרא, אנחנו שנינו מאותו הכפר

מירב בן ארי:  כשאתה אומר "אמסלמים", אני חושבת על המשפחה שלי

מירב בן ארי:  דרך אגב, יש לי גם שיחות על זה עם אופיר כץ

מירב בן ארי:  אנחנו מדברים קצת על הדברים האלה

מירב בן ארי:  ואז אמרתי לעצמי, מה גרם לדודי אמסלם, המזרחי הלוחם, להיכנס לממשלה כשבעצם כל הזמן אמרת שיש לה בעיה אמיתית של גזענות? מה קרה? האם יכול להיות שאמסלם שלנו הפך להיות אמסלם מזרחי מחמד, כמו שנהגת לומר עלינו? האם יכול להיות שבגלל הג'ובים שקיבלת פה – תן לי את כל הרשימה, מה יש לי שם? שיתוף פעולה אזורי – – –     

אופיר כץ: – – –      

מירב בן ארי: לא, אני רק רוצה לדעת מה המחיר – תענה לי פה כשתעלה – שאמסלם הלוחם על המזרחים קיבל בשביל להיכנס לממשלה שהתראיין נגדה

מירב בן ארי:  ואנחנו לא שוכחים – אתם זוכרים את הריאיון שלו בערוץ 12 – מה זה היה, בתוכנית הבוקר? ישבתי שם ואמרתי לעצמי: יש לנו כאן לוחם, יש לוחם אמיתי למען המזרחים בכנסת

מירב בן ארי:  אבל דודי שלנו – –      

דוד אמסלם: בעיה במדרגות

מירב בן ארי: – – הוא איבד את הערכים שלו

מירב בן ארי:  אתה יודע מה, מילא לא היית מדבר על המזרחים ועל האמסלמים והביטנים, ואני לא זוכרת מי עוד

דוד אמסלם: אני לא דוגמן

מירב בן ארי: אתה עמדת פה ואמרת לנו: רולקסים ומרצדסים ואשכנזים

ישראל אייכלר: תודה, תודה רבה

מירב בן ארי: לי קראת – דקה, תן לי לסיים את הפואנטה שלי

ישראל אייכלר: רק משפט סיום

מירב בן ארי: משפט סיום

מירב בן ארי:  עמדת פה ודיברת עלינו, ובסוף קנו אותך לא ברולקס, לא במרצדס – במה, אתם יודעים? ברשות החברות

ישראל אייכלר: תודה רבה

ישראל אייכלר:  חבר הכנסת אביחי אברהם בוארון

ישראל אייכלר: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק הגדלת נקודות זיכוי להורים במס הכנסה והרחבת מענק עבודה, התשפ"ג–2023, שהחזירה ועדת הכספים

אלינור ימין:      לוח תיקונים להסתייגויות ולבקשות רשות דיבור להצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה) (תיקון), התשפ"ג–2023

אלינור ימין:      מסקנות ועדת הפנים והגנת הסביבה בעקבות דיון מהיר בהצעתו של חבר הכנסת חנוך מלביצקי בנושא: הסתה לטרור ברשויות המקומיות; בעקבות דיון בהצעה לסדר-היום של חברי הכנסת יצחק פינדרוס, עופר כסיף וקטי קטרין שטרית בנושא: פינוי תושבי שכונות בתל אביב ויפו

אלינור ימין:  תודה

ישראל אייכלר: בבקשה, חבר הכנסת בוארון

אביחי אברהם בוארון: אדוני היושב-ראש, כנסת נכבדה, בראש ובראשונה אבקש לברך את ידידי היקר לי כאח, השר דוד אמסלם, שזיכה אותי בשליחות החשובה ואפשר לי לכהן כחבר כנסת בכנסת ישראל

מירב בן ארי: אה, אתה הנורבגי של אמסלם

אביחי אברהם בוארון: לגופו של דיון, השר אמסלם מבטא קול של ציבור עצום שבמשך שנים ארוכות הודר ולא קיבל את המקום הראוי לו סביב השולחנות שבהם נקבעת מדיניות החברות הממשלתיות השונות

אביחי אברהם בוארון:  אני בטוח שעם הפקדת רשות החברות הממשלתיות בידיו, השר אמסלם יפעל להוביל את השינוי המתבקש כל כך, ובני מגזרים שונים, אנשים ונשים צעירים ומשכילים ומוכשרים, יזכו להיות חלק מהחברות הממשלתיות ומפעילותן

אביחי אברהם בוארון:      באותו הקשר ניתן וחשוב לומר: תת-הייצוג לבני מגזרים שונים הינו תופעה רווחת, והמקום הראשון אולי שבו נצרך התיקון הזה הוא בית המשפט העליון

אביחי אברהם בוארון:  בית המשפט העליון חייב לעבור את אותו גיוון מתבקש כל כך

אביחי אברהם בוארון:  נכון, יש תהליך הידברות שמתקיים בבית הנשיא, וטוב שכך, והלוואי שתתגבש הסכמה רחבה סביב השינוי שכל כך חשוב לערוך בבית המשפט ובמערכת המשפט כולה

אביחי אברהם בוארון:  ואולם ממקום עומדי אני יכול לומר בוודאות: נציגי המחנה הלאומי צריכים את תמיכת הציבור הרחב

אביחי אברהם בוארון:  אשר על כן, ביום חמישי הבא נתייצב כולנו מול בית המשפט העליון לעצרת לאומית של תמיכה וחיזוק לנבחרי הציבור וראשי הקואליציה, ובעד גיוון בית המשפט העליון

מירב בן ארי: אז זה כמו בהפגנה בנתניה, חבל על הזמן

מירב בן ארי:  אני התביישתי כנתנייתית

מירב בן ארי:  40 איש לא הצלחתם להביא

אביחי אברהם בוארון: אני קורא לכל חבריי חברי הכנסת ולציבור הרחב להשתתף בהפגנת המיליון ביום חמישי הבא, למוחרת יום העצמאות

אביחי אברהם בוארון:  בעזרת השם, נעשה ונצליח

אביחי אברהם בוארון:  השר אמסלם, הצלחתך – הצלחתנו, בהצלחה

דוד אמסלם:  תודה רבה

ישראל אייכלר: תודה רבה

ישראל אייכלר:  חבר הכנסת יוסף עטאונה

יוסף עטאונה:  כבוד היושב-ראש, כנסת נכבדה, אנחנו דנים בהצעת החוק להעברת סמכויות ממשרד למשרד

יוסף עטאונה:  זו לא פעם ראשונה שמביאים לנו גם פיצולי משרדים וגם העברת סמכויות ממשרד למשרד, אבל לפי דעתי מה שחסר זה מישהו שייקח אחריות על הגורל וגם על העתיד של האנשים

יוסף עטאונה:  אני רוצה לדבר על 120,000–130,000 נפשות בנגב שחיים בכפרים הלא-מוכרים, שהממשלה הזו, כמו ממשלות אחרות לפניה, לא מכירה בהם ולא מספקת להם אף שירות

יוסף עטאונה:       ומה החידוש בממשלה הזו? הובא לידיעתנו אתמול שבכוונת שר החינוך, בכוונת משרד החינוך, להקים רשות חינוך לבדואים

יוסף עטאונה:  כנראה שבמדינת הנגב הכול מותר

יוסף עטאונה:  יש רשות להסדרת היישובים הבדואיים בנגב, היום מביאים הצעה לרשות חינוך לבדואים, אולי מחר יביאו הצעה לרשות לרווחה, ואחר כך אולי רשות לבריאות

יוסף עטאונה:  במדינת ישראל יש ריבון ויש חוק, וגם הממשלה צריכה לנהוג לפי החוק

יוסף עטאונה:  כדי שהממשלה תספק שירותים לאזרחים, גם שירותי חינוך, בנגב, היא צריכה לפעול לפי החוק

יוסף עטאונה:  והחוק במדינת ישראל מדבר על זה שממשלה צריכה לתת שירות לאנשים דרך רשות מוניציפלית

יוסף עטאונה:  במציאות שקיימת, שמונעים הכרה והקמת רשות מוניציפלית בנגב, בכפרים הלא-מוכרים, מנסים לעקוף את זה על ידי הקמת עוד רשות

יוסף עטאונה:  אני רוצה להזכיר לכולם שעד 2001 הייתה רשות לחינוך הבדואים בנגב, והרשות הזו נכשלה

יוסף עטאונה:  המדינה, גם לפי בקשת האנשים והתושבים בנגב, סגרה אותה, כי היא הביאה לכישלון מערכת החינוך

יוסף עטאונה:  מערכת החינוך הערבית-הבדואית בנגב אכן צריכה תוכנית חירום, והיא לא צריכה רשות חינוך לבדואים

יוסף עטאונה:  לכן אני קורא מכאן לשר החינוך לחזור בו מיידית מהקמת רשות כזאת

ישראל אייכלר: תודה רבה

יוסף עטאונה: הפתרון המקובל והחוקי שיכול לפתור את הבעיה בנגב הוא להכיר ביישובים, להקים רשויות מוניציפליות שיספקו את השירותים

יוסף עטאונה:  הגיע הזמן שתושבי הנגב, כמו שאר תושבי המדינה, יקבלו את השירותים ישירות ממשרדי הממשלה ולא דרך קבלני משנה – –      

ישראל אייכלר: תודה רבה

יוסף עטאונה: – – קבלני משנה שנכשלו, הן ברשות ההסדרה בנגב והן במערכת החינוך

יוסף עטאונה:  צריך להקים ולהכיר ביישובים

יוסף עטאונה:  תודה רבה

ישראל אייכלר: תודה רבה

ישראל אייכלר:      אני רוצה לקדם בברכה את חבר הכנסת לשעבר בן-ציון רובין, עם משפחתו, שהגיעו לכאן

ישראל אייכלר:  הוא חגג 80 שנה לא מזמן

ישראל אייכלר:  חבר במפד"ל ותמ"י – נדמה לי שהיית גם שר בתמ"י? כן, שר מטעם תמ"י, אני עוד זוכר

ישראל אייכלר:  אין פה הרבה שזוכרים

ישראל אייכלר:  אז ברכות לבן-ציון רובין ולמשפחתו

ישראל אייכלר:      חבר הכנסת עידן רול, בבקשה

עידן רול:  תודה רבה, אדוני היושב-ראש

עידן רול:  כנסת נכבדה, השר אמסלם, תראו, אני רוצה ברשותכם לנצל את הבמה הזאת בשביל לדבר איתכם על מקרה מדאיג של רדיפה פוליטית

עידן רול:  יש לנו פה מקרה שאולי לא משתקף היום בסדר-היום, אבל הוא לא פחות ממעלה שאלות

עידן רול:  יש לנו שר תמים ונקי כפיים, השר אמסלם, שלא משנה באיזה משרד הוא עומד, איכשהו רשות החברות רודפת אחריו

עידן רול:  כשהוא היה שר הדיגיטל, רשות החברות עשתה את הדילוג ההגיוני ממשרד האוצר למשרד הדיגיטל

עידן רול:  עכשיו הוא השר לכל מיני קשקושים כאלה ביחד, והינה רשות החברות שוב מדלגת

עידן רול:       עכשיו, השר אמסלם, לנו יש מחלוקות

עידן רול:  השר אמסלם, אני יכול להגיד בעצמי מה אני חושב על מהות המעבר הזה, אבל אני רוצה לשמוע ממך, השר אמסלם, בגלל שאתה אדם שבדרך כלל לא שומר על הלשון שלו ואומר דוגרי – אופיר, אתה יכול שנייה להגיד לאמסלם שאני רוצה רק לשאול אותו שאלה?     

אופיר כץ: הוא רוצה לשאול אותך שאלה

אופיר כץ:  אני אשאל אותו שאלה

אופיר כץ:  אתה מציע להשאיר את כל החבר'ה של יאיר לפיד, מכפר סבא-רעננה כזה?     

מירב בן ארי: מה הקשר יאיר לפיד? איך יאיר לפיד?     

אופיר כץ: רק כדי שיישארו שם – – –      

מירב בן ארי: אנחנו, ב-2015, אנחנו לקחנו – – – את רשות החברות

מירב בן ארי:  מה אתה מבלבל אנשים מ-2013

עידן רול: השר אמסלם

אופיר כץ: מהרצליה, כפר סבא, שחס וחלילה לא יהיה מישהו מקריית – – –     

מירב בן ארי: מה אתה מבלבל את המוח?     

עידן רול: אופיר, אופיר, אופיר

מירב בן ארי: מ-2015 זה כבר עבר לכחלון, די עם – – –     

עידן רול: אופיר, תסב את תשומת ליבו של השר אמסלם

עידן רול:  מירב

דוד אמסלם: אני לא שומע אנשים גסי רוח

עידן רול: בקיצור, השר אמסלם, נראה שאתה לא מקשיב

עידן רול:  אני אדם גס רוח? אוקיי

עידן רול:  רציתי רק לשאול – המודעות העצמית התנפצה לתוך עצמה והתאבדה כשדיברת

עידן רול:  רציתי רק לשאול מה הסיבה שאתה כל כך מתעקש על זה

עידן רול:  האם זה כדי ששוב אתה ומירי רגב תוכלו לתפור ג'ובים – ואז בצלאל סמוטריץ' התעצבן על הג'ובים שתפרתם – ועכשיו הוא עוד פעם מעביר לכם את זה, רק הפעם כשר האוצר?     

אופיר כץ: האמת, במקרה הזה, אנחנו התעקשנו שזה יגיע אליו

אופיר כץ:  הוא יעשה את התיקון הנדרש

עידן רול: אני חושב, ואני רוצה להציע תיקון

עידן רול:  התיקון צריך להיות – אם אפשר לתקן במזכירות: להעביר ממשרד האוצר למשרד לשיתוף פעולה אזורי את שטח הפעולה של רשות החברות הממשלתיות, כדי שהשר אמסלם יוכל לעשות מלא מינויים פוליטיים וג'ובים למרכז הליכוד

עידן רול:  כי זו המהות

טלי גוטליב: 73 מינויים – – –     

עידן רול: השר אמסלם, בשונה ממה שאמרו גם מירב וגם אביחי לפניי, הוא לא אדם שמשרת ציבור; הוא לא משרת מזרחים, הוא לא משרת מוחלשים

עידן רול:  הדבר היחיד שאמסלם משרת זה ציבור הג'ובים

עידן רול:  כך היה וכך יהיה

קריאות: – – –     

עידן רול: ומהיום שאני עמדתי פה לפני חודשיים וחשפתי את העובדה שהשר אמסלם, כל מה שהוא עשה בקריירה שלו זה ללבות שנאה בין מזרחים לאשכנזים, ניגשים אליי כל יום – אבל כל יום – ניגשים אליי אנשים, מזרחים ואשכנזים, ואומרים לי: אתה כל כך צדקת, הוא לא עושה כלום

עידן רול:  אנחנו כבר לא שם, התקדמנו, הם אומרים לי, אבל יש רק אחד שלא התקדם – –     

אוריאל בוסו: תודה רבה

אוריאל בוסו:  נא לסיים

עידן רול: – – השר אמסלם, שעושה עדיין את אותם שני דברים: יוצר שנאה בין אשכנזים למזרחים בשביל הון פוליטי ומנסה לתפור ג'ובים ברשות החברות

עידן רול:  תודה רבה

אוריאל בוסו: תודה רבה

אוריאל בוסו:  הדוברת הבאה, חברת הכנסת שרון ניר, בבקשה

טלי גוטליב: – – – השבוע, אדוני היו"ר, 73 מינויים של יאיר לפיד

טלי גוטליב:  אני רק מזכירה

יוראי להב-הרצנו: – – – והעברנו תקציב מדינה, כל הדברים שאתם לא עושים

אוריאל בוסו: בבקשה

אוריאל בוסו:  שלוש דקות לרשותך

שרון ניר: אדוני היושב-ראש, חבריי חברי הכנסת, אנחנו נמצאים בתקופה כל כך רגישה, שבה אנחנו מציינים את הימים הלאומיים, ובעוד כשבוע נפקוד את בתי העלמין במסגרת יום הזיכרון לזכרם של חללי צה"ל ונפגעי פעולות האיבה

שרון ניר:  אני שואלת את עצמי, באיזה טיימינג מעוות הממשלה יכולה להמשיך לנקוט? כמו הטיימינג להתחיל עם הרפורמה המשפטית בתחילת המושב במקום לעסוק בכל הסוגיות הבוערות שהיא הבטיחה במהלך הקמפיין, גם עכשיו, סמוך לימים הלאומיים, הממשלה עוסקת בחוק שמקדם את ההשתמטות והאפליה, ועוד סמוך לימי הזיכרון לחללי צה"ל

שרון ניר:  במקום לעשות חשבון נפש ולתהות לגבי מחאתן וכעסן של המשפחות השכולות, שהקריבו את היקר להן מכול, אז עכשיו דנים איך לעגן השתמטות

שרון ניר:      הנושא הזה מאוד בוער בי, כי אתמול צה"ל הניח על השולחן את המודל שהוא מציע, מודל שירות דיפרנציאלי, שהוא איזה מודל שמותאם לצורכי השעה, לישראל 2025, וצה"ל באופן טבעי במקרה הזה שואף למקסם את האפקטיביות המבצעית ולמצות כראוי את ההון האנושי בחברה הישראלית

שרון ניר:  אבל הבעיה שלי היא לא עם המודל של צה"ל; הבעיה שלי היא עם החוק שמתהווה על ידי הממשלה, שהוא פסול מעיקרו כי הוא מלבין אפליה ואי-שוויון בחברה הישראלית

שרון ניר:  ומעבר לכך, שעה שאנחנו נמצאים במציאות ביטחונית כל כך מורכבת והאיומים כלפינו רק הולכים וגדלים, אז יש איום על מודל צבא העם

שרון ניר:       אז אני רוצה מעל הבמה הזאת להגיד שאסור לנו להפוך את הצבא לצבא מקצועי

שרון ניר:  זו תהיה תחילתו של הסוף

שרון ניר:  פטור לא גורף – לאוכלוסייה החרדית באופן גורף זה עיוות

שרון ניר:  צריך אחת ולתמיד לתקן את העיוות הזה ולקבוע שירות לכול – שירות צבאי או לאומי או אזרחי

שרון ניר:  לא ייתכן שכולנו נהיה אזרחים, ניהנה מהזכויות שהמדינה מעניקה לנו, אבל, כפי שחברינו פה אומרים מעל כל במה, כבר בלי להתבייש, רק חצי מהעם ישרת, יעבוד וישלם מיסים

אוריאל בוסו: משפט לסיום

שרון ניר: קניית שכירי חרב שיסכנו את עצמם למען הצבא תוביל לפגיעה בכל הפרמטרים, גם בכוח האדם האיכותי ובאיכויות כוח האדם שיש בצבא, גם בהיקפים, והחמור מכול – זה יעביר אותנו ממניעים אידיאולוגיים וימיר ערכים בכסף, שזה עיוות שאין כדוגמתו

שרון ניר:  זאת, בניתוק מוחלט ממה שקורה לנו בגבולות

שרון ניר:  צה"ל זה לא nice to have; צה"ל זה תנאי לקיומנו, וכולם צריכים לשאת בנטל

אוריאל בוסו: תודה רבה לחברת הכנסת שרון ניר

אוריאל בוסו:  חבר הכנסת גלעד קריב, בבקשה

גלעד קריב: אדוני היושב-ראש, כנסת נכבדה, אבקש להתייחס לנושא שנמצא על סדר-יומנו

גלעד קריב:  ראשית, אדוני היושב-ראש, אני מבקש לשאול כיצד ייתכן שהממשלה רק לפני זמן קצר אישרה את הצעת ההחלטה הזאת והניחה אותה על שולחן הכנסת, אבל נמנעה מלהציג לחברי ולחברות הכנסת את ההחלטה המלאה, שיש בה פרטים רבים הנוגעים להעברת רשות החברות ממשרד האוצר למשרד לפיתוח אזורי

גלעד קריב:  כך למשל החלטת הממשלה, שלא הונחה לפנינו, קובעת נושאים שבהם תהיה חובת היוועצות בין השר אמסלם לשר האוצר

גלעד קריב:  ישנם אפילו נושאים שיש חובת קבלת הסכמה

גלעד קריב:  האם הכנסת יכולה לדון ברצינות בהעברת רשות החברות ממשרד האוצר לאחריותו של השר אמסלם כאשר ממשלת ישראל לא טורחת להציג בפנינו את ההחלטה שלה, שמפרטת את התנאים לאותו המעבר? בנושא הזה בכוונתי לפנות ליועצת המשפטית של הכנסת

גלעד קריב:  עם כל הכבוד, הרי אנחנו שומעים מבוקר עד ערב עד כמה אתם בקואליציה שלכם עסוקים בלהגן על כבודו של הבית הזה, והינה עוד דוגמה לזלזול התהומי של הממשלה בכנסת, שבה יש לה רוב קואליציוני

גלעד קריב:      דבר שני, השר אמסלם התמנה כשר נוסף במשרד המשפטים; מדוע רשות החברות עוברת למשרד לפיתוח אזורי? הרי בין שני המשרדים שבהם השר אמסלם מתפקד כשר, ברור לכל בר דעת שמשרד המשפטים נוגע בענייניה של רשות החברות הממשלתית הרבה יותר מהמשרד לפיתוח אזורי

גלעד קריב:  השר אמסלם, אתה יכול להסביר לנו מדוע רשות החברות עוברת ממשרד האוצר למשרד לפיתוח אזורי ולא למשרד המשפטים? אולי כי אתה לא רוצה שהיועצת המשפטית של משרד המשפטים ושהדרגים המקצועיים שם יהיו מעורבים בפעולות שלך כשר האחראי על רשות החברות

גלעד קריב:      נמשיך הלאה

גלעד קריב:  מדוע החלטת הממשלה שאושרה לפני שעה קלה לא מזכירה את צמד המילים "נבחרת הדירקטורים"? יש לכם תלונות לגבי הרכב נבחרת הדירקטורים, הדרך שבה ממיינים את האנשים? תפרטו בהחלטת הממשלה את השינויים

גלעד קריב:  מה פשר העובדה שהחלטת הממשלה לא מזכירה במילה את המנגנון הקיים לבחירת אותו מאגר דירקטורים? אז בואו, תודיעו לציבור באומץ שאתם מתכוונים לבטל את נבחרת הדירקטורים

גלעד קריב:      מדוע חוות הדעת של הייעוץ המשפטי כללה הסתייגות של הייעוץ המשפטי של משרד האוצר ולא טרחתם להכניס אותה להחלטת הממשלה? תציגו את זה לחברי הכנסת

גלעד קריב:      ולבסוף, מדוע קבעתם בהחלטת הממשלה שבאותם מקומות שהממשלות החליטו שאחד מהדירקטורים הממשלתיים צריך להיות עובד משרד האוצר – –     

אוריאל בוסו: נא לסיים

גלעד קריב: – – מדוע החלטתם שאותו דירקטור יכול להתמנות מקרב כל עובדי המדינה? הרי הייתה החלטת ממשלה בעבר שאמרה שצריך דירקטור מקרב עובדי משרד האוצר

גלעד קריב:      לכן, אדוני, אני קורא לא לקיים את ההצבעה היום

גלעד קריב:  אני מבקש את חוות הדעת של היועצת המשפטית אם ניתן לקיים את ההצבעה הזאת מבלי שהונחה על שולחן הכנסת החלטת הממשלה במלואה

גלעד קריב:      תפסיקו לעבוד על הציבור, תפסיקו לעבוד על חברי הכנסת, תתחילו לכבד את נבחרי הציבור, כפי שאתם אומרים שאתם מעוניינים לעשות

אוריאל בוסו: תודה רבה

גלעד קריב: בקיצור, המשך הכאוס שלכם במשרדי הממשלה ובשירות הציבורי

גלעד קריב:  תודה

אוריאל בוסו: תודה רבה

טלי גוטליב: רציתי רק לשאול, אתה יכול לשאול את יאיר לפיד למה הוא מינה את גיסתו לקרן קיימת? רק רציתי לדעת

טלי גוטליב:  גם אני רוצה אולי

טלי גוטליב:  אז אם אפשר, יש לך תשובה, חבר הכנסת קריב?     

רון כץ: זה תפקיד בהתנדבות, בקרן הקיימת

טלי גוטליב: מה זה משנה – – –     

יסמין פרידמן: – – –     

טלי גוטליב: אתה יודע בעצמך שיש משמעות לתפקיד

טלי גוטליב:  נו, באמת

יסמין פרידמן: טלי, מי יו"ר קק"ל? אח של מי יו"ר קק"ל?     

נאור שירי: רגע, שנייה

נאור שירי:  בלי אחים

נאור שירי:  תני לפחות לדבר

אוריאל בוסו: בבקשה, שלוש דקות לרשותך

נאור שירי: כנסת נכבדה, היושב-ראש, חבריי חברי הכנסת, אנחנו באמת באירוע חגיגי

נאור שירי:  אני לא יודע למה כולכם לא הגעתם עם העניבות ומלוא הפרפראות גם לדברים שאתם אומרים

נאור שירי:  אנחנו ממנים ונותנים סמכויות לחבר הכנסת אמסלם, שבאמת הגיע למשכן ונבחר על קולות הפריפריה, והוא עומד פה נאום אחר נאום ומייצג נאמנה את הקשיים והצרכים של כל תושבות ותושבי הפריפריה בחברה הישראלית

נאור שירי:       אני חושב שפספסנו את זה פשוט כי איפשהו בין מה שאמסלם אומר למה שהוא עושה יש איזו דלתא שאנחנו לא מצליחים לפשר

נאור שירי:  תכלס, הדלתא הגדולה היא במה שחבר הכנסת אמסלם עושה

נאור שירי:  הוא התעקש וישב פה שלושה חודשים ועשה קונצים קואליציוניים לראש הממשלה

נאור שירי:  התעקשת להצטרף לשולחן סבב ב' של השרים פה – בטח אנחנו גם נדון איפה יהיה מקומך פה סביב השולחן הממשלה – אבל באמת, התעקשת, וההתעקשות הייתה כי רצית מאוד לקדם את הנושאים שחשובים לתושבים שבחרו בך ולציבור שבחר בך

נאור שירי:       אז בזמן שאנחנו פה עולים אחד אחר השני ומברכים אותך, בוועדת הכספים עסוקים באמת בדברים החשובים, שלשמם אתה התכנסת – נכון, חבר הכנסת בליאק? – עוסקים בהעלאת ארנונה; בעצם מאפשרים עכשיו לעיריות ולרשויות המקומיות לפתוח מחדש את חישוב הארנונה מהדלת האחורית

נאור שירי:  זה אפילו לא מהדלת האחורית – זה מדלת הכניסה בשיטת ברוטו-ברוטו, כמו שכולנו יודעים, כי זו באמת הייתה הבטחת בחירות מרכזית של הליכוד: העלאת מחירי הארנונה, רק הפוך: הורדת מחירי הארנונה

נאור שירי:  אבל זה כנראה כבר לא באמת משנה

ולדימיר בליאק: להקפיא

נאור שירי: להקפיא

נאור שירי:  אה, ההורדה זה הריבית על המשכנתאות

נאור שירי:  פספסתי את התוכנית הגדולה להורדת המשכנתאות; פספסתי גם את התוכנית הגדולה להורדת מחירי החשמל

יוראי להב-הרצנו:   את תשלומי המשכנתה הם הביאו – – –     

נאור שירי: פספסתי את התוכנית שבאה ועוזרת לנגיד בנק ישראל להקפיא את ההעלאה בריבית

נאור שירי:  בכלל, אני מפספס מלא דברים

נאור שירי:  אני גם מפספס את ההצלחה הכבירה של השר לביטחון לאומי בהורדת הפשיעה במדינת ישראל – ושמא נאמר: בחברה הערבית

נאור שירי:       באמת, הממשלה הזו כל כך – כל היום אנחנו עסוקים פה במשכן בלעלות בוועדות וגם במליאה ולמחוא לכם כפיים, ובמיוחד למחוא לכם כפיים על העשייה המדהימה באמת שסיפקתם לציבור הישראלי

נאור שירי:  עשיתם רק טוב, כמו שדאג לציין ולתזכר אותנו בסוף הכנס הקודם יו"ר הקואליציה

נאור שירי:  הוא מנה את מספר ההצבעות שהיו לנו – 1,083 הצבעות

נאור שירי:  1,083 הצבעות שבהן רק ניצחתם

נאור שירי:  הבעיה היא שמדינת ישראל הפסידה, הצבעה אחר הצבעה

נאור שירי:  זו בדיוק הייתה הבעיה שלך

נאור שירי:  זה מה שפספסת במספר

נאור שירי:  אתה מבין, אופיר כץ? אפס לטובת הציבור

נאור שירי:  אפס

אופיר כץ: – – –     

אוריאל בוסו: תודה

אוריאל בוסו:  נא לסיים

נאור שירי: ורק מילה אחרונה, בכל זאת, לחברי היושב-ראש שמנהל את הישיבה

נאור שירי:  אתה זוכר שאמרנו על חוק החמץ? אמרנו לך

נאור שירי:  בסוף מה קיבלנו? משלוחים של מגשי פיצות לבתי החולים

נאור שירי:  כל הכבוד לכם

נאור שירי:  באמת, חג שמח

נאור שירי:  תמשיכו בעשייה המשמעותית שלשמה נבחרתם

נאור שירי:  ומזל טוב, מר אמסלם, על כלום ושום דבר

אוריאל בוסו: תודה רבה

אוריאל בוסו:  אני רוצה לאכזב – חבר הכנסת יוראי, עד שאתה עולה

אוריאל בוסו:  חבר הכנסת נאור שירי, אם כבר דיברת על חוק החמץ, מלבד מה שהתקשורת הבליטה, ארבעה או חמישה מקרים, אנשים שפתחו מגשי פיצה מחוץ לבתי החולים, אני רוצה לומר לך שבשיחה עם כל מנהלי בתי החולים הם היו מאוד מרוצים

אוריאל בוסו:  העסק עבד מצוין

אוריאל בוסו:  אל תסתכל על מי שהחביא בשירותים ומי שהביא בחוץ

נאור שירי:  זה לא היה – – – זה כל מה – – – יכולת לעשות את זה באופן שונה

נאור שירי:  ואתה תראה שרק – – –     

אוריאל בוסו: אז אני אומר לך שהעסק עבד נפלא

אוריאל בוסו:  חוץ מאותם אנשים שחיפשו לעשות פרובוקציות, וזה בסדר

אוריאל בוסו:       שלוש דקות לרשותך, אדוני

יוראי להב-הרצנו: תודה רבה

יוראי להב-הרצנו:  אדוני היושב-ראש, חבריי חברי הכנסת, יש לי שאלה אליכם: האם אתם יודעים מי מחברי ממשלת נתניהו כתב את המדריך "הטרור הלהט"בי – קווים לדמותו והדרך להיאבק בו"? אולי השר אמסלם יודע לומר לי מי כתב את המדריך? "הטרור הלהט"בי – דרכים לזהות אותו והאופן להיאבק בו"

יוראי להב-הרצנו:  אולי בצד הזה מישהו יודע? התשובה: השר למורשת כהנא, איש עוצמה יהודית, הרב אליהו

יוראי להב-הרצנו:  במדריך שלו תוהה אליהו איך מה שהוגדר כמחלה, איך מה שנוגד את הטבע הכי בסיסי של האנושות, הפך לנורמה בין-לאומית

יוראי להב-הרצנו:  לפי אליהו, מדינת להט"ביסטן גורמת נזק אדיר; אין בה ערכים ואין בה נאמנות; היא לא פחות מאסון חברתי

יוראי להב-הרצנו:       השר אליהו טוען שכדי לחזור ולחיות במדינה יהודית צריך להיאבק בעוז נגד המשפחה הגאה

יוראי להב-הרצנו:  והבריונים? הבריונים שמעו את השר אליהו, והם שמעו את השרה סטרוק, שקראה לרופאים לא לתת שירות רפואי ללהט"בים, ואת רוטמן, שאמר שבתי מלון יכולים להפלות לקוחות הומואים, ואת שר האוצר, שהתגאה בכך שהוא הומופוב גאה – הבריונים שמעו את ההסתה ממסדרונות הממשלה; שמעו ופעלו: בתחילת החודש רוססו כתובות "כהנא חי" על המרכז הגאה בתל אביב; אתמול רוססו בכל רחבי העיר כתובות נאצה נגד הכפייה הלהט"בית; השבוע שכן תקף את השכנים הלהט"בים שלו, שבר את התריסים של החלונות שלהם וצעק לעברם: לא סובל גייז, שונא אתכם, תחזרו לגרמניה

יוראי להב-הרצנו:       לפני שבועיים חבורה של חוליגנים זרקה אבן וניפצה את חלון ביתו של שובל חכמון וניסתה לתלוש את דגל הגאווה שתלה על המרפסת שלו

יוראי להב-הרצנו:  הם איימו עליו וקיללו אותו

יוראי להב-הרצנו:  השוטרים שהוזעקו והגיעו חששו לחייו של שובל

יוראי להב-הרצנו:  אמרו לו: לך לישון במקום אחר, מחשש לחייך

יוראי להב-הרצנו:  כן, שובל נאלץ לברוח מהבית שלו, אדוני יושב-ראש הוועדה לביטחון הפנים, כי הומופובים איימו עליו

יוראי להב-הרצנו:  המשטרה, אגב, סגרה את תיק החקירה בעניין התקיפה המכוערת הזו, למרות שיש תיעוד עם הפנים של התוקפים הבריונים

יוראי להב-הרצנו:      חברי הכנסת, מאז הקמת הממשלה הנוכחית אנחנו עדים לעלייה דרמטית בדיווחים על אלימות נגד להט"בים

יוראי להב-הרצנו:  רק בחודש האחרון יש עלייה של 400% בדיווחים על פגיעות להט"ביות במרחב הציבורי, ביחס לחודש האחרון

יוראי להב-הרצנו:  אני אומר למשטרה מעל הדוכן הזה: אדישות ואוזלת יד ביחס לאלימות כלפינו היא לא אופציה; היא בלתי מתקבלת על הדעת

יוראי להב-הרצנו:  גם לנו יש זכות לחיות בביטחון במדינה הזו, בכל רחבי המדינה, והמשטרה מוכרחה לפעול באופן נחוש, יסודי ומיידי כדי לגדוע כל אלימות כלפינו

אוריאל בוסו: נא לסיים

יוראי להב-הרצנו: אדוני חבר הכנסת פוגל, הגשנו, כמה חברי כנסת, בקשה לקיים דיון דחוף בוועדה בראשותך על מנת לוודא שהמשטרה עושה מה שצריך כדי לוודא שהאלימות כלפינו תיפסק ותיגדע

יוראי להב-הרצנו:  אני מקווה שתקיים אותה

אוריאל בוסו: תודה רבה

אוריאל בוסו:  חבר הכנסת גדעון סער, בבקשה

גדעון סער: אדוני היושב-ראש, כנסת נכבדה, כינוס מיוחד בפגרה – בכל המדינה בעיות בוערות, ומה הדבר שמביאים? העברת רשות החברות הממשלתיות ממשרד האוצר למשרד לשיתוף פעולה אזורי

טלי גוטליב: – – – באמת – – –     

גדעון סער: מה הקשר בכלל בין רשות החברות למשרד לשיתוף פעולה? זה לא משרד, זה משרדון קטנטנצ'יק, עם מעט מאוד עובדים, שאין קשר ענייני כלשהו בינו לבין רשות החברות הממשלתיות

גדעון סער:       רק בסוף מושב החורף, בשבוע האחרון, הבאתם את מינויו של השר אמסלם כשר במשרד המשפטים

גדעון סער:  ובאמת, כשאתה עובר וקורא את החלטת הממשלה מ-12 בפברואר בדבר תחומי הפעילות – האמת, זה די משעשע, אני לא רוצה להשתמש במילה אחרת – המחלקה לרישוי נוטריונים, המחלקה לחוקרים פרטיים, המחלקה לרישוי מתווכים ומועצת שמאי המקרקעין – נדמה לי שכולן זה עובד אחד, אותו עובד

גדעון סער:  אותו עובד

גדעון סער:  יחידה להמרות דת העדות הנוצריות ומרשם ברית הזוגיות – זה אדם אחד

גדעון סער:  אגף שומת מקרקעין – איזו אפשרות יש לשר להשפיע על השומות? מחלקה לתרגום אמנות בין-לאומיות – אני מביא לידיעת הבית: יש אישה אחת שמתרגמת את האמנות

גדעון סער:  אגב, כבר שנים משרד המשפטים מנסה להעביר את המחלקה הזו למשרד החוץ

גדעון סער:  אז זה היה לא רציני, ועכשיו מביאים דבר עוד יותר לא רציני

גדעון סער:  ומה הקו שחוזר על עצמו? כל הזמן הממשלה עוסקת בעצמה

גדעון סער:  היא לא עוסקת בכלל בבעיות המדינה

גדעון סער:  היא לא עוסקת בכלל בבעיות האזרחים

גדעון סער:       ראינו רק לפני ימים ספורים נתונים מדהימים על הפגיעה בהכנסות המדינה ממיסים

גדעון סער:  ספק אם כל התקציב שהובא לכנסת, שהכנסת דנה בו עכשיו בהכנה לקריאה השנייה והשלישית, הוא בכלל עוד רלוונטי לנוכח הירידה בהכנסות המדינה ממיסים כפי שראינו ברבעון הראשון מינואר ועד מרץ

גדעון סער:  לא רק שלא מטפלים בזה, בהליכה למיתון – והמשק הולך לכיוון של מיתון – אלא גם מכחישים שזה קיים ואומרים על מה שאמרה סוכנות מודי'ס: זה בכלל סריטה קטנה בכנף

גדעון סער:  אולי גם 10 מיליארד שקלים ירידה בהכנסות המדינה ממיסים זו סריטה קטנה בכנף? לא, זה דבר רציני, זו בעיה אמיתית

גדעון סער:  אלו הדברים שהממשלה צריכה לדון בהם, וכתוצאה מכך להביא את ההחלטות המתחייבות לאישור הכנסת

אוריאל בוסו: תודה, נא לסיים

גדעון סער: אבל ממשיכים רק לשבור אבסורדים: קודם היה שר אוצר שקיבל שר במשרד הביטחון, אחר כך פיצול משרד ירושלים מהמורשת, המצאת משרד המסורת

גדעון סער:  כל שבוע אבסורד חדש, ועכשיו השידוך הזה בין המשרד לשיתוף פעולה לרשות החברות הממשלתיות

גדעון סער:  ברוך השם – –     

אוריאל בוסו: תודה

יסמין פרידמן: – – הציבור נבון, הוא רואה כל מה שקורה והוא מבין היטב מה שקורה

יסמין פרידמן:  אל תשלו את עצמכם שהציבור לא מבין

אוריאל בוסו: תודה רבה

אוריאל בוסו:  חברת הכנסת יסמין פרידמן, בבקשה

יסמין פרידמן: שלום, אדוני היושב-ראש

אוריאל בוסו: שלום וברכה

יסמין פרידמן: באמת שלא רציתי בזמן הפגרה לבוא ולהתעצבן ולהשמיץ, כי נורא נעים לי לראות את כולם אחרי שלא ראיתי אותם כמה זמן

יסמין פרידמן:  עדיין, אי-אפשר להימנע מזה, אתם פשוט מספקים לנו כל כך הרבה דברים מכעיסים ומרגיזים ולא הוגנים שאנחנו חייבים לדבר עליהם

יסמין פרידמן:  אז אני רוצה לדבר – חבל שאלמוג לא כאן, היה לי חשוב שאלמוג יהיה כאן – אני רוצה לדבר שנייה על השר לביטחון פנים, שהשבוע פרסם סרטון

אוריאל בוסו: השר לביטחון לאומי

יסמין פרידמן: ביטחון לאומי, סליחה

יסמין פרידמן:  הוא פרסם סרטון שבו רואים איך הוא תופס מחבל שזרק בקבוק קולה

נאור שירי: אבן, הוא אמר

יסמין פרידמן: הוא אמר אבן, אבל זה היה בקבוק קולה, אוקיי? רציתי להזכיר לו את כמות הנשים שנרצחו ורציתי להזכיר לו את הנרצחים במגזר, שמספרם הוכפל לעומת השנה הקודמת

יסמין פרידמן:  רציתי להגיד לאלמוג שפשוט עבדו עליו – עבדו על אלמוג, ניצלו אותו על מנת לקבל קולות מהדרום

יסמין פרידמן:  רציתי לשאול אותו אם הוא באמת חשב שהאדון – הוא לא שירת בצבא, לא ניהל מעולם שום דבר – יוכל לטפל יותר טוב ממי שיש לו כל כך הרבה ניסיון, יואב סגלוביץ', שעשה את זה בצורה כל כך ראויה

יסמין פרידמן:  והם צודקים, צריך זמן, אי-אפשר תוך חודשים לקבל תוצאות, אבל אתם ישבתם לנו יום-יום, ותראו אתכם עכשיו

יסמין פרידמן:  פשוט בושה

יסמין פרידמן:  אלמוג לא רוצה לצאת מהבית

יסמין פרידמן:  אני מבינה אותו, הוא צודק

יסמין פרידמן:       אחר כך גב' טלי, חברת הכנסת טלי, תוהה מה פתאום ניצול שואה מעז להתראיין ביום השואה

טלי גוטליב: אהרן ברק – – –     

יסמין פרידמן: אהרן ברק ניצול שואה, טלי

טלי גוטליב: נשיא בית המשפט העליון – – –      

יסמין פרידמן: אהרן ברק ניצול שואה

יסמין פרידמן:  איך הוא מעז, איך ניצול שואה מעז לדבר ביום השואה

טלי גוטליב: – – – בושה – – – אהרן ברק

יסמין פרידמן: את בושה

טלי גוטליב: אל תזכירי – – – בושה – – –     

יסמין פרידמן: את תגידי לניצול שואה "בושה"? מי את?      

טלי גוטליב: – – – המשוואה – – – שלו

טלי גוטליב:  בושה

טלי גוטליב:  בושה – – –      

יסמין פרידמן: תסבירי לי, טלי גוטליב, מי את חושבת שאת שתגידי לניצול שואה, שתרם למדינה פי אלף יותר ממך – מה עשית בחיים שלך שאת תקראי לניצול שואה – – –      

טלי גוטליב: לא, אתם לא נורמליים

טלי גוטליב:  פירקתם את המדינה הזאת

יסמין פרידמן: מה עשית? מה את חושבת שעשית?     

טלי גוטליב: – – – מדינת ישראל

טלי גוטליב:  תתביישו לכם – – –     

יסמין פרידמן: אין לתאר, באמת אין לתאר

אוריאל בוסו: תודה רבה

טלי גוטליב: – – –      

יסמין פרידמן: תן לי

יסמין פרידמן:  אני רק אומר שלשרשור הזה יש המשך מרוב החומר שסיפקתם

יסמין פרידמן:  תודה

אוריאל בוסו: תודה רבה

אוריאל בוסו:  חברת הכנסת יפעת שאשא ביטון, בבקשה

טלי גוטליב: נשיא בית המשפט העליון לשעבר מתראיין וקורא למחאות – – –     

יסמין פרידמן: מי את, מי את, שיש לך מה להלין עליו?      

טלי גוטליב: – – – סיסמאות, נגד

יסמין פרידמן: מי את? מי שמך?     

טלי גוטליב: בושה וחרפה

דבורה ביטון: די, די, די עם – – – שלך – – –      

טלי גוטליב: שליט נסתר, בושה וחרפה

אוריאל בוסו: תודה רבה

אוריאל בוסו:  חברת הכנסת גוטליב

דבורה ביטון: תמשיכי לצרוח בטיקטוק – – –     

טלי גוטליב: – – – הנשיא ברק, כן, הוא – – –     

דבורה ביטון: תתביישי לך – – – הילדים שלך – – – גם ככה אין מה לכבד – – –     

אוריאל בוסו: תודה רבה, חברת הכנסת גוטליב

טלי גוטליב: – – –      

אוריאל בוסו: חברת הכנסת גוטליב, אנחנו לא מדברים עכשיו עליו

טלי גוטליב: נשיא בית המשפט העליון – – –     

אוריאל בוסו: תודה רבה

טלי גוטליב: – – – בכם – – – איפה – – – בושה

אוריאל בוסו: תודה רבה

דבורה ביטון: – – – הפנים שלך נחשפו כבר מזמן

טלי גוטליב: תתביישו – – – המדינה

אוריאל בוסו: תודה רבה

אוריאל בוסו:  חברת הכנסת גוטליב, חברת הכנסת גוטליב

דבורה ביטון: תתביישי בשביל הילדים שלך

טלי גוטליב: – – – הרסתם ב-15 שבועות, הרסתם

אוריאל בוסו: תודה רבה

יסמין פרידמן: ביי ביי

יפעת שאשא ביטון: אדוני היושב-ראש, חבריי חברי הכנסת, התכנסנו כאן היום במיוחד, עלינו בזמן פגרה, לא בזמן שגרה של מליאה – כדי לטפל בניצולי השואה שנעדרו מהתקציב? לא; כדי לטפל בפשיעה המשתוללת? לא; אנשים שנרצחים כאן חדשות לבקרים, וצוהריים, וערב ולילה? לא; לדבר על הילדים האומללים במערכת החינוך שנמצאים רגע לפני בחינת הבגרות ולא מקבלים ציונים? לא מקבלים ציונים

יפעת שאשא ביטון:  עכשיו, מי שמסתכל עליי ואולי לא מבין עד הסוף במה מדובר, יגיד: נו, מה זה משנה עכשיו אם יש להם ציון כזה או אחר? אבל העניין הגדול הוא שציוני המתכונת והציונים לקראת הבגרות עוזרים לילדים להבין איפה הם יותר חזקים, איפה הם פחות חזקים, איפה הם צריכים עוד להשתדל כדי להצליח יותר בבגרות, קצת להרגיע

יפעת שאשא ביטון:  הרי הביטחון שלהם, הנפש שלהם, זה מאוד מאוד משמעותי בתקופה כל כך לחוצה

יפעת שאשא ביטון:       האם בשביל זה התכנסנו? התשובה היא לא

יפעת שאשא ביטון:  אנחנו התכנסנו כאן היום כי ממשלת הפירוק בע"מ – אגב, היא גם ממשלת פירוק העם – החליטה שמאוד מאוד דחוף להעביר את רשות החברות ממשרד האוצר, ששם זה המקום הטבעי לה, למשרד לשיתוף פעולה אזורי

יפעת שאשא ביטון:  מה הקשר? מישהו יודע להסביר מה הקשר? אני מעריכה שלא, אז אנחנו לא נתעכב על זה

יפעת שאשא ביטון:  אבל אני אסביר לכם מה עומד מאחורי הדבר הזה

יפעת שאשא ביטון:  הרי איזה היגיון יכול להיות למהלך כל כך הזוי בזמן כזה מיוחד? מה כל כך בוער להם היום? כנראה שיש אנשים על הקווים שמחכים כי הובטחו להם כל מיני דברים

יפעת שאשא ביטון:  הרי מה זו רשות החברות אם זה לא עניין של ג'ובים, של לראות איך אנחנו מצ'פרים את המקורבים ושוכחים את הדבר החשוב ביותר לגבי החברה הזו? חברים, רשות החברות זה הכלכלה של מדינת ישראל

יפעת שאשא ביטון:  אחזור ואומר: רשות החברות זה הכלכלה של מדינת ישראל

יפעת שאשא ביטון:  כל מינוי שם משפיע על איך שכלכלת ישראל תיראה בעתיד, והמשמעות של זה, של לתת את זה לכל מיני מינויים פוליטיים בכזאת חופזה, זה לפגוע בעתיד הכלכלי של המדינה; זה להוריד את הרף של החברות השונות נמוך נמוך – אגב, כמו שהממשלה הזאת יודעת להוריד את הרף המוסרי נמוך נמוך, ועוד הרבה מאוד דברים היא הורידה נמוך נמוך בשלושת החודשים האחרונים

יפעת שאשא ביטון:  גם רשות החברות הולכת לקבל כזו סטירת לחי, בגלל – –     

אוריאל בוסו: תודה רבה

יפעת שאשא ביטון: – – שאנחנו נמצאים כאן על מנת לרצות קבוצה מאוד מסוימת של אנשים משיקולים פוליטיים, לא ענייניים, לא מקצועיים, וכל זה מתי? בזמן הפגרה

יפעת שאשא ביטון:  תודה רבה

אוריאל בוסו: תודה רבה

אוריאל בוסו:  חבר הכנסת חילי טרופר – אינו נוכח

אוריאל בוסו:  חבר הכנסת אלון שוסטר, בבקשה

אלון שוסטר: כבוד היושב-ראש, חברי וחברות הכנסת, פגרת אביב נעימה

אלון שוסטר:  אני רוצה, ראשית, לתבוע את עלבונה של הממשלה שלנו

אלון שוסטר:  הממשלה מועלת בסדר-היום שאותו הציג ראש הממשלה, ראש הממשלה של כולנו

אלון שוסטר:  עם כינונה של הממשלה הזו, דבר וחצי דבר מסדר-היום שראש הממשלה קבע אינו מתקדם, בוודאי לא בקצב הראוי

אלון שוסטר:  משאבי הזמן, מהמשאבים החיוניים ביותר של המוסדות הלאומיים, כמו זמן המליאה הזה והוועדות של הבית הזה, מוקדשים להבל ורוע ורעות רוח של מה שהוגדר כרפורמה

אלון שוסטר:      היום הגדרנו מהי הרפורמה הנכונה; שר המשפטים לשעבר גדעון סער הציג יחד עם בני גנץ מה נכון לעשות, מהי הרפורמה הראויה לשיפור השירות לאזרח, ובמקום זה אנחנו משחיתים את זמננו

אלון שוסטר:  ממשלה כזו לא צריכה עוד שרים ולא צריכה להמשיך ולחרב את המינהל הציבורי

אלון שוסטר:      הממשלה הזו מבקשת לאכול הכול ומהר ועכשיו, ובשביל זה היא מפרקת – מפרקת כמו שמפרקים נתחים – נתחים-נתחים – לקראת מאכל טעים: המינהל הציבורי, משרדי הממשלה, שבמשך עשרות שנים נבנו באופן הראוי, מפורקים ומוזזים באופן שאפשר להשוות רק לדרך שבה אני יודע להרכיב כיסאות או ספות מאיקאה

אלון שוסטר:  disaster אחד גדול, זה מה שקורה כרגע

אלון שוסטר:  הרעיון המגוחך הזה, לקחת את רשות החברות ולהעביר אותה לאיזה משרד שכוח אל שכבודו במקומו מונח, ולהעביר אליה קרעי תפקידים וסמכויות, הוא רעיון מבית היוצר של מי שהניהול היעיל והדרך שבה הממשלה תשרת את הציבור מעניינים אותו כקליפת השום

אוריאל בוסו: תודה

אלון שוסטר: אני מודיע לכם קבל עם ועדה שדודי אמסלם, מי שלא מכיר – איש יקר, איש רעים להתרועע – אבל הבוטות שלך כאיש ציבור, חברי אמסלם, אינה ראויה, ואני מבקש להודיע שאנחנו נתנגד למינוי, בין השאר משום שהעמדות הבוטות שהבעת כלפי נשיאת בית המשפט העליון, כלפי בכירים אחרים, הן בלתי ראויות למי שיפקח על הדרך שבה נבחרים נציגי ציבור לחברות הממשלתיות

אלון שוסטר:  תודה רבה

אוריאל בוסו: תודה רבה

אוריאל בוסו:  חבר הכנסת רון כץ, בבקשה

רון כץ: אדוני היו"ר, כנסת נכבדה, אני יושב פה ובאמת תוהה: עבור מי הממשלה והקואליציה האלה באמת עובדות? עבור מי? כי את הציבור הן ממש לא משרתות

רון כץ:  אני לא חושב שהם אפילו מעניינים אותן; עובדים על כל מיני קבוצות כאלה שחושבים שבשבילן הם עובדים, וזה מה שאנחנו רואים פה

רון כץ:  היום דיון – דרך אגב, אדוני היו"ר, בכובע השני שלך כיו"ר ועדת הבריאות פניתי אליך בבקשה לקיים דיון דחוף בנושא הסיגריות האלקטרוניות

אוריאל בוסו: התקיים דיון היום

רון כץ: אממה, היום התקיים דיון בנושא, ואתה לא תאמין, חברי כנסת במדינת ישראל – הינה, גם טלי יושבת פה – אומרים: אנחנו לא נתעסק עם סיגריות דיגיטליות; לא נפריע לבני הנוער להמשיך ולעשן את הדברים האלה למרות כל המקרים הקשים שאנחנו רואים

רון כץ:  באיזה עולם זה לגיטימי? באיזה עולם זה יכול לקרות, שאת נבחרי הציבור לא מעניין הציבור, הנוער במדינת ישראל? ולמה? כי מופעל לחץ של לוביסטים? כי יש פה לחץ גדול על הנושא הזה? אז הינה אני רוצה להגיד לכם חגיגית – טלי גוטליב, הינה, את גם שומעת, אז אני אומר את זה גם לך: נושא הסיגריות האלקטרוניות הוא נושא שאנחנו נדון עליו בכנסת ישראל, נושא שאנחנו לא ניתן לאף אחד להתחמק ממנו, נושא שאנחנו נקבל בו החלטות למרות כל אותם אנשים שלוחצים כנראה גם עלייך וגורמים לך לומר את הדברים האלה, שאת לא רוצה להתערב לבני הנוער במה הם מעשנים

רון כץ:  אז אני רוצה לומר לך: זה מתחבר לשר החינוך שלך, שגם לא רוצה להתעסק לבני הנוער במה הם לומדים, כי ככה נראית מערכת החינוך; וזה מתחבר לשר הפיתות והטיקטוק הגיבור שלנו, שעמד פה לפני חודש וחצי והישיר מבט לחברת הכנסת מירב בן ארי שנמצאת פה, ואמר: בעוד חודש אני אביא חוק ממשלתי מתוקן לאיזוק האלקטרוני

רון כץ:  מירב, כמה זמן עבר?     

מירב בן ארי: חודש היום, והפדיחה הכי גדולה היא שהם, מחלקת הדגים הקפואים פה, הצביעו כמובן נגד

מירב בן ארי:  הוא הבטיח להם תוך חודש

נאור שירי: מה קרה – – –     

רון כץ: יו"ר הקואליציה, אני רוצה לפנות אליך, הוא הבטיח חודש – עבר חודש; נשים במדינת ישראל לא מוגנות בגלל הפוליטיקה הכי קטנה שיש אצלכם בתוך מחלקת הדגים הקפואים, והינה אני אומר לך: תביא כבר את החוק

רון כץ:  אנחנו נתמוך בו

רון כץ:  אנחנו רוצים לעזור לך

אוריאל בוסו: תודה רבה

רון כץ: ואיך אנחנו סוגרים את האירוע הביזארי הזה? שרת התרבות אומרת שהיא רוצה לעשות את טקס המשואות בשידור חוזר

רון כץ:  היא מפחדת ממה שיקרה שם, אז היא רוצה שתהיה לה האפשרות לעשות stop, ומתי שהיא תרצה היא תוכל לעשות play

רון כץ:  אתם ממשלה של בושה

אוריאל בוסו: תודה רבה

אוריאל בוסו:  כולם חזרו צרודים אחרי הפגרה

דבורה ביטון: אתם לא נותנים לנו להירגע

אוריאל בוסו: חשבתי שדווקא כשנמצאים פה – חבר הכנסת ולדימיר בליאק, בבקשה

אוריאל בוסו:  לא, כשנמצאים פה, נואמים, לא נהיים צרודים

אוריאל בוסו:  משפשפים את הגרון

אוריאל בוסו:  כולם חזרו צרודים

אוריאל בוסו:  גם בוועדה שמעתי

אוריאל בוסו:  יש שר

אוריאל בוסו:  מי השר?      

ולדימיר בליאק: שמתי לב שאין שר במליאה, אדוני היושב-ראש

אוריאל בוסו: תתחיל לדבר

אוריאל בוסו:  לא על חשבון הזמן

ולדימיר בליאק: תודה

ולדימיר בליאק:  אדוני היושב-ראש, חבריי חברי הכנסת והשר שאיננו – –     

אוריאל בוסו: אולי הוא יצא למקום חשוב?     

ולדימיר בליאק: יש מעט שרים בממשלה, אז קשה לגייס

ולדימיר בליאק:  – – אני רוצה להחזיר אתכם ללפני חמישה חודשים, ל-5 בנובמבר 2022

ולדימיר בליאק:  לפי הדיווח של ערוץ 7, אמר חבר הכנסת אמסלם – – –     

מירב בן ארי: – – –     

אוריאל בוסו: למה את מפריעה לו? לא הפעלתי לו שעון

ולדימיר בליאק: אמר חבר הכנסת אמסלם לחברי הליכוד: אני רק שר המשפטים, ואם לא, רבותיי, אני הולך על הראש של נתניהו ארבע שנים

ולדימיר בליאק:  ארבע שנים

ולדימיר בליאק:  ואז חלף חודש, וב-8 בדצמבר 2022, לפי הדיווח של רדיו קול חי, לאחר שהצהיר כי לא ייקח שום תפקיד מלבד שר המשפטים, אמר חבר הכנסת אמסלם – –      

טלי גוטליב: – – –     

אוריאל בוסו: בסדר

ולדימיר בליאק: – – כי גם תפקיד יושב-ראש הכנסת על הפרק

ולדימיר בליאק:  הוא לא קיבל לא את זה ולא את זה

ולדימיר בליאק:  על זה נאמר: נלחם כמו אריה ונפל כמו זבוב

ולדימיר בליאק:  אבל אם כבר נפל כמו זבוב, אמר לעצמו חבר הכנסת אמסלם: לפחות אני אעשה את מה שאני אוהב באמת

ולדימיר בליאק:  ומה שחבר הכנסת אמסלם אוהב באמת הוא, דבר ראשון, לטנף מעל הדוכן הזה על אשכנזים – לצורך זה הוא קיבל את תפקיד השר המקשר, והדבר השני – לחלק ג'ובים

ולדימיר בליאק:       עכשיו, לאורך הרבה מאוד שנים אני סבור כי המשרד לשיתוף פעולה אזורי הוא משרד מיותר

ולדימיר בליאק:  מקומו במשרד החוץ

ולדימיר בליאק:  אבל למען הסדר הטוב ולמען הצדק ההיסטורי צריך לומר שהיו שרים – גם בשנים האחרונות, גם בקדנציה הקודמת – שניסו להכניס תוכן למשרד המיותר הזה

ולדימיר בליאק:  אבל לפנינו מקרה שבו השר אמסלם אפילו לא מנסה להכניס שום תוכן רלוונטי למשרד המיותר הזה, אלא מה? הוא מעביר אליו את רשות החברות הממשלתיות

ולדימיר בליאק:      עכשיו, שמישהו יסביר לי, מה הקשר בין רשות החברות הממשלתיות למשרד לשיתוף פעולה אזורי? מה גבול ההזיה בממשלה הזאת שעוד לא הגענו אליו? אני רוצה להזכיר לכם שבפעם הראשונה שהקמנו את נבחרת הדירקטורים בשנת 2013, בממשלה הראשונה שיש עתיד הייתה חלק ממנה, הצלחנו להעביר את החברות הממשלתיות מהפסד של מיליוני שקלים לרווח

ולדימיר בליאק:  למיטב זיכרוני, החברות הממשלתיות עברו אחרי שנה וחצי, אחרי הקמת נבחרת הדירקטורים, לרווח של 3 מיליון שקל בשנה

אלעזר שטרן: מיליארד

ולדימיר בליאק: 3 מיליארד שקל בשנה

ולדימיר בליאק:  אבל כספי ציבור לא מעניינים אתכם

ולדימיר בליאק:  כל מה שמעניין אתכם זה לחלק ג'ובים לחברים – עוד ג'ובים ועוד ג'ובים – ועל ידי כך לפגוע ביעילות של השירות הציבורי, להשחית אותו פעם אחר פעם

ולדימיר בליאק:  לכן המצאתם את המתווה הבאמת-מופרך הזה של העברת רשות החברות הממשלתיות למשרד המיותר בראשות השר המיותר, כי אתם ממשלת הג'ובים, שמטרתה היחידה היא לבזוז כספי ציבור

ולדימיר בליאק:  תודה רבה

אוריאל בוסו: תודה רבה

אוריאל בוסו:  חבר הכנסת זאב אלקין, בבקשה

זאב אלקין: תודה רבה, אדוני היושב-ראש

זאב אלקין:  אדוני השר, שלמעשה אנחנו דנים במינויו, חבריי חברי הכנסת, אנחנו נמצאים פה בדיון, באירוע קטן, על גורלן של כל החברות הממשלתיות במשק הישראלי, משק ענק של מיליארדים, ומציעים פה שינוי מבני מאוד מאוד מעניין – להעביר את החברות הממשלתיות ממשרד האוצר למשרד לשיתוף פעולה אזורי

זאב אלקין:  קודם כול, עולה השאלה: שינוי מבני כל כך משמעותי בכלכלה של מדינת ישראל – כמה זמן ממשלת ישראל הקדישה לדיון הזה לעומקו? אתם יודעים מה התשובה, חברי הכנסת? מתי ההחלטה הזאת אושרה? בעקבות איזה דיון?     

אלעזר שטרן: באותו זמן כמו למהפכה המשפטית

זאב אלקין: אתה טועה, אדוני חבר הכנסת אלעזר שטרן

זאב אלקין:  אני מחזיק פה את העותק של החלטת הממשלה

זאב אלקין:  היא אושרה במשאל טלפוני היום, כן?     

אלעזר שטרן: זה הרבה יותר מאשר – – –     

זאב אלקין: משאל טלפוני – זה הדיון שהתקיים בהחלטה שקובעת את גורלם של מיליארדים ואת הניהול של החברות הממשלתיות

זאב אלקין:  אני לא יודע עד כמה בכלל שרים קראו לעומק את הדברים

זאב אלקין:  הדברים נשלחו ככה בקבוצת ווטסאפ ואושרו, וזה הובא לפה לאישור הכנסת

זאב אלקין:  נדמה לי שהכנסת קיימה את הדיון הזה – כמה אנחנו? כבר שעה וחצי של דיון? אי-אפשר להשוות אפילו לזמן שהקדישה לו הממשלה

זאב אלקין:      אומנם בדיון שהיה בממשלה – היה דיון קודם, כשהרעיון הזה עלה בפעם הראשונה, ובדיון הזה, נדמה לי אפילו שהשר אמסלם, שמיועד לקבל את האחריות שלו, חיווה עמדה מאוד מאוד חדה לגבי שר האוצר

זאב אלקין:  לפחות לפי הדברים שהתפרסמו, היה לו מה להגיד לשר האוצר, שהעז בשלב הראשון להתנגד לתהליך הזה ולהוצאה של החברות הממשלתיות

זאב אלקין:  השר אמסלם, לך יש בדרך כלל שפה מאוד ציורית, אז אני לא זוכר בדיוק איך קראת אז לשר האוצר

זאב אלקין:  אני מניח שאתה תוכל לרענן את זיכרוננו

זאב אלקין:  השאלה היא אם שינית את דעתך על שר האוצר במסגרת ההכנה של ההחלטה הזאת או שעדיין נשארת בדעתך

זאב אלקין:      אבל אני רוצה, לסיום, אדוני היושב-ראש, להציע לממשלה – היות שהיא עשתה את זה במשאל טלפוני, לא הייתה לה הזדמנות לרדת לעומקם של דברים – אולי לשקול פתרון אחר

זאב אלקין:  הרי בחלק מהמשרה שלו, שר האוצר הוא לא שר האוצר – הוא שר במשרד הביטחון, וכך הוא ביקש בעצמו; אני מניח שיש פרק זמן מסוים שבו הוא עוזב את משרד האוצר, נוסע לקריה ומטפל בעניינים החשובים של ביטחון מדינת ישראל במסגרת תפקידו כשר הביטחון

זאב אלקין:  אז במקום לקחת את החברות הממשלתיות – –     

אוריאל בוסו: נא לסיים, חבר הכנסת אלקין

זאב אלקין: אני מסיים

זאב אלקין:  – – ולהעביר אותן לקפריסין או לירדן, כי בזה עוסק המשרד לשיתוף פעולה אזורי – השר אמסלם, אתה כבר שר במשרד המשפטים – –     

אוריאל בוסו: תודה, תודה

זאב אלקין: – – ששם דווקא לא בדיוק היו ערוכים למציאות הזאת של שני שרים, אז אפשר למנות אותך לשר נוסף במשרד האוצר

זאב אלקין:  כשבצלאל סמוטריץ' יפנה את חדרו וייסע לקריה, אתה תיכנס לחדרו ותנהל את החברות הממשלתיות

זאב אלקין:  למה צריך לתזז את כל החברות הממשלתיות למשרד שעוסק בקפריסין וירדן במקום להשאיר אותן במשרד האוצר? תאמינו לי, פתרון הרבה יותר אלגנטי

זאב אלקין:  תקבל את מה שאתה רוצה – זכות החתימה שלך על הדירקטורים בחברות עדיין תהיה שלך ולא של שר האוצר, אבל לפחות לא יצטרכו לתזז את כל רשות החברות הממשלתיות

זאב אלקין:  תודה רבה

אוריאל בוסו: תודה

אוריאל בוסו:  חברת הכנסת אפרת רייטן מרום, ואחרונת הדוברים – חברת הכנסת אורנה ברביבאי

אוריאל בוסו:  בבקשה

אפרת רייטן: אדוני יו"ר הישיבה, כנסת נכבדה – השר אמסלם, אתה עומד עם הגב אליי, היי

אפרת רייטן:  רציתי לדבר אליך, והייתי שמחה אם תקשיב לי

אפרת רייטן:  השר אמסלם – טוב, אני אזכיר בלי שאני אקבל את הקשב ממנו

אפרת רייטן:  רציתי לקרוא לזה "נאום הבושה", ודווקא אם כן תקשיב, תראה לאיזו בושה אני מתכוונת; כי אני זוכרת שב-14 בפברואר נאמת כאן את נאום הרולקסים המפורסם שלך

אפרת רייטן:  אמרת: כשראיתי את ההפגנה בלילה, לא הבנתי מה נוצץ שם

אפרת רייטן:  בסוף הבנתי שאלה שעוני הרולקס של כל המפגינים

אפרת רייטן:  יש לך נאומים טובים ונאומים שעושים הרבה מאוד עניין, וגם הנאום הזה עשה הרבה באז וקיבל הרבה פרסום

אפרת רייטן:  האמת שבאותו רגע הרגשתי בושה

אפרת רייטן:  אתה יודע למה? כי בגיל 40 – אחרי שעבדתי נורא נורא נורא קשה כל החיים – לא היה לי כסף, באתי ממשפחה בלי כסף – קניתי רולקס, והייתי מה זה גאה בעצמי, כי אמרתי: השגת את הרולקס שלך ביושר, בעבודה, בחריצות, בנאמנות, עם הכישורים שלך

אפרת רייטן:  באותו רגע אמרתי: אולי אני אוריד אותו, כי האנשים עם הרולקסים הם אנשים פסולים; הם נגד מדינת ישראל, הם נגד המולדת, הם לא ישראלים, הם בוגדים, הם אנרכיסטים, הם טרוריסטים – כל אותן מילים קשות ורעות

אפרת רייטן:  והתביישתי בעצמי איך ברגע אחד נגררתי לתוך המדמנה ולתוך מלחמת הבוץ הזאת של אשכנזים וספרדים, אנשים של מעמדות, ואזרח סוג' א' וסוג ב'

אפרת רייטן:  נגררתי בלית ברירה לתוך מקום שהוא לא אני

אפרת רייטן:       הילדים שלי לא יודעים בכלל אם הם אשכנזים או ספרדים

אפרת רייטן:  הם לא יודעים בכלל מה זה חשוב, כי אותם חינכתי – וחבל שלא כולם מחנכים – לשפוט אנשים לפי היושרה שלהם, לפי החריצות, לפי המקצועיות, לפי הלב שלהם, אם הוא גדול ורחב, לפי הדברים שלהם – וכן, גם הסגנון הוא מאוד מאוד חשוב, ולא רק המעשה

אפרת רייטן:  זה גם איך אומרים את הדברים ומה הכבוד שנותנים לבני אדם גם אם לא מסכימים איתם

אפרת רייטן:  כל הדברים האלה גורמים לי לחנך את הילדים שלי בדרך כזו או אחרת, ולא אם הם ספרדים, מזרחים או אשכנזים – לא לפי הדנ"א

אפרת רייטן:      עכשיו, כשאתה מקבל לידיך את רשות החברות, אני מאוד מאוד דואגת

אפרת רייטן:  האם אלה האנשים שאתה הולך לבחור לפי סוג הדם שלהם, לפי המוצא של ההורים שלהם, או אם הם מונעים מנקמה, משנאה, מ"בוא נחזיר להם", "בוא ניכנס בפריבילגים"?     

אוריאל בוסו: תודה

אוריאל בוסו:  נא לסיים

אפרת רייטן: אם כן, זה הולך לפגוע אנושות בעתידה של מדינת ישראל, לא פחות

אפרת רייטן:  אז אני מאחלת לך שתעשה דברים באמת מהלב ולא מכעס ומשנאה, ושתשמור על העתיד, עכשיו שאתה שר בעניינים האלה, באחריות, בכבוד, ושגם אתה תעבור את אותו מהפך שדברים שרואים משם לא רואים מכאן

אוריאל בוסו: תודה

אוריאל בוסו:  חברת הכנסת אורנה ברביבאי, אחרונת הדוברים, בבקשה

אוריאל בוסו:      ברוך הבא, חבר הכנסת טופורובסקי

בועז טופורובסקי: תודה רבה

אוריאל בוסו: ברוך רופא חולים, אבל שיהיה שלם

אוריאל בוסו:      בבקשה, שלוש דקות

אורנה ברביבאי: אני רוצה לדבר דווקא לחבר הכנסת אמסלם, אבל גם לחברים האחרים מהקואליציה, שבחודשים האחרונים שפכו פה רפש ואמירות קיצוניות על משרתים – כאלה שחזרו וכאלה שלצערנו מצויים בבתי העלמין הצבאיים

אורנה ברביבאי:  הדיון הגדול הזה שמדבר – אני אשמח אם יהיה שקט לדבר

אוריאל בוסו: ששש

אוריאל בוסו:  זה קצת מפריע

אוריאל בוסו:  שומעים את זה כאן יותר

אוריאל בוסו:  חברת הכנסת בראשי

אוריאל בוסו:  בבקשה, תמשיכי

אורנה ברביבאי: תוסיף לי אחר כך כמה שניות

אורנה ברביבאי:      אני אומרת, אני בחרתי לעלות היום להר הרצל ולפקוד את הקברים של חללי צה"ל לאורך השנים

אורנה ברביבאי:  ואמרתי לעצמי, כשהסתכלתי על הקברים, מה ההבדל בין חלל אחד שמת כל כך צעיר לחלל אחר לידו, שהיו באותו טנק, באותו צוות, יצאו להילחם ולא חזרו? מה ההבדל? שם המשפחה שלהם – של זה שבא ממשפחה ספרדית, מזרחית, וההוא שבא ממשפחה אשכנזית

אורנה ברביבאי:  זה היה רלוונטי בשביל לעמוד במשימה ולהצליח? הם יצאו לקרב, הם נלחמו, וחלקם לא חזרו – הרבה מהם לא חזרו – כי הם יצאו בשליחות המדינה, אותה מדינה שמרשה לעצמה בעת הזאת להפר את החוזה עם האזרחים, שבו יש אזרחים סוג א' וסוג ב'

אורנה ברביבאי:  בבתי העלמין אין אף חלל שהוא סוג א' או סוג ב' – כולם יצאו לבצע את אותה משימה

אורנה ברביבאי:  העובדה שמשפחות שכולות נקרעות ביניהן לקראת יום הזיכרון ולא יודעות את נפשן אם נכון שיבואו פוליטיקאים לבית העלמין או לא זאת עובדה שהושגה אך ורק בגלל קואליציה שלא מבינה את המשמעות של קרע בעם; קואליציה שפורעת את החוזה עם האזרחים ומוכנה לעמוד מול משפחות שכולות ולהמשיך להגיד "אנחנו", "אתם" ו"המחיר", ו"אנחנו עומדים לצידכם" – לצד המשפחות – איך יכול להיות? איך יכול להיות שכשציינו השבוע את יום השואה, במחיר הנוראי והקשה הזה שנדרשנו כעם לאורך הדורות, כל פעם מחדש לחוות כאלה דברים מזעזעים, אנחנו לא מבינים את התפקיד שלנו כפוליטיקאים בעת הזאת, לייצר אחדות?     אז אמסלם מקבל פרס והולך להיות שר במקום שבו הסמכויות רבות ומגוונות, ממניעים פוליטיים שלא קשורים לשום דבר – לממלכתיות, להבנת חשיבות האחדות, להבנה שלקראת יום הזיכרון הזה, במקום להגיד שאין חקיקה כזאת מפלה, ששומרים על החוזה של מדינה יהודית ודמוקרטית, הפרתם כל בסיס לחוזה – –      

אוריאל בוסו: נא לסיים

אורנה ברביבאי: – – עם החברה הישראלית, וכתוצאה מזה יצרתם מציאות שאני כפוליטיקאית החלטתי לעלות להר הרצל היום ולא להגיע ביום הזיכרון, אחרי עשרות שנים שעסקתי בחללי צה"ל, אך ורק כדי לא להעמיד אותם בקונפליקט הזה של המשפחות השכולות, שפוליטיקאים באים ויוצרים סכסוכים בתוך בית עלמין צבאי

אורנה ברביבאי:  אז אני אומרת לכם: כל אחד מאיתנו שישאל את עצמו אם הוא ראוי למחיר הזה שחיילים שילמו והקריבו כדי שאנחנו נוכל להיות כאן במדינה כמדינה יהודית ודמוקרטית

אורנה ברביבאי:  יהי זכרם ברוך

אוריאל בוסו: תודה רבה

אוריאל בוסו:  אני קורא לשר דוד אמסלם, השר המקשר, לסכם את הדברים

אוריאל בוסו:  בבקשה

אוריאל בוסו:  לאחר מכן ההצבעה תהיה שמית

אוריאל בוסו:  עדיין עובדים? גייסתם? אוקיי

אוריאל בוסו:  בינתיים

אוריאל בוסו:  השר אמסלם, בבקשה

דוד אמסלם: אל תדאג

אוריאל בוסו: אני מוכרח לומר שמכל הנאומים, הדבר שהכי צרם לי, שהרבה פה דיברו, זה הסגנון

אוריאל בוסו:  מה זה להגיד "גזעני"? סגנון, איך אומרים את הדברים

מירב בן ארי: איזה סגנון?      

עידן רול: על הסגנון של אמסלם?     

אוריאל בוסו: אתם רוצים לחנך? סגנון

דוד אמסלם: אדוני היושב-ראש, חברי הכנסת – –     

אוריאל בוסו: הוא חזר על עצמו פעם אחר פעם

דוד אמסלם: – – חבר הכנסת רול, נתחיל איתך, כרגיל

דוד אמסלם:  אתה יודע, מפלטו של הנבל זה הפטריוטיזם

דוד אמסלם:  הסגנון – כשאין מה לענות, אומרים "הסגנון"

דוד אמסלם:  זה הסיפור

עידן רול: עניתי עם המוניטור

דוד אמסלם: רק שנייה

דוד אמסלם:  אתה היית הבן אדם הכי מיותר בממשלה הקודמת

דוד אמסלם:  לא ראינו אותך בארץ

דוד אמסלם:  היית נוחת וטס למסיבות בחו"ל

מירב בן ארי: הוא היה סגן שר

עידן רול: הייתי סגן שר החוץ

דוד אמסלם: דקה

דוד אמסלם:  בחייך עסקת בדוגמנות, ואני לא אגיד לך של מה

מירב בן ארי: סגן שר חוץ הוא היה

עידן רול: אתה עסקן פוליטי

עידן רול:  אתה לא עושה כלום

עידן רול:  מה שלום הגן הבוטני בירושלים? – – –      

דוד אמסלם: אתה מטיף לי מה עשינו? כשאתה מדבר עליי, של נעליך מעל רגליך

עידן רול: לא עשית כלום

עידן רול:  עשור אתה פה, לא עשית כלום

דוד אמסלם: אתה מבין, מה שעשית, עד היום, אתה רק איש של מסיבות

עידן רול: הלו, אתה יוצר שנאה

עידן רול:  אתה יוצר שנאה

דוד אמסלם: זה מה שאתה עושה

דוד אמסלם:  ואתה בא לפה להטיף לנו מוסר?      

עידן רול: הגעתי לכאן מנקודה – – –      

דוד אמסלם: בושה וחרפה

דוד אמסלם:  אתה מדבר על רשות החברות?      

עידן רול: יש לך אפס עשייה

דוד אמסלם: היה לך – דרך אגב, כשאני אומר לכם את העובדות, זו שנאה

דוד אמסלם:  זה הבעיה אצלכם

עידן רול: לא

עידן רול:  איך שאתה אומר

דוד אמסלם: תתמודד עם העובדות

עידן רול: העובדה היא שאתה מצליח מנציח את השד העדתי – –     

דוד אמסלם: אני אסביר לך

עידן רול: – – בשביל הון פוליטי

דוד אמסלם: אני אסביר לך

עידן רול: תגיד את האמת – –     

דוד אמסלם: מר רול – – –          

עידן רול:  – – אתה רוצה ג'ובים לחברי מרכז – –      

דוד אמסלם: מר רול, המתנשא והפריבילג מתל אביב – –      

עידן רול: – – זה הכול

עידן רול:  אתה רוצה ג'ובים לחברי מרכז

דוד אמסלם: – – אני אסביר לך

עידן רול: אני מתל אביב, אבל אני לא מתנשא

דוד אמסלם: כשאני מביא לך את קריית מלאכי או את אילת, אתה לא יודע איך לאכול את זה

עידן רול: דודי, אתה לא יודע לעשות כלום חוץ מלהזכיר שמות של יישובים

עידן רול:  תעשה לי טובה

דוד אמסלם: אז אתה אומר לי למה אתה מזכיר? בוודאי, הרי 75 שנה, גב' ברביבאי – –      

עידן רול: תעשה לי טובה

דוד אמסלם: – – לא רצו שנזכיר

דוד אמסלם:  בוודאי, למה שנזכיר?      

אורנה ברביבאי:  מה? מה נזכיר?      

דוד אמסלם: הכול בסדר

דוד אמסלם:  האליטה אותה אליטה, אנחנו הספרדים הרגילים – –      

יוראי להב-הרצנו:  – – –      

עידן רול: תגיד דבר אחד שעשית

דוד אמסלם: – – אבל אתם לא מתמודדים עם העובדות, עם המספרים

עידן רול: דבר אחד שעשית

עידן רול:  תגיד דבר אחד שעשית

דוד אמסלם: בוא אני אגיד לך – –      

אורנה ברביבאי: 40 שנה אתם בשלטון

אורנה ברביבאי:  40 שנה

עידן רול: לא עשית כלום בחיים שלך

דוד אמסלם: – – מר רול, מר רול – – –     

עידן רול: אתה קומבינטור, אתה עסקן, אתה לא יודע כלום

דוד אמסלם: עזוב, אני אפילו מתבייש לענות לך

ולדימיר בליאק: אתה הפריבילג

עידן רול: אתה לא עושה, אתה – – –      

דוד אמסלם: אני מתבייש אפילו לענות לך

עידן רול: אתה עסקן פוליטי

עידן רול:  עכשיו אתה שר של עסקן פוליטי

דוד אמסלם: רב-תקנים – היית סגן שר, חבר כנסת – –      

טלי גוטליב: מי אתה בכלל? תתבייש לך

עידן רול: לא עשית שום דבר בתחום הפוליטי

דוד אמסלם: – – לא העברת חוק אחד בכנסת

דוד אמסלם:  אחד

עידן רול: כלום לא עשית

עידן רול:  עשיתי מיליון דברים במשרד החוץ – –      

דוד אמסלם: אני רק מספר לך, בכנסת – –     

עידן רול: – – שאתה לא תעשה ב-20 שנה בקריירה בחיים שלך

טלי גוטליב: – – – מי אתה? מי אתה בכלל? תתבייש לך

טלי גוטליב:  איך הוא מדבר אליך ככה – – –      

דוד אמסלם: – – אני העברתי 180 חוקים, כולל 14 חוקים אישיים

דוד אמסלם:  אבל אתה הרי מעופף

דוד אמסלם:  אתה, יש לך את הכרטיס המעופף

דוד אמסלם:  אתה בעצם היית דייל באופן מלא

דוד אמסלם:  אתה היית סגן שר בתפקיד של דייל אל על או של חברה אחרת

דוד אמסלם:  אתה מדבר עלינו?      

טלי גוטליב: אל תענה לו, כבוד השר, הוא לא ברמה שלך

בועז ביסמוט: אל תענה לו

דוד אמסלם: ואני רוצה לומר לך – – –     

טלי גוטליב: הוא לא מתקרב לקרסוליים שלך

דוד אמסלם: לא חשוב

דוד אמסלם:  אני כל פעם שומע אותך, ואני פשוט הפעם החלטתי גם לענות לך, קצת להראות לאיזו רמה אתה מגיע ומה עשית

טלי גוטליב: צא החוצה, צא החוצה עם איך שאתה מדבר

דוד אמסלם: אתה, דרך אגב, מעולם לא תרמת שום דבר – –     

טלי גוטליב: איך אתה מדבר לשר בישראל?     

דוד אמסלם: – – בוודאי לא בציבוריות הישראלית, חוץ מהוצאות

דוד אמסלם:  זה מה שעשית

טלי גוטליב: אל תתייחס אליו, אדוני השר

טלי גוטליב:  הוא לא מגיע לקרסוליים שלך

דוד אמסלם: שנייה

דוד אמסלם:  דקה

טלי גוטליב: לקרסוליים שלך

טלי גוטליב:  רק להטיל רפש הם יודעים

דוד אמסלם: אנחנו צריכים להתייחס

טלי גוטליב: אל תתייחס אליו, אדוני השר

דוד אמסלם: בסדר

דוד אמסלם:  אני רוצה להגיד לך, גב' אורנה ברביבאי, חברת הכנסת ברביבאי, אני אגיד לך, השר – חבר הכנסת, רק שנייה, זה מפריע לי, דקה

קריאה: 	 – – –      

אורנה ברביבאי: אני מקשיבה

טלי גוטליב: – – – איך הוא מדבר לשר בישראל – – –      

דוד אמסלם: אנחנו עשינו טעות קשה – הציבור באמת עשה טעות קשה

דוד אמסלם:  כל חטאנו זה שנבחרנו

טלי גוטליב: – – – בושה וחרפה, צא החוצה – – –      

דוד אמסלם: אם לא היינו נבחרים, הייתם ממשיכים והכול בסדר

דוד אמסלם:  אלא מאי? אתם לא יכולים לקבל את זה שאנחנו בעצם לגיטימיים ונבחרנו על ידי הציבור

אורנה ברביבאי: לא העברנו את המשרדים?      

דוד אמסלם: זאת הבעיה

דוד אמסלם:  עוד מעט אני אספר לך על המשרדים

אורנה ברביבאי: בבקשה

דוד אמסלם: עוד מעט, אל תדאגי

אורנה ברביבאי: דבר איתי על משרד הכלכלה

אורנה ברביבאי:  שאל את ניר ברקת מה הוא קיבל

דוד אמסלם: דקה, כשהיה הבוס שלך פה – דרך אגב, אני כלכלן 40 שנה; הוא היה שר אוצר עם 12 שנות לימוד

דוד אמסלם:  שר האוצר הכי כושל במדינת ישראל

טלי גוטליב: – – –      

אורנה ברביבאי: טוב, נו, עזוב

דוד אמסלם: אתם מדברים? את אומרת לי מה לי ולרשות החברות?     

יוראי להב-הרצנו: ההוא שהוריד לנו את דירוג האשראי עכשיו

דוד אמסלם: אבל עוד מעט אני אספר לך קצת – תעשו קצת גוגל, תלמדו בכלל מה עשיתי, מה ההשכלה שלי ובמה עבדתי

יוראי להב-הרצנו: – – – דירוג האשראי, על מה אתה מדבר – – –      

אורנה ברביבאי: אמסלם, אתה רוצה פטור מיוחד – – –      

דוד אמסלם: אבל קוראים לי אמסלם, זו הבעיה אצלכם

יוראי להב-הרצנו: – – – דירוג האשראי – – –   

דוד אמסלם: כן, הינה הוא נכנס

דוד אמסלם:  שר האוצר במדינת ישראל, 12 שנות לימוד, זה בסדר, כולל רשות החברות, שלא יודע אפילו דבר וחצי דבר

ולדימיר בליאק: מתי היית כלכלן בפעם האחרונה?      

דוד אמסלם: לא יודע לראות מאזן, לא יודע לקרוא דוח, כלום

ולדימיר בליאק: מתי ראית את הדוח בפעם האחרונה?      

דוד אמסלם: עזוב – – –     

ולדימיר בליאק: נו מה? מה? בוא נדבר על זה

דוד אמסלם: עזוב, אל תדבר על זה, אין מה לדבר על זה

דוד אמסלם:  אני כרגע לא במבחן טריוויה אצלך

ולדימיר בליאק: אתה זוכר איך מאזן דוח נראה?      

דוד אמסלם: אני קצת יותר ותיק ממך גם בנושא, אבל בוא נעזוב את זה

ולדימיר בליאק: אתה זוכר איך נראה מאזן דוח?      

דוד אמסלם: מה זה חשוב? לא יודע, בסדר? לא יודע

דוד אמסלם:  טוב לך?      

ולדימיר בליאק:  מה זה חשוב?     

דוד אמסלם: אני לא צריך להתנצל בפניך ולהסביר לך מה אני יודע או לא יודע

ולדימיר בליאק: לא

ולדימיר בליאק:  אל תתנצל

ולדימיר בליאק:  אל תתנצל

דוד אמסלם: אתה מספר לי?     

ולדימיר בליאק: אל תדבר כמו כלכלן, כי אתה לא

דוד אמסלם: אני במקצועי – אז בוא אני אספר לך, אני כלכלן עוד מלפני שאתה ראית אוניברסיטה

דוד אמסלם:  כשהיית בתיכון והיית בחוץ לארץ – לא היית בארץ – אז אני סיימתי כלכלה ומינהל עסקים באוניברסיטת בר-אילן

דוד אמסלם:  אז לכן – –      

ולדימיר בליאק: מתי פעם אחרונה עסקת בזה?     

דוד אמסלם: – – לפחות אל תדבר סתם שטויות

דוד אמסלם:  חבל

ולדימיר בליאק: אני אגיד לך מה, אל תגיד לי

דוד אמסלם: תגיד לי אתה

דוד אמסלם:  אבל בוא נעבור, עזוב, זה לא הנושא

דוד אמסלם:  אני רוצה להתקדם

טלי גוטליב: – – –  

דוד אמסלם: זה רק מראה את ההתנשאות האוטומטית שלך

דוד אמסלם:  אתה גם עולה חדש וגם מתנשא

ולדימיר בליאק: אתה, לעומתי, אתה הכי פריבילג

דוד אמסלם: אתה מבין? זה הסיפור

ולדימיר בליאק: אתה הכי פריבילג

דוד אמסלם: אתה, אתה בא – –      

ולדימיר בליאק: אני הלכתי ברגל – – –      

דוד אמסלם: – – אתה עולה לארץ ועוד מתנשא על יליד הארץ שלמד פה

ולדימיר בליאק: אתה עסקן פוליטי

ולדימיר בליאק:  אתה עסקן פוליטי שמתפרנס מהציבור

דוד אמסלם: לא למדתי באיזשהו מוסד בחוץ לארץ, מפוקפק, שאני לא יודע מה הוא

ולדימיר בליאק: אתה הכי פריבילג פה

ולדימיר בליאק:  – – – אתה מספר לי? לעולה?      

דוד אמסלם: אז אתה מספר לי?      

ולדימיר בליאק: לעולה?      

דוד אמסלם: אני צריך להגיד לך?      

ולדימיר בליאק: לעולה? אני הלכתי ברגל – – –      

דוד אמסלם: כן, כן

דוד אמסלם:  ומה נראה לך, אני הלכתי באוטו?      

ולדימיר בליאק:  – – – ואתה פריבילג

דוד אמסלם: אתה, כשאני נולדתי – אני אגיד לך, חבל לנו לרדת לרמה, בגלל שכשאני נולדתי בארץ לא היה גם מה לאכול פה

דוד אמסלם:  אל תדאג

דוד אמסלם:  כשהוריי עלו הם קיבלו אוהל

דוד אמסלם:  אז לכן אל תתחרה איתנו – –     

ולדימיר בליאק: אתה מספר על אליטה

ולדימיר בליאק:  אתה אליטה

דוד אמסלם: – – אל תספר לנו – – –     

ולדימיר בליאק: אליטה

ולדימיר בליאק:  אתה עסקן פה

דוד אמסלם: אתה נמצא, דרך אגב, בתוך אליטה גם היום

ולדימיר בליאק: 80 שנה של אליטה

דוד אמסלם: היום

ולדימיר בליאק: מדבר איתי על אליטה

ולדימיר בליאק:  תתבייש לך

דוד אמסלם: מתנשא ופריבילגי

דוד אמסלם:  דרך אגב, אתה חלק מהדנ"א שלה

ולדימיר בליאק: אני עשיתי – – – בעצמי, ואתה עסקן

דוד אמסלם: אבל עזוב, עזוב

ולדימיר בליאק: אתה סתם עסקן – – –     

דוד אמסלם: ואתה מה? אתה עסקן

דוד אמסלם:  הרי אם אתה פותח את הפה, הבוס שלך מעיף אותך

ולדימיר בליאק: אתה 80 שנה בליכוד, 80 שנה מקדם ג'ובים על חשבון הציבור

דוד אמסלם: אני לפחות נבחר ומייצג ציבור אמיתי

דוד אמסלם:  אתם מבינים מה קורה אצלכם?      

ולדימיר בליאק: אתה מדבר איתי על עסקנות? אתה – – – אתה פריבילג

דוד אמסלם: אני אספר לך, אצלכם יש בוס שיש לו 12 שנות לימוד, לא שירת בצה"ל באופן מעשי, וכולכם שפוטים שלו

יוראי להב-הרצנו: מי החברים שלך לממשלה? כמה – – – בממשלה?     

דוד אמסלם: כולכם שפוטים שלו

יוראי להב-הרצנו: כמה בן גביר שירת בצה"ל? על מה אתה מדבר?     

דוד אמסלם: אתם מצחצחים לו את הנעליים

דוד אמסלם:  למה? למה?      

יסמין פרידמן: חצי – – – לא שירת בצה"ל – – –     

קריאות: – – –     

דוד אמסלם: בגלל שאם אתה תגיד מילה, אתה תהיה בבית

ולדימיר בליאק: – – –     

יוראי להב-הרצנו: בן גביר השתמט מצה"ל

דוד אמסלם: הבנת? וגם אתה וגם אתה וגם אתה

דוד אמסלם:  כולכם

יוראי להב-הרצנו: בן גביר השתמט מצה"ל

דוד אמסלם: עכשיו אני רוצה לומר לכם – – –     

יוראי להב-הרצנו: חצי מהממשלה שלך לא שירתה בצה"ל

יוראי להב-הרצנו:  אתה מוקף בגזענים, בהומופובים, באנשי שנאה

דוד אמסלם: אני רוצה לומר לכם לגבי הקיטורים שלכם: הרי אתם הקמתם ממשלה – איך אמר הבוס שלך, חברת הכנסת ברביבאי? אתם רוצים ג'ובים? – עשה לנו ככה – אני אקים ממשלה של 18 שרים

דוד אמסלם:  רבותיי, אתם הייתם הממשלה הכי מנופחת יחסית להרכב הקואליציה שלכם

אורנה ברביבאי: – – – יותר מנופחת מכם

דוד אמסלם: כן, באותה פרופורציה

אורנה ברביבאי: אתה אומר שאתה מבין במספרים

דוד אמסלם: באותה פרופורציה, כולל שישה סגני שרים

אורנה ברביבאי: אמסלם, אתה אומר שאתה מבין במספרים

דוד אמסלם: אז אני מסביר

אורנה ברביבאי: תספור כמה שרים

דוד אמסלם: אמרתי

אוריאל בוסו: ביחס לקואליציה

דוד אמסלם: הייתם 56 איש, כן, בקואליציה

אורנה ברביבאי: ממשלה ביחס לממשלה

אורנה ברביבאי:  תשווה

דוד אמסלם: דקה

דוד אמסלם:  והייתם – –     

אורנה ברביבאי: ממשלה ביחס לממשלה

דוד אמסלם: – – עוד שישה סגני שרים

אורנה ברביבאי: תספור אצלך

דוד אמסלם: אתם – ככה, אני מזכיר לאלקין, אתה נלחמת להיות שר המים, שר המים – דרך אגב, החלטה שלא עשינו עליה דיון של ארבע שעות בממשלה

דוד אמסלם:  גם השר, מר אלקין, השר להשכלה גבוהה

דוד אמסלם:  אתם הייתם איתנו בממשלה ואתם פיצלתם את זה, ביקשתם לפצל את זה

דוד אמסלם:       לכן אני אומר לכם, אצלכם היה סגן שר במשרד האוצר נוסף לשר האוצר – זה בסדר, בוודאי; היה לכם שר במשרד הביטחון נוסף לשר הביטחון, ואין בעיה; היה לכם שר החוץ וראש ממשלה חליפי שהחזיק שני משרדים, 20 ומשהו עוזרים

יסמין פרידמן: יש לכם שר מורשת ושר מסורת

יסמין פרידמן:  אתה מקבל את זה?       

דוד אמסלם: עם זה אין בעיה

יסמין פרידמן: שר מסורת ושר מורשת

דוד אמסלם: זה שאמר: אתם רוצים ג'ובים?      

יסמין פרידמן: תסבירו לי מה ההבדל

דוד אמסלם: אתם רוצים ג'ובים? אז אתם מבינים את הצביעות שלכם?     

נאור שירי: את זה לימור לבנת אמרה, נשמה

דוד אמסלם: על זה אמר ינאי המלך לשלומציון המלכה: היזהרי מהצבועים, שעושים מעשה זמרי ומבקשים שכר כפינחס

דוד אמסלם:       עכשיו אני רוצה לומר לכם – – –      

אורנה ברביבאי: אמסלם, תגיד, תמיד היית כזה קיצוני?      

דוד אמסלם: עכשיו אני רוצה לומר – – –     

אורנה ברביבאי: תמיד היית כזה אנטי-ממלכתי – –      

דוד אמסלם: דרך אגב, חברת הכנסת אורנה ברביבאי – –     

אורנה ברביבאי: – – או שזה מה שעושה לך פופולריות?      

דוד אמסלם: – – אני אומר עובדות

אורנה ברביבאי: איזה עובדות?      

דוד אמסלם: אז אני אספר לך

אורנה ברביבאי: לפלג ולשסות

אורנה ברביבאי:  איזה עובדות?     

דוד אמסלם: אני אספר לך

דוד אמסלם:  כשאני מוניתי בזמנו, כשהעבירו אליי את רשות החברות – צריך להבין מה זה רשות החברות

דוד אמסלם:  אני מדבר אליך, ולדימיר – שכחתי את השם, נזכרתי

דוד אמסלם:  אני רוצה רק להסביר לך, אתה הרי גאון גדול, אתה חושב את עצמך הרי איזה רואה חשבון עצום

דוד אמסלם:  אנחנו לא עשינו כלום במדינה, לא עבדנו – לא במשרד האוצר, לא בשום דבר

דוד אמסלם:  אבל רשות החברות היא סוג של יחידת סמך; יש בה למעלה מ-70 חברות, להערכתי בהיקף בסדר גודל של כמה מאות מיליארדי שקלים

דוד אמסלם:  אני אז נתתי את תשומת ליבי לעניין הזה

דוד אמסלם:  אתה צריך תשומת לב – דרך אגב, היא ישבה כמה פעמים במשרד ראש הממשלה, היא ישבה במשרד האוצר והיא עברה גם למשרדים אחרים

ולדימיר בליאק: מה הקשר?     

דוד אמסלם: לכן אני אומר – – –     

ולדימיר בליאק: לא, מה הקשר?     

דוד אמסלם: לכן אני אומר – – –     

ולדימיר בליאק: מה הקשר?      

דוד אמסלם: זה השאלה הפרסונלית, בדיוק

דוד אמסלם:  היא לא קשורה – – –     

ולדימיר בליאק: לא

ולדימיר בליאק:  מה הקשר בין רשות החברות – – – למשרד לשיתוף פעולה אזורי?      

דוד אמסלם: אבל אני מסביר

דוד אמסלם:  אתה לא – – –     

ולדימיר בליאק: מה הקשר?     

דוד אמסלם: אבל אני מסביר לך

ולדימיר בליאק: מה הקשר?      

דוד אמסלם: זה בדיוק כמו שקשור שר המים

דוד אמסלם:  בגדול, זו השאלה איזו תשומת לב אתה נותן לאירוע

דוד אמסלם:  זו יחידה שהיא – – –     

ולדימיר בליאק: לא, אבל צריך גם היגיון בסיסי

דוד אמסלם: לא הבנת

דוד אמסלם:  זה יחידה מודולרית, שאתה מעביר אותה – –      

ולדימיר בליאק: אגב, שר המים היה – – –     

דוד אמסלם: – – לפי תשומת הלב של הבן אדם שנמצא ויש לו גם את ההשכלה המקצועית

ולדימיר בליאק: אבל מה הקשר? מה הקשר בין המשרד הזה – – –     

דוד אמסלם: אני הסברתי

ולדימיר בליאק: לא, לא הסברת

דוד אמסלם: רשות החברות היא רשות עצמאית באופן עקרוני, שפועלת מתוקף חוק

דוד אמסלם:  היא רשות

דוד אמסלם:  היא רשות סטטוטורית שעובדת על פי חוק

ולדימיר בליאק: צריך להיות שר שממונה על הרשות

דוד אמסלם: לכן אתה אפילו לא מבין מה קורה שם, בגלל שאתה גאון

דוד אמסלם:  מרוב שאתה גאון ואתה חושב שאתה יודע הכול, אז אתה לא יודע כלום

ולדימיר בליאק: בוא נעביר את זה – – – משרד להגנת הסביבה – – –     

דוד אמסלם: אז לכן, הגב' אורנה ברביבאי, כשבאתי לשם, אני נכנסתי לסוגיית הדירקטורים ואמרתי ליושב-ראש הרשות: תן לי פרופיל של הנבחרת של לפיד – דרך אגב, נבחרת שהוקמה לא על פי חוק

דוד אמסלם:  אין בחוק דבר כזה; זו המצאה של לפיד

דוד אמסלם:  אבל כל עוד הוא שר האוצר – מכבד את ההמצאה שלו

דוד אמסלם:  שיחליט איך הוא רוצה לעבוד

דוד אמסלם:  אמרתי לו: תן לי את הפרופיל

דוד אמסלם:  חזר אליי ואמר לי ככה – ואני מצטט: 70% מהם גרים באזור רעננה-הרצליה, בני 65 ומעלה, רואי חשבון וכלכלנים, ואשכנזים

דוד אמסלם:  שאלתי: למה אין מדימונה? למה אין מירוחם?      

אורנה ברביבאי: אמסלם, אבל תבדוק איפה רוב החברות בארץ

דוד אמסלם: הבנתי

דוד אמסלם:  איך אמרתי?     

קריאות: – – –     

אורנה ברביבאי: תבדוק איפה רוב החברות בארץ, תראה – – –     

דוד אמסלם: לכן, הבנתי שיש בעיה עמוקה

דוד אמסלם:  אז היום נחשפו כל המסכות

דבורה ביטון: אמסלם – – –     

דוד אמסלם: כל האליטה היא כזאת, ומה שאנחנו רוצים – דרך אגב, אין לנו עניין לדבר, יש לנו עניין לעשות

דוד אמסלם:  לא רוצים לדבר

אורנה ברביבאי: גם לנו

דוד אמסלם: אנחנו מתכוונים לעשות, וזה מה שמפחיד אתכם

דוד אמסלם:  על זה אתם מפגינים

דוד אמסלם:  דרך אגב, זה לא על חוק כזה או אחר

דוד אמסלם:  אתם מפחדים שנזיז לכם את הגבינה, ואנחנו מתכוונים להזיז אותה

דבורה ביטון: אמסלם, מה עם – – –     

דוד אמסלם: אז רק קחו את זה בחשבון

אורנה ברביבאי: היינו כולנו אופוזיציה בעבר

אורנה ברביבאי:  היינו כבר אופוזיציה

דוד אמסלם: ולדימיר, תמשיך לצאת להפגנות

דוד אמסלם:  אנחנו מתכוונים להזיז את הגבינה

דבורה ביטון: אנחנו נמשיך – – –     

קריאות: – – –     

דוד אמסלם: יהיו גם אתיופים ויהיו חרדים

דוד אמסלם:  כולם שותפים במדינה הזאת, לא רק אתם

אורנה ברביבאי: מצוין

אורנה ברביבאי:  נשמח מאוד לראות אותם

אוריאל בוסו: תודה רבה לשר דוד אמסלם

אוריאל בוסו:       ההצבעה תהיה אלקטרונית

אוריאל בוסו:  אנא תפסו את מקומותיכם

אוריאל בוסו:  נמשכה הבקשה להצבעה שמית

אוריאל בוסו:  ההצבעה תהיה אלקטרונית

אוריאל בוסו:  אם יש עוד מישהו בחוץ, אפשר לקרוא לו

אוריאל בוסו:  אם כן, רבותיי חברי הכנסת, החלטת ממשלה בדבר העברת שטח פעולה ממשרד האוצר למשרד לשיתוף פעולה אזורי והעברת סמכויות משר האוצר לשר לשיתוף פעולה אזורי

אוריאל בוסו:  נעבור להצבעה

אוריאל בוסו:  הצבעה

אוריאל בוסו: בעד הודעת הממשלה – 47 

אוריאל בוסו: נמנעים – אין 

אוריאל בוסו: אם כן, רבותיי, להלן תוצאות ההצבעה: 47 בעד, 36 מתנגדים

קריאות: – – –     

אוריאל בוסו: להוסיף את קולו של סגן השר יעקב טסלר

אוריאל בוסו:  תכף נבדוק אם רק אצלך לא רשום או שגם כאן

דוד אמסלם: – – –     

אוריאל בוסו: המחשב לא עובד

אוריאל בוסו:  אתה נורבגי, לא?      

קריאה: הוא לא חבר כנסת

אוריאל בוסו: אז אנחנו נוסיף את קולו של סגן השר טסלר

אוריאל בוסו:  48 בעד, 36 מתנגדים, אין נמנעים

אוריאל בוסו:  אני קובע שהחלטת הממשלה בדבר העברת סמכויות לשר לשיתוף פעולה אזורי ממשרד האוצר התקבלה

אוריאל בוסו: אם כן, רבותיי חברי הכנסת, נעבור לנושא הבא בסדר-היום – החלטת הממשלה בדבר צירוף שר לממשלה ושינוי בחלוקת תפקידים בין השרים

אוריאל בוסו:  החלטת הממשלה, על פי הצעת ראש הממשלה, לצרף את – – –     

קריאה: – – –     

אוריאל בוסו: הודעה אישית

אוריאל בוסו:  דחוף? אחר כך

אוריאל בוסו:  תעלה כדובר, כבר אנשים פה

אוריאל בוסו:  החלטת הממשלה לצרף את חבר הכנסת משה ארבל כשר נוסף בממשלה, והחלטת הממשלה למנות את השר משה ארבל לתפקיד שר הפנים במקום השר ממלא המקום מיכאל מלכיאלי, שימשיך לכהן כשר לשירותי דת, ולמנות את השר משה ארבל לתפקיד שר הבריאות במקום השר יואב בן צור, שמילא את תפקיד ממלא המקום וימשיך לכהן כשר העבודה

אוריאל בוסו:  השר דוד אמסלם, בבקשה, אדוני

דוד אמסלם: אדוני היושב-ראש, חברי הכנסת, חבר הכנסת אריה דרעי, ראש הממשלה – אני רוצה לדבר לאריה דרעי

דוד אמסלם:  אריה, אני מקווה שכל מה שאני אומר עכשיו זמני, בעזרת השם, ושאנחנו בעצם נסדר את החוק ככה שתוכל לשרת בממשלה ולשרת את עם ישראל על פי ניסיונך הרב, ככה שאני חושב שזה יעשה רק טוב לעם ישראל

דוד אמסלם:       אני מתכבד להודיע כי הממשלה החליטה כדלקמן:     א

דוד אמסלם:  בהתאם לסעיף 15 לחוק-יסוד: הממשלה ועל פי הצעת ראש הממשלה, לצרף את חבר הכנסת משה ארבל כשר נוסף בממשלה; ב

דוד אמסלם:  בהתאם לסעיף 31(א) לחוק-יסוד: הממשלה, למנות את השר משה ארבל לתפקיד שר הפנים במקום השר מלכיאלי, שמילא את התפקיד לפי סעיף 24(ב) לחוק-יסוד: הממשלה

דוד אמסלם:  השר מיכאל מלכיאלי ימשיך לכהן בתפקיד השר לשירותי דת; ג

דוד אמסלם:  בהתאם לסעיף 31(א) לחוק-יסוד: הממשלה, למנות את השר משה ארבל – חבר'ה, יש קצת רעש – לתפקיד שר הבריאות במקום השר יואב בן צור, שמילא את התפקיד לפי סעיף 24(ב) לחוק-יסוד: הממשלה

דוד אמסלם:  השר יואב בן צור ימשיך לכהן בתפקיד שר העבודה

דוד אמסלם:       בהתאם לסעיפים 15 ו-31(א) לחוק-יסוד: הממשלה, מבקשת הממשלה את אישורה של הכנסת להחלטות האלה

אוריאל בוסו: תודה רבה לשר דוד אמסלם

אוריאל בוסו:  אם כן, נעבור לרשימת הדוברים

אוריאל בוסו:  ראשונת הדוברים, חברת הכנסת יוליה מלינובסקי – אינה נוכחת; חבר הכנסת אלעזר שטרן – אף הוא אינו נוכח

אוריאל בוסו:  חבר הכנסת עידן רול, האם מעוניין לדבר?     

עידן רול: לא, אני מכבד – – –     

אוריאל בוסו: מכבד, והוא לא מדבר

עידן רול: אני אדבר אחרי – – –     

אוריאל בוסו: תודה

אוריאל בוסו:  חבר הכנסת משה גפני, האם מעוניין לדבר? מוותר

אוריאל בוסו:  חבר הכנסת אברהם אביחי בוארון?     

עידן רול: שאלת אותי על זכות דיבור או על הודעה אישית?     

אוריאל בוסו: לא הודעה אישית, זכות דיבור

עידן רול: אז אני מבקש לדבר

אוריאל בוסו: אז תעלה

אוריאל בוסו:  בבקשה, שלוש דקות

עידן רול: תודה רבה, אדוני היושב-ראש

עידן רול:  כנסת נכבדה, תראו, קשה בכלל להחליט מאיפה להתחיל להתייחס לשטויות שדיבר עכשיו השר אמסלם – אם מהזווית האישית, אם מהזווית של הסגנון או פשוט מהעוול שהוא עושה לציבור כל כך גדול שבשמו הוא מדבר

עידן רול:      הוא זה שטוען שהספרדים שונאים את הפריבילגים מתל אביב; הוא זה שהקריירה שלו בנויה על העובדה שאם זה הצליח לייצר שנאה אז לבן אדם הזה יש הצדקה

עידן רול:  אם מזרחים ואשכנזים לא שונאים זה את זה, אז מה הקיום של דודי אמסלם בפוליטיקה? מה יחזיק אותו בפריימריז הבאים? מה ייתן לו את הנאום הבא שיביא לו את הכותרות? הרי עשייה אין שם

עידן רול:       לכן הוא גם יצא עכשיו מהמליאה, כי הוא יודע יפה מאוד שבדקתי במסרקות את הקריירה הפוליטית שלו ולא מצאתי שום עשייה שהיא לא נטו חקיקה של קומבינות וג'ובים

עידן רול:  ואם אתם רוצים לבדוק – תבדקו אותי

עידן רול:  לכן הוא יצא מהמליאה

עידן רול:  כי לעלות לפה ולייצר שנאה מסוכנת בין אשכנזים למזרחים זה קריירה מבחינתו

עידן רול:  לדבר על עשייה? לענות לגופו של עניין? אין לו יכולת

עידן רול:  אין לדודי אמסלם יכולת לדבר לגופו של עניין כי אין לו טיעונים, וכשאין טיעונים בוחרים בשנאה; וכשאין טיעונים מוצאים אויב משותף לייצר, כי אז יש על מה לדבר, יש הצדקה לקיום שלו פה עדיין בבית הזה

עידן רול:       אני אגיד לכם את זה בצורה הכי פשוטה: העובדה שהשר אמסלם, שבזמנו דרש להעביר את רשות החברות למשרד הדיגיטל שהוא עמד בראשותו ועכשיו דורש את אותו דבר למשרד לשיתוף פעולה אזורי – ועוד יש לו את החוצפה לעמוד פה ולבקר את העשייה שלי במשרד החוץ, שאני אשכרה יכול להגיד עשייה, ויש עשייה – זה פשוט בזוי

עידן רול:  זה שר שכל המהות שלו היא בדיוק מה שהוא עושה גם כחבר כנסת: קומבינות וג'ובים

עידן רול:       אם למישהו לא היה ברור, כי זה בטעות הושמט מלשון הסעיף שאנחנו דנים בו, דודי אמסלם רוצה את רשות החברות כדי לתפור ג'ובים לחברי מרכז, נקודה

עידן רול:  נקודה

עידן רול:  הוא הרי לא הצליח להסביר פה בשום צורה למה יש איזושהי הצדקה רציונלית, עניינית, מקצועית להעביר את רשות החברות ממשרד האוצר למשרד לשיתוף פעולה אזורי

עידן רול:  לא צריך להיות חבר כנסת ולא צריך להיות מבקר המדינה בשביל להבין כמה זה מגוחך שזה מה שאנחנו עושים כרגע

עידן רול:       אז דודי אמסלם ימשיך לעשות מה שדודי אמסלם עושה: לעשות כלום וללבות שנאה

עידן רול:  אני מקווה שהממשלה הזאת לא תאריך ימים, כדי שנחזור ונראה אנשים שאשכרה עובדים למען הציבור ולא משניאים למען הציבור

עידן רול:  תודה רבה

אוריאל בוסו: תודה רבה

אוריאל בוסו:  ובכן, חבר הכנסת משה גפני – אינו נוכח, מוותר; חבר הכנסת אברהם אביחי בוארון מדבר? הוא לא מדבר; חברת הכנסת אורית פרקש הכהן – אינה נוכחת; חברת הכנסת מירב כהן – לא מדברת, מוותרת

אוריאל בוסו:  חבר הכנסת אבי מעוז – מדבר

אבי מעוז: אדוני היושב-ראש, כנסת נכבדה, ברכות לשר משה ארבל

אבי מעוז:  בהצלחה

אבי מעוז:  ישנה הנחת יסוד בקרב מובילי המחאות כאילו האליטה החילונית השמאלנית האשכנזית הקימה את המדינה, וכל השאר – חרדים, דתיים, ימנים, מזרחים – הם סוג של אורחים שאפשרו להם לחיות כאן

אבי מעוז:  לאורחים אין כמובן שום זכות להשפיע על ענייני מהות

אבי מעוז:       אז מי באמת הקימו את המדינה? בשנת תרס"ד, 1904, החלה העלייה המכונה השנייה, עליית החלוצים, העלייה החילונית הסוציאליסטית, עליית בן-גוריון

אבי מעוז:  17 שנים לאחר מכן הוא ישתלט על הסתדרות העובדים וינציח את שלטון מפא"י, שהיום אנחנו מתחילים להשתחרר ממנו

אבי מעוז:      שבע שנים קודם לכן, בקונגרס הציוני הראשון, רוב הצירים היו שומרי תורה ומצוות

אבי מעוז:  15 שנים לפני הקונגרס, בעלייה המכונה הראשונה, עלו עשרות אלפי יהודים, בעיקר ממזרח אירופה, מעיראק ומתימן, שומרי מצוות כמעט ללא יוצא מן הכלל

אבי מעוז:       עוד קודם לכן, הרב יואל משה סלומון, שהיה ממייסדי השכונות מחוץ לחומות ומגואלי הקרקעות שעליהן יקומו יהוד ונווה מונוסון, גאל בתרל"ח עם חבריו שטמפפר, גוטמן וברנט את אדמות מלאבס, שעליהן תקום פתח תקווה

אבי מעוז:  כולם יראי שמיים

אבי מעוז:  בתרל"ג נפל אהרון הרשלר, השם ייקום דמו, אברך ששקד על תורתו והיה מראשוני המתגוררים מחוץ לחומות

אבי מעוז:  הוא נחשב לחלל מערכות ישראל הראשון

אבי מעוז:  22 שנים לפניו נרצח חלל הטרור הראשון, הרב שלמה זלמן צורף, השם ייקום דמו, שעסק בגאולת ירושלים

אבי מעוז:  בתקס"ט, 1809, 95 שנה לפני אותה עלייה סוציאליסטית חילונית, עלו ארצה בכמה גלים תלמידי הגאון מווילנה כעלייה לאומית תורנית, במטרה לקדם את גאולת ישראל ושיבת ציון

אבי מעוז:       הלאה

אבי מעוז:  מי שסייעו באופן המשמעותי ביותר לשחרור הארץ על ידי הבריטים מידי האימפריה העות'מאנית היו אנשי ניל"י, ממושבות העלייה הראשונה

אבי מעוז:  על פי הודעה רשמית של השלטון הבריטי, החלטתם לצאת מהארץ, זו שאפשרה את הקמת המדינה, נבעה ממאבק בן ארבע שנים, בעיקר של האצ"ל והלח"י, כנגד שלטון המנדט, שסגר את שערי הארץ בפני פליטי השואה

אבי מעוז:  ומה הייתה התמורה שקיבלו מאנשי ההנהגה של מפא"י? הסגרה לעינויי הבריטים בסזון והפגזת אלטלנה, על ניצולי השואה שבה

אבי מעוז:       להקמת המדינה היו שותפים רבים, כנ"ל להקזת הדם על הארץ הזאת

אבי מעוז:  אז בבקשה, קצת ענווה וקצת פחות דמגוגיה, שקרים ושנאת אחים

אבי מעוז:  תודה

אוריאל בוסו: תודה רבה

אוריאל בוסו:  חבר הכנסת דן אילוז – אינו נוכח; חבר הכנסת זאב אלקין – אינו נוכח

אוריאל בוסו:  חבר הכנסת יאסר חוג'יראת, בבקשה

יאסר חוג'יראת: כבוד היושב-ראש, חבריי חברי הכנסת, חברים נכבדים, אני מאחל לחברי וידידי משה ארבל הצלחה

יאסר חוג'יראת:  אנחנו סומכים עליך שתעשה עבודה טובה בשני המשרדים

יאסר חוג'יראת:      אתמול נרצח לאור יום, בתחנת דלק בצפון, אזרח ישראלי, בלי חשש, בלי היסוס, עם נשק אוטומטי

יאסר חוג'יראת:  מתחילת השנה נרצחו 53 בני אדם בחברה הערבית; 15 אזרחים ערבים נרצחו רק בחודש הרמדאן, חודש שהיינו מצפים לראות בו פחות רציחות

יאסר חוג'יראת:  רק בשלושה מקרים הצליחה המשטרה להגיע לרוצחים, וביתר לא נעצרו חשודים, והחקירות עומדות במקום

יאסר חוג'יראת:  מספר הרוצחים כמעט הוכפל בהשוואה לאותה תקופה בשנת 2022

יאסר חוג'יראת:  המספרים מעידים על כך שכל הקווים האדומים כבר נחצו

יאסר חוג'יראת:  הייתה תקווה שתהיה בלימה כתוצאה של עבודה נחושה ויעילה יותר של הממשלה, ובייחוד של המשרד לביטחון לאומי וכן של המשטרה במסגרת "מסלול בטוח"

יאסר חוג'יראת:  לצערנו, ביטלו את "מסלול בטוח" במשרד לביטחון לאומי

יאסר חוג'יראת:      אני פונה לראש הממשלה, אני פונה לשר לביטחון לאומי: הביטחון האישי של האזרח הערבי נעלם

יאסר חוג'יראת:  החיים של האזרחים הערבים כבר לא מעניינים אף אחד, הם כבר הפקר

יאסר חוג'יראת:  תתעוררו כבר, מספיק כבר

יאסר חוג'יראת:  יש לעצור את הדם שזורם ברחובות הערביים

יאסר חוג'יראת:  אני אעבור ברשותך לערבית

יאסר חוג'יראת:  (אומר דברים בשפה הערבית, להלן תרגומם: מאז תחילת השנה נרצחו 53 בני אדם בחברה הערבית, 15 מהם רק בחודש הרמדאן

יאסר חוג'יראת:  ולצערי אני אומר – ואני פונה לחברה הערבית שלנו: אפילו בתקופת הבורות הערבים נהגו לכבד את החודשים הקדושים, ובהם חודש הרמדאן, שבהם אין הריגה של בני אדם ואפילו לא של בעלי החיים, ואפילו נהגו להימנע מציד

יאסר חוג'יראת:  ולצערי בחברה שלנו, בחודש הרמדאן, באחד מהחודשים הקדושים, יש לנו 15 נרצחים

יאסר חוג'יראת:  לצערי אנחנו חיים בבורות גרועה יותר מהבורות הקודמת

יאסר חוג'יראת:  בסוף אנו אומרים שאלו אנשים שאין להם יראת אל

יאסר חוג'יראת:  לאן עוד נגיע?)     ולבסוף, אני רוצה לברך את כל האומה הערבית והאסלאמית, כי אנחנו מצפים שביום שישי אולי יהיה עיד אל-פיטר: (אומר בערבית: אנחנו אומרים לכולם חג שמח, ואנחנו מקווים, בעזרת השם, שהמשך השנה הזו יהיה טוב יותר לחברה הערבית

יאסר חוג'יראת:  חג שמח

יאסר חוג'יראת: ) תודה

אוריאל בוסו: תודה רבה

אוריאל בוסו:  חג שמח, למי שיחגוג

אוריאל בוסו:  חברת הכנסת דבי ביטון – אינה נוכחת

אוריאל בוסו:  חבר הכנסת יוסף עטאונה יעלה ויבוא

קריאה: – – –     

אוריאל בוסו: נתמודד עם מי – אתם קוראים לאנשים? לא, כי אמרו שמריצים את זה

אוריאל בוסו:  אחר כך זה חבר הכנסת מאיר כהן, אם אתם רוצים לקרוא לו

אוריאל בוסו:  אחר כאן חברת הכנסת עאידה תומא סלימאן

גלעד קריב: – – –     

אוריאל בוסו: אתה אחר כך, חבר הכנסת גלעד קריב, בעוד שני דוברים

קריאה: – – –     

אוריאל בוסו: את בעוד שבעה דוברים

אוריאל בוסו:  בבקשה, אדוני

חמד עמאר: אני נרשמתי ראשון

יוסף עטאונה: כבוד היושב-ראש, כנסת נכבדה, גם אני מצטרף לברכות לשר משה ארבל, שיהיה לך בהצלחה

יוסף עטאונה:  אני רוצה להמשיך גם את דבריו של חברי יאסר חוג'יראת לגבי מקרי הרצח בחברה הערבית

יוסף עטאונה:  אני חושב שגם בחודש הרמדאן וגם בכלל אנחנו עברנו כל גבול ונחצו כל הקווים האדומים

יוסף עטאונה:  מה שקורה היום בחברה הערבית המדממת זה טבח לכל דבר, וכל יום אנחנו מתעוררים וגם הולכים לישון עם עוד מקרה רצח ועוד מקרה רצח

יוסף עטאונה:  האירועים האלה מסכנים ממש את קיומנו כחברה בכלל

יוסף עטאונה:      האחריות לטיפול באלימות ובמקרי הרצח היא של המשטרה

יוסף עטאונה:  המשטרה אמורה לספק ביטחון אישי לכל האנשים

יוסף עטאונה:  מקרי הרצח שקורים צריכים להדליק נורה אדומה אצל כולנו, וצריך להתגייס גם ברמה של המנהיגות בחברה הערבית וגם במשרדי הממשלה

יוסף עטאונה:  אבל במציאות שקיימת היום במשרד לביטחון הפנים בדמותו של השר הממונה וגם לגבי מפכ"ל המשטרה – מפכ"ל משטרה שחושב ומאמין שהרציחות בחברה הערבית הן דבר מובן מאליו ושזה חלק מהתרבות ושערבים אוהבים לרצוח אחד את השני, כהגדרתו, זו תפיסה גזענית

יוסף עטאונה:  מפכ"ל משטרה שמופקד על ביטחון האנשים לא יכול להמשיך כמפכ"ל משטרה

יוסף עטאונה:  מי שחושב במושגים גזעניים על תרבות ורצח כלפי האוכלוסייה הערבית לא יכול לטפל בסוגיה

יוסף עטאונה:  הסוגיה של איסוף נשק לא חוקי שמסתובב בחברה הערבית ומאיים על ילדינו היא באחריות המפכ"ל ובאחריות המשטרה, אבל המפכ"ל והמשטרה, במציאות הקיימת היום, יש להם סדר עדיפות שונה, והוא ביטא את זה בהתבטאות שלו

יוסף עטאונה:  הגיע הזמן, והממשלה צריכה לקחת אחריות

אוריאל בוסו: תודה

יוסף עטאונה: ראש הממשלה בעצמו צריך לקבל אחריות מיידית ולהתחיל באיסוף הנשק הלא-חוקי בחברה הערבית

יוסף עטאונה:  תודה

אוריאל בוסו: תודה רבה

אוריאל בוסו:  חבר הכנסת מאיר כהן – אינו נוכח; חברת הכנסת עאידה תומא סלימאן – אף היא אינה נוכחת

אוריאל בוסו:  חבר הכנסת גלעד קריב, בבקשה

גלעד קריב: אדוני היושב-ראש, כנסת נכבדה, ראשית, טרם אגש לברכות לחבר הכנסת ארבל, אני מבקש להצטרף לברכות לאזרחי ישראל המוסלמים לקראת חג סיום הצום, עיד אל-פיטר: כל עאם ואנתום בח'יר

גלעד קריב:  אני מצטרף לדברי קודמי, שהחג הזה נחוג בימים מאוד מאוד קשים, שבהם הציבור הערבי במדינת ישראל מדמם

גלעד קריב:  הנתונים זועקים מקיר, ויש כאן נטל אדיר, מוסרי, ציבורי, על כתפיה של הממשלה הנוכחית

גלעד קריב:  אין לי ציפיות מן השר לביטחון לאומי – הוא האיש הלא-נכון במקום הלא-נכון ברגע הקריטי הזה; אבל אני מקווה שמישהו בממשלה יתעשת ויבין שאנחנו באמת נמצאים במצב חירום

גלעד קריב:      אוסיף גם ואומר שחבר הכנסת אבי מעוז, כדרכו, משבש את ההיסטוריה הישראלית, מציג אותה באופן תלוש מן המציאות

גלעד קריב:  אני רק אזכיר שדוד בן-גוריון, ראש הממשלה הראשון, זנח את שותפיו משמאל במפ"ם, ובוודאי את הנציגות הערבית בבית הזה, ובנה את הקואליציה הראשונה בתולדות מדינת ישראל דווקא עם המפלגות הדתיות

גלעד קריב:  ולכן כל ההצגה הזאת, כאילו מישהו הדיר את הקהל הדתי מן השותפות במעשה בניינה של מדינת ישראל, זה עוד שקר מבית מדרשו של חבר הכנסת מעוז

גלעד קריב:      ברכות לך, חבר הכנסת משה ארבל, על המינוי

גלעד קריב:  אני חושב שישנו קונסנזוס בבית הזה שאתה תביא לתפקיד גם יכולות רבות וגם רגישות גדולה לנושאים חברתיים ולזכויות של הפרט

גלעד קריב:  מבלי לגרוע מאיחולי ההצלחה ומן המחמאות, אני כן אומר שאני מוצא פגם גדול בכך שזהו מינוי כפול

גלעד קריב:  דומני שלא מערכת הבריאות הישראלית ולא משרד הפנים, עם כל המשברים שאנחנו רואים, בעיקר בלשכות רשות האוכלוסין – שני המשרדים הללו, כל אחד מהם ראוי לשר וכל אחד מהם ראוי למינוי קבוע, ולכן ראוי היה שיובאו היום שני מינויים

גלעד קריב:  ואני אשוב ואאחל לך הצלחה, למען כל אזרחי ואזרחיות מדינת ישראל

גלעד קריב:  תודה רבה

אוריאל בוסו: תודה רבה

אוריאל בוסו:  חבר הכנסת אחמד טיבי – אינו נוכח; קראנו כבר גם את חברת הכנסת יוליה מלינובסקי – היא לא נוכחת; חבר הכנסת מעוז – דיבר; חבר הכנסת מיכאל מרדכי ביטון – אינו נוכח

אוריאל בוסו:  חברת הכנסת אימאן ח'טיב יאסין

אוריאל בוסו:  חברת הכנסת יאסין עולה לדבר

אוריאל בוסו:  בבקשה

אימאן ח'טיב יאסין: כבוד היושב-ראש, כנסת נכבדה, תחילה, גם אני רוצה לאחל לשר הנכנס את מלוא ההצלחה

אימאן ח'טיב יאסין:  עבודה מרובה מחכה בשני המשרדים, כפי שאמר לפניי חבר הכנסת גלעד

אימאן ח'טיב יאסין:  אנחנו באמת מצפים לפתרונות בתחום הרפואה – בתחום המתמחים, בתחום התקנים למתמחים, בתחום הסיעוד, בתחום בריאות הנפש – מלא מלא מלא מלא עבודה

אימאן ח'טיב יאסין:  אז הרבה הצלחה, ונקווה רק לדברים טובים

אימאן ח'טיב יאסין:       אי-אפשר לעלות לכאן ולא לדבר על הנושא הבוער שאי-אפשר להתעלם ממנו והוא כבר פוגש אותנו בוקר, צוהריים וערב – הרצח והפשיעה בתוך החברה הערבית

אימאן ח'טיב יאסין:  לא יכול להיות מה שקורה: אנחנו כבר עם 53 נרצחים

אימאן ח'טיב יאסין:  בשנה שעברה באותו תאריך היו 23 נרצחים

אימאן ח'טיב יאסין:  לא ייאמן מה שקורה

אימאן ח'טיב יאסין:  עלה לכאן שר שקרא לעצמו השר לביטחון לאומי – אני חושבת שהוא לא טעה בשם שנתן, כי הוא התכוון ללאום מסוים ולא התכוון לכלל האזרחים במדינה

אימאן ח'טיב יאסין:  לא יכול להיות שבוקר, ערב וצוהריים אנשים נרצחים באמצע היום מול מצלמות – ומה? אין פענוח למקרים; לא תופסים אנשים, ואם תופסים מישהו, אז יום, יומיים, והוא משוחרר, ואנחנו מתכוננים לנרצח הבא למוחרת

אימאן ח'טיב יאסין:  בושה מה שקורה כאן

אימאן ח'טיב יאסין:      אנחנו רואים מקרים דומים, אבל לא בתוך החברה הערבית, שמישהו נרצח – וחס וחלילה, שלא יהיה מובן, אני לא מאחלת לאף אחד להיות בסיטואציה הזאת, אבל לא יכול שכשיש נרצח מהחברה הערבית, מייד הסיפור נגמר ואין אשמים ואין כתבי אישום, אבל כשנרצח מישהו בצד השני, אז בתוך 24 שעות מקסימום יש כבר אנשים בפנים, יש כתבי אישום, יש הכול

אימאן ח'טיב יאסין:  אז הגיע הזמן באמת לקחת אחריות

אימאן ח'טיב יאסין:       סליחה, אני רוצה לפנות מכאן לראש הממשלה ולכל מי שמשפיע בממשלה הזאת לקחת אחריות

אימאן ח'טיב יאסין:  זה חיי אדם

אימאן ח'טיב יאסין:  מי שלא יכול לקחת אחריות על האזרחים, אז שלא ישב במקום שבו הוא נמצא

אימאן ח'טיב יאסין:  תודה

אוריאל בוסו: תודה רבה

אוריאל בוסו:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, אני רוצה לחזור להחלטה הקודמת, להעביר את רשות החברות למשרד לשיתוף פעולה אזורי

שרון ניר:  ואני שואלת את כולנו: עוד כמה משרדים הממשלה הזו תפרק בשביל לסדר ג'ובים לחברים? משרד הביטחון – פיצלו לשר ועוד שר; המשרד לשוויון חברתי – פוצל; את משרד החינוך בכלל קרעו לגזרים

שרון ניר:  פתחו משרדים הזויים שאמורים להדהד תעמולה, קוראים לזה "הסברה", והכול בשביל מה? בשביל למנות עוד שר ועוד חבר

שרון ניר:  זה סדר העדיפויות

שרון ניר:  אבל כל פעם אנחנו שומעים על שיא חדש שנשבר

שרון ניר:       במקום שתתעוררו – המדינה הזאת נמצאת בקריסה

שרון ניר:  עכשיו אתם מעבירים את רשות החברות

שרון ניר:  זה הדבר הכי חשוב לעשות? ברור לכולם שאחרי העברת רשות החברות, ביטול נבחרת הדירקטורים בפתח

שרון ניר:  ואני חייבת להאיר בזרקור את סוגיית נבחרת הדירקטורים, כי היא סוגיה מקצועית שהתהוותה בצורה מקצועית בשנה האחרונה וסללה את הדרך לקידום נשים לתפקידים בכירים במגזר הציבורי

שרון ניר:  אבל עכשיו ישימו כנראה את הנשים – הנשים יהיו out, וקידום חברי מרכז הליכוד יהפוך להיות in

שרון ניר:  פשוט ממשלת בושה

שרון ניר:  לא מתעסקים לא במצב הכלכלי, לא במצב הביטחוני, לא בשסע החברתי; מה שמעניין את הממשלה הזו זה רק שלושת הכ"פים: כוח, כבוד וכסף

שרון ניר:     השארנו לכם כלכלה פורחת עם גירעון אפסי, ואתם הורסים אותה; המצב הביטחוני הוא מהגרועים שידעה המדינה, ואתם מתעסקים ברשות החברות? כמה מנותקים אתם יכולים להיות? ממשלת ביזיון

שרון ניר:  ממשלת קיטוב על מלא

שרון ניר:  הציבור יבוא איתכם חשבון בקלפי

שרון ניר:  אתם תעברו מהר מאוד לספסלי האופוזיציה, ואנחנו נחזיר את מדינת ישראל לכיוון הנכון

אוריאל בוסו: תודה רבה

אוריאל בוסו:  חבר הכנסת יבגני סובה, בבקשה

יבגני סובה: אדוני היושב-ראש, חבריי חברי הכנסת, כבוד השר, בשבוע הבא כל המדינה, כולנו נציין את יום העצמאות, יום העצמאות ה-75 למדינת ישראל

יבגני סובה:  זו לא רק חגיגה, זה גם יום שנועל את אירועי יום הזיכרון לחללי צבא ההגנה לישראל ולכל מי שנפל בקרבות על המדינה

יבגני סובה:       אני רוצה לשתף אותך, חברי סגן יושב-ראש הכנסת, בתחושה מאוד קשה שמלווה אותי בימים האחרונים, ואני רוצה לשתף גם את חבריי מהקואליציה בתחושה הזאת

יבגני סובה:  אני הייתי בכל הטקסים בשנים האחרונות בהר הרצל ביום העצמאות, גם כעיתונאי לשעבר וגם כחבר כנסת

יבגני סובה:  בשנה שעברה לקחתי את בתי הבכורה לטקס מרגש במיוחד

יבגני סובה:  כשנגמר הטקס, הסתכלנו, עוד חברי כנסת שהיו שם עם ילדים, ויחד אמרנו מילה: וואו, זה פשוט מדהים, מאחד, בלי "אני, אני ואני", בלי פולחן אישיות; פשוט טקס מרגש, וכך צריך להיות במדינה שחוגגת את יום העצמאות

יבגני סובה:       מה אני שומע, אדוני היושב-ראש, היום בתקשורת? לא רק שאני שומע ויכוחים – מי כן ינאם, מי לא ינאם; כן יהיו התפרעויות, כן יהיו הפרעות; אולי מישהו שקיבל את הזכות הזאת להדליק משואה יתפרץ בנאומו נגד הממשלה, או שחלילה יגיד משהו נגד הרפורמה המשפטית

יבגני סובה:  ואני שומע דברים – אולי אנחנו נעשה את זה לא בשידור חי, ובמקרה של הפרעות, נשדר את הקטעים מהחזרה הגנרלית

יבגני סובה:  תגידו, אתם השתגעתם, חברים? באמת

יבגני סובה:  הדבר הזה קורה רק במשטרים החשוכים ביותר

יבגני סובה:  אני נולדתי וגדלתי בברית המועצות, ושם בטלוויזיה הממלכתית לא היו תוכניות בשידור חי מסיבה אחת פשוטה: שלא תהיה התפרצות של מישהו שיגיד משהו נגד השלטון

יבגני סובה:  לצערי זה חוזר גם היום במדינה הזאת, שאסור להגיד שאתה נגד המלחמה, כי אז אתה תיכנס לכלא

יבגני סובה:       עכשיו, אני אומר לכם שאתם מובילים אותנו לאבדון מבחינה מוסרית, שאתם חוששים מהעם שלכם, שהעם או חלק ממנו יגיד משהו נגדכם וזה חלילה יהרוס את החגיגה שלכם

יבגני סובה:  רבותיי, זו לא חגיגה שלכם – זו חגיגה של המדינה, זו חגיגה של העם וזו חגיגה של כולנו, ואתם הורסים את החגיגה הזאת עכשיו

אוריאל בוסו: תודה

יבגני סובה: אז אני מבקש מכם, מהקואליציה, מהשרים: עדיין יש זמן להתעשת ולהבין שזיכרון חללי צה"ל זה זיכרון קדוש עבור כולנו; תפסיקו לשסע, תפסיקו להשתמש בזה

יבגני סובה:  ואולי גם תסיקו מסקנה נכונה לגבי היום הכי קדוש, שזה יום העצמאות, עבור המדינה כולה, החברה כולה והעם היהודי כולו

יבגני סובה:  תודה רבה

יבגני סובה: תודה רבה

יבגני סובה:  חבר הכנסת ינון אזולאי – אינו נוכח; חברת הכנסת נעמה לזימי – אינה נוכחת; חבר הכנסת יצחק פינדרוס – אף הוא אינו נוכח

יבגני סובה:  חבר הכנסת איימן עודה

איימן עודה: כבוד היושב-ראש, עמיתיי חברי הכנסת וחברות הכנסת, אנחנו כבר בימים האחרונים של חודש רמדאן

איימן עודה:  כמה הפחידו את כולם בחודש רמדאן

איימן עודה:  חודש רמדאן, לפי תפיסת כל המוסלמים ולפי תפיסת כל האנשים השפויים, הוא חודש של תפילה, של התבוננות עצמית, של קירוב לבבות, של קשרי משפחה, של יחסים חברתיים, אבל במדינת ישראל רצו לראות את חודש רמדאן כחודש מאיים

איימן עודה:       בימים האחרונים ביקרנו כמה פעמים במסגד אל-אקצא, ושם, אחרי שהכיבוש הסיר את הכוחות שלו משם, הכול עבר בסדר מופתי, בהתנהגות בצורה הכי מסודרת

איימן עודה:  בלילת אל-קאדר, לפני יומיים, הגיעו למסגד אל-אקצא כ-300,000 מתפללים, והכול עבר בצורה הטובה ביותר

איימן עודה:  זה אומר דבר אחד ויחיד: כשאין כיבוש, יש שקט ויש סדר

איימן עודה:  אני רוצה להוסיף שמה עזרה ירושלים, שהיא בירת מדינת ישראל כביכול, אם בבירה עצמה הכיבוש לא שולט? אז איך אתם רואים שהיא הבירה? דווקא בבירה צריך להיות שקט בכל מקום בעולם

איימן עודה:  אבל האמת היא שדווקא במקום הזה הכיבוש הוא החלש ביותר

איימן עודה:  אנחנו ראינו את זה במאבק נגד השערים, אנחנו ראינו את זה במאבק נגד מחסומי הברזל, ואנחנו ראינו את זה בימים האחרונים של חודש רמדאן

איימן עודה:  שם הכיבוש הוא חלש, חלש ביותר

איימן עודה:       עוד כמה ימים יש חג אל-פיטר, כול עאם ואל-ג'מיע באלף ח'יר, וניאבק ביחד עד לחג הגדול, הגדול – –     

אוריאל בוסו: תודה

איימן עודה: – – שהוא סיום הכיבוש וכינון שלום

איימן עודה:  תודה רבה

אוריאל בוסו: תודה רבה

אוריאל בוסו:  חבר הכנסת נאור שירי

נאור שירי: אדוני היושב-ראש, כנסת נכבדה, ראשית, אני משתתף בצערה של משפחת גפן על לכתו של יהונתן גפן

נאור שירי:  זה מצחיק, כי אתמול בלילה אני מקבל סרטונים של הבת שלי – אולי זה יעניין אותך, אדוני היושב-ראש

נאור שירי:  אתה רוצה שאני אחכה שנייה, לסיים?     

אוריאל בוסו:  שמה? שמה? שמה?     

נאור שירי: אני מקבל סרטונים של הבת שלי כשהיא מקריאה סיפור לאימא שלי

נאור שירי:  היא בת שנתיים וחצי

נאור שירי:  אנחנו עכשיו בכבש ה-16, אז בדיוק ראיתי עכשיו את הסרטון שלה

נאור שירי:  אבל מה אני אגיד לך? אלה החיים, נראה לי, או שזה חלק מהחיים

נאור שירי:       במעבר חד אך מתבקש לענייננו, בענייני השר משה ארבל, שאין ספק שהוא בחור כישרוני – גם קראתי קצת, הוא היה עוזר פרלמנטרי בכנסת, אז מלכתחילה יש לי חיבה יתרה לעוזרים פרלמנטריים – אבל מה שכן, הוא כל כך מוכשר, שבאמת הסטרטאפ החדש – אני לא אדבר, גם דיבר השר המקשר – בין מה למה, אני לא יודע, כי למה אתם צריכים בכלל כנסת אם יש ממשלה – דיבר השר המקשר על הפילוג והפיצול של המשרדים, ובאמת כבר די דנו בזה

נאור שירי:  אבל מה שכן, אני באמת רוצה לשאול אותך, תגיד לי אתה, דווקא כיו"ר ועדת הבריאות בכנסת, כי נראה לי שיו"ר ועדת הבריאות הוא גם לא – הכנסת מצאה לנכון לעשות ועדת בריאות ומצאה לנכון גם לעשות ועדת פנים והגנת הסביבה; היא מצאה גם לנכון לקחת את כל נושא ביטחון הפנים – עכשיו זה הביטחון הלאומי – ולייצר איזו קונסטלציה נפרדת שבאמת תדון, מכיוון שהיא ראתה חשיבות במשרדים הגדולים האלה, והכנסת מצאה לנכון לעשות את זה

נאור שירי:  אממה? הממשלה לא

נאור שירי:       עכשיו, אני מנסה להבין את הרציונל של לשים שר אחד על שני משרדים – לא משרדים מומצאים: השר לשיתוף פעולה מסורתי, מסורת, ירושלים, הסביבה ולא יודע, לקו 531 מהוד השרון לכפר סבא – לא

נאור שירי:  שר הבריאות, נושא סופר-שולי, אין מה להתייחס אליו, באמת לא היו לנו נושאים בריאותיים מז'וריים בכמה השנים האחרונות, ומה עוד? צירפו לזה את שר הפנים, כי משרד הפנים הוא משרד כל כך מצטיין, שעובד בצורה כל כך טובה באמת ושם דגש מאוד מאוד משמעותי על כל סוגיות הפנים והשלטון המקומי ויודע באמת – הכול עובד בסינרגיה מושלמת

נאור שירי:  גם אתה באת מהשלטון המקומי ובטח מכיר בחשיבות וביעילות של משרד הפנים אל מול הרשויות המקומיות בכלל, חברי מועצה, סגנים, ראשי הרשויות – הכול כל כך טוב

נאור שירי:  אמרו: מה נעשה בממשלה החסכונית? כי הרי יוקר המחיה זה משהו מאוד מהותי – אנחנו ניקח את שר הבריאות ואת שר הפנים, נעשה אחד, כי זה באמת שולי – –     

אוריאל בוסו: תודה

נאור שירי: – – ויכהן בו שר אחד

נאור שירי:  באמת כל הכבוד לכם

נאור שירי:  אתם ממשיכים לשבור את השיאים של עצמכם

נאור שירי:  נכון, אתה מהנהן שם בסוף

נאור שירי:  אפילו אתה לא יודע כבר איך לאכול את זה

אוריאל בוסו: תודה רבה

נאור שירי: ואתה אמור לעבוד, מהצוות של הליכוד

נאור שירי:  אפילו את זה אתה אומר: בוא'נה, זה הזוי

אוריאל בוסו: תודה רבה, חבר הכנסת שירי

נאור שירי: תודה לך

אוריאל בוסו: חבר הכנסת משה רוט – אינו נוכח; חבר הכנסת רון כץ – אינו נוכח; חבר הכנסת ולדימיר בליאק – אינו נוכח

אוריאל בוסו:  חבר הכנסת עופר כסיף, בבקשה

עופר כסיף: כבוד היושב-ראש, חברי הכנסת, ראשית, אני גם מבקש לברך – חבל שהוא לא פה – את שר הבריאות החדש

עופר כסיף:  הוא איש ראוי וידיד

עופר כסיף:       אתמול ציינו בישראל את יום הזיכרון לשואה, יום קשה ללא כל ספק

עופר כסיף:  כבר בעבר לפחות פעמיים אני ציטטתי קטע מספרו של פרימו לוי "הזהו אדם" ציטוט שאני חושב עליו לא פעם ולא פעמיים – אתם יודע מה? אני חושב שאני לא אגזים אפילו אם אני אומר שאני חושב עליו יותר מפעם ביום

עופר כסיף:  לכן, למרות שאני חוזר על עצמי, חשוב לי עוד פעם להביא את הציטוט במלואו

עופר כסיף:  והוא כותב בספרו כך:      בבני אדם רבים, ואף בעמים שלמים, מצוי על סף ההכרה רגש שכל זר הוא צר ואויב

עופר כסיף:  על פי רוב, אמונה זו חבויה היטב במעמקי הנפש כדלקת זיהומית שלא התפשטה

עופר כסיף:  מדי פעם היא מתגלה במעשים מקריים ולא עקביים ואיננה מקור לחשיבה שיטתית

עופר כסיף:  אולם, כאשר ה"אני מאמין" הסמוי מעין נהפך למחשבה שיטתית, לעיקרון מרכזי של מערכת היקשים הגיונית, בקצה השרשרת מופיע מחנה הריכוז

עופר כסיף:  הוא תולדה של תפיסת עולם אשר פותחה עד למסקנתה הסופית בעקביות מוחלטת

עופר כסיף:  לדעתי, כל עוד תפיסה מעין זו קיימת, תוצאותיה מאיימות עלינו

עופר כסיף:  כל בני האנוש חייבים לראות בהיסטוריה של מחנות הריכוז אות אזהרה לסכנה האורבת באופק

עופר כסיף:       כך כתב ניצול אושוויץ פרימו לוי, הסופר הגדול – וכימאי במקצועו, דרך אגב

עופר כסיף:  ומדוע אני חושב על הציטוט הקשה הזה כל כך הרבה? משום שלמרבה הצער, השואה, רצח העם, הגזענות והשנאה הפתולוגיות לא אופייניות רק לעם הגרמני; הן קיימות, בלשונו של פרימו לוי, כדלקת זיהומית בכל מקום, ובנסיבות מסוימות הדלקת הזיהומית הזאת לא רק מתפשטת אלא הופכת לעיקרון מרכזי ולאני מאמין של חברות שלמות

עופר כסיף:  למרבה החרפה, החברה שלנו, שסובלת גם היא מהדלקת הזיהומית הזאת, סובלת היום מפנדמיה, שכבר הופכת להיות מרכזית

עופר כסיף:  כאשר אנחנו רואים מי יושב בממשלה הזאת – אנשים שקוראים למחיקת כפרים, ללא פחות מאשר השמדה – כאשר יום-יום, בעיקר בשבועות האחרונים, יש פוגרומים של מתנחלים גזעניים, שמשנתם לא שונה – –      

אוריאל בוסו: נא לסיים

עופר כסיף: אני מסיים, אדוני

עופר כסיף:  – – שמשנתם אינה שונה ממשנתן של אותן מפלצות מאז – ולא עוצרים אותם; כאשר אני פונה כבר חודש וחצי שש פעמים במכתבים רשמיים לשר הביטחון ודורש ממנו לשים קץ לפוגרומים האלה ולא נענה – אז אנחנו רואים שאותה דלקת זיהומית התפשטה, וסופה לחסל את כולנו אם לא נטפל בה ומייד

אוריאל בוסו: תודה רבה

אוריאל בוסו:  חבר הכנסת עודד פורר – אינו נוכח; חברת הכנסת אורנה ברביבאי – אף היא אינה נוכחת; אינו נוכח זאב אלקין – אינו נוכח; חברת הכנסת אפרת רייטן מרום – אינה נוכחת; חבר הכנסת מיכאל מרדכי ביטון – אינו נוכח

אוריאל בוסו:  חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, חבריי חברי הכנסת, אני רוצה לדבר על מתווה הגיוס החדש, או יותר נכון מתווה האי-גיוס החדש, שדווח עליו בתקשורת, שלפיו ממשלת נתניהו רוצה לתת פטור גורף לכל הצעירים החרדים משירות המדינה – זה יכול להיות שירות צבאי, שירות לאומי או שירות אזרחי

יוראי להב-הרצנו:  המתווה הזה, אפשר להגיד עליו הרבה דברים; בעיניי הוא עצוב

יוראי להב-הרצנו:  אני בבואי להתגייס קיבלתי פטור של 21 מצה"ל מסיבות בריאותיות

יוראי להב-הרצנו:  התעקשתי, נלחמתי להתגייס, ושירתי בגאווה שש שנים כקצין בצבא ההגנה לישראל – בתוך גבולות המדינה, מחוץ לגבולות המדינה

יוראי להב-הרצנו:  בעיניי זאת חובה, למעשה זכות – זכות גדולה לשרת את המדינה ולקחת חלק במפעל המפואר של הגנה על אזרחי ישראל ועל מדינת ישראל

יוראי להב-הרצנו:      אני שייך למפלגה, ליש עתיד, שלא מדברת על שוויון בנטל אלא חוקקה את חוק השוויון בנטל ב-2014, חוק שקובע שכל צעיר וצעירה בהגיעם לגיל 18 צריכים להתייצב בבקו"ם, שם יוחלט אם הם יתגייסו לשירות צבאי, לאומי או אזרחי

יוראי להב-הרצנו:  עצם המחשבה שחלק ניכר, חשוב, בציבור הישראלי – החברה החרדית – אומרים: אנחנו לא רוצים לקחת חילק בשירות המדינה – שוב, שירות צבאי, לאומי או אזרחי – היא אמירה בלתי מתקבלת על הדעת בעיניי, אבל היא בעיקר אמירה עצובה

יוראי להב-הרצנו:  איך יכול להיות שחלק מהצעירים לא ייקחו חלק בשירות המדינה וחלק כן? האם דמם של חלק מהאזרחים, של חלק מהצעירים, סמוק יותר משל אחרים?     עלינו להבין שהגורל שלנו כאן הוא משותף, העשייה היא משותפת; הבית הזה הוא של כולנו, של כל אזרחי ישראל – חילונים, דתיים, חרדים, ערבים ויהודים

יוראי להב-הרצנו:  כולנו צריכים ליטול חלק בשירות המדינה

יוראי להב-הרצנו:  ולכן הממשלה הזו, שמבקשת לתת פטור גורף מכל סוג של שירות לצעירים רק כי הם מגיעים מהחברה החרדית – זה בלתי מתקבל על הדעת

יוראי להב-הרצנו:      אני רוצה לומר עוד משהו, אדוני היושב-ראש

יוראי להב-הרצנו:  שרים בממשלה הזו שקראו לטייסי חיל האוויר "נפולת של נמושות", שלחו אותם לעזאזל, קראו להם "פריבילגים", "אנרכיסטים", כביכול סרבנים, הם אלו שעכשיו מבקשים לתת סרבנות גורפת לצעירים רק כי הם מגיעים מהחברה החרדית

יוראי להב-הרצנו:  אז אל תטיפו לנו מוסר על סרבנות

טלי גוטליב: אל תשווה את זה, באמת

יוראי להב-הרצנו: אל תטיפו לנו מוסר על סרבנות

טלי גוטליב: – – – אל תשווה את זה

יוראי להב-הרצנו: חברת הכנסת גוטליב, כולם צריכים לשרת את המדינה

יוראי להב-הרצנו:  לא צריך לתת פטור גורף, ודאי שלא – – –     

טלי גוטליב: אל תסית את השיח לסרבנות – – –      

יוראי להב-הרצנו: מה זאת אומרת? חברת הכנסת גוטליב, אתם מבקשים לתת פטור גורף לכל הצעירים החרדים בבחינת "סרבנותם אומנותם"

יוראי להב-הרצנו:  מי שמבקש לעשות את זה מטיף לטייסי חיל האוויר, ללוחמי צה"ל – –      

אוריאל בוסו: תודה רבה, חבר הכנסת יוראי

יוראי להב-הרצנו: – – קורא להם "סרבנים", לאלה שהקדישו שנים ארוכות מהחיים שלהם ועדיין ממשיכים להתנדב

אוריאל בוסו: תודה רבה, נא לרדת

טלי גוטליב: מי שמסרב ומי שהוא במדינה הזאת על תנאי, מי שמשרת – – – הוא סרבן

טלי גוטליב:  זה הכול

יוראי להב-הרצנו: חברת הכנסת גוטליב, אתם מבקשים לתת פטור גורף, להכשיר – – –     

טלי גוטליב: פרות קדושות? טייסים? אז מה קרה?     

אוריאל בוסו: יוראי, נא לרדת

אוריאל בוסו:  לא להשיב, לא להשיב

יוראי להב-הרצנו: לא יכול להיות שאתם תמסדו סרבנות גורפת

טלי גוטליב: – – –      

יוראי להב-הרצנו: אתם האחרונים שיכולים להטיף על סרבנות

אוריאל בוסו: יוראי, אני מבקש לרדת

אוריאל בוסו:  חברת הכנסת גוטליב, אני מבקש לא לנהל איתו דו-שיח

אוריאל בוסו:  נא לסיים, תודה רבה

אוריאל בוסו:  חברת הכנסת טטיאנה מזרסקי

טטיאנה (טניה) מזרסקי: אדוני היושב-ראש, כנסת נכבדה, שלשום בערב ואתמול ציינו את יום הזיכרון להרוגים בשואה, לנספים בשואה

טטיאנה (טניה) מזרסקי:  זה יום השואה והגבורה של העם היהודי

טטיאנה (טניה) מזרסקי:  שלשום השתתפתי באירוע "זיכרון בסלון", במפגש שהתקיים בחיפה, ושמענו את העדות האישית של ניצול שואה בן 99 שנולד באזור קרפטי – אז זה היה שייך בין רוסיה לצ'כיה – שהביא לנו עדות על החיים שלו

טטיאנה (טניה) מזרסקי:  ניצול שהיה בגטו ונשלח לאושוויץ, הגיע לארץ ונלחם בעד עצמאות בארץ ישראל

טטיאנה (טניה) מזרסקי:  הוא סיפר את הסיפור האישי שלו, מאוד מאוד מרגש

טטיאנה (טניה) מזרסקי:  וכשהוא סיפר, נזכרתי שלפני עשר שנים אני תרגמתי ספר זיכרונות של ניצולי השואה, אלה שהיו אסירים בגטאות ובמחנות ריכוז ואחר כך עשו עלייה והגיעו לישראל ובחרו כבית שלהם בארץ את העיר כרמיאל, העיר שלי

טטיאנה (טניה) מזרסקי:       אני תרגמתי אז מעברית לרוסית 106 סיפורים אישיים וזיכרונות של ניצולי השואה, ונזכרתי שמישהי סיפרה שהיא עברה בדיוק את אותה הדרך: לקחו אותה מקרפטי בקרון שנועד להעברת בהמות ופרות ובעלי חיים; העמיסו כ-150 איש בתוך קרון אחד בתנאים שהם לא תנאים, ובנסיעה של כמה ימים הביאו אותם למחנה אושוויץ-בירקנאו

טטיאנה (טניה) מזרסקי:  התחלתי לחפש – כשחזרתי הביתה בלילה לא יכולתי להירדם עד 01:00 בלילה, וחיפשתי של מי היה הסיפור שהיה דומה בדיוק לסיפורו של צבי נוימן ששמעתי בחיפה – מי מתושבי כרמיאל עבר את אותה הדרך

טטיאנה (טניה) מזרסקי:  ונזכרתי – זאת הייתה רוזליה גרשקוביץ, עם בדיוק אותו סיפור

טטיאנה (טניה) מזרסקי:  ואני רוצה לצטט – מצאתי את הסיפור ברישומים שלי עם תרגום, ואני רוצה לצטט בכמה שניות: הכניסו את כל האנשים שמיועדים למוות לקרון, וכאשר הגענו לאושוויץ-בירקנאו – מספרת רוזליה – העמידו אותנו בשורה, וד"ר מנגלה, הרופא הידוע כטבח הורג, טבח הרצח, היה לבוש בחלוק לבן והתחיל לבחור ולמיין אותנו לנשים, גברים וילדים בנפרד

טטיאנה (טניה) מזרסקי:      אני רואה שכמעט לא נשאר לי זמן, אני רוצה להדגיש לכם שבכל הסיפורים והזיכרונות של ניצולי השואה היו שלושה דברים מזעזעים שהם זכרו עד סוף חייהם: שהביאו אותם והכריחו להתפשט, שזו הייתה השפלה פסיכולוגית נוראית; הדבר השני שהם זכרו כל החיים – –      

אוריאל בוסו: נא לסיים

אוריאל בוסו:  תודה

טטיאנה (טניה) מזרסקי: – – זה רעב פיזי ומצוקה נפשית; הדבר שלישי זה שכשהם חזרו לחיים נורמליים והביאו להם אוכל

טטיאנה (טניה) מזרסקי:       תקשיבו, אנחנו זוכרים את הזיכרונות כדי שזה יזכיר לנו שמה שיש לנו, חירות, זה לא מובן מאליו; יש לנו את ארץ ישראל, מדינת ישראל חופשית

טטיאנה (טניה) מזרסקי:  אנחנו צריכים לשמור על המדינה שלנו, על החברה היהודית שלנו, להימנע ממלחמת אחים, מוויכוחים, ולשמור ולהתפלל ולברך אחד את השני, לא לריב

טטיאנה (טניה) מזרסקי:  שיהיה שלום לכולנו

אוריאל בוסו: תודה רבה

אוריאל בוסו:  חברת הכנסת מירב בן ארי – אינה נוכחת

אוריאל בוסו:  חבר הכנסת חמד עמאר

אוריאל בוסו:  לאחר מכן – חבר הכנסת אחמד טיבי, אחרון הדוברים

חמד עמאר: אדוני היושב-ראש, חבריי חברי הכנסת, בשבוע הבא אנחנו מציינים את יום הזיכרון לחללי צה"ל ואת יום העצמאות

חמד עמאר:  היום בבוקר דיבר איתי אב שכול

חמד עמאר:  דיברתי איתו יותר מחצי שעה, ובעצם גם הרגעתי אותו

חמד עמאר:  הוא היה בטיול משפחתי עם המשפחה שלו – הוא עצמו עובד מדינה בכיר ואשתו מפקחת במשרד החינוך

חמד עמאר:  הוא היה עם שני הילדים שלו, גם הם יוצאי צבא

חמד עמאר:  הוא טס בחזרה מאירלנד ובחר לטוס באל על

חמד עמאר:  כמו שהוא אמר לי: הושפלתי בצורה בלתי רגילה על ידי הבודקים הביטחוניים של חברת אל על

חמד עמאר:  אני מגיע עם המשפחה שלי, עומד בתור כמו כולם – אב שכול, שאיבד את בנו שהיה בגולני במבצע עופרת יצוקה – עומד בתור כמו כולם, סמיר מועדי מירכא

חמד עמאר:  כשמגיע התור שלו, לוקחים לו את הפספורטים ואז ניגשים לקצין הביטחון שנמצא שם, הקצין האחראי, וכל בודק הולך אליו – לוקחים את הפספורטים, מתחילים להסתכל על הפספורטים, חוזרים אליו אחרי כמה דקות ואומרים לו: אתה צריך לבוא הצידה

חמד עמאר:  לוקחים אותו הצידה, מכניסים אותו לחדר עם התיקים שלו, עם הילדים שלו, עם אשתו, ומתחילים לחטט לו בתוך התיקים ולבדוק אפילו את מברשת השיניים

חמד עמאר:  כמו שהוא אמר לי: אפילו את התחתונים שלנו בדקו

חמד עמאר:       אני לא מצליח להבין

חמד עמאר:  הבן אדם אומר לכם: אני ממשפחה שכולה, אני עובד מדינה בכיר, אשתי מפקחת במשרד החינוך

חמד עמאר:  למה לעשות את זה? ואני אומר לכם כאן – רק לפני כמה שבועות היה לנו דיון בוועדת הכספים ואמרתי את זה: הרבה דרוזים לא טסים באל על בגלל הבידוק המשפיל שלכם

חמד עמאר:  ואני אומר לכם גם עכשיו: אני עצמי, אחרי ששמעתי אותו – –      

אוריאל בוסו: תודה

חמד עמאר: דקה, זה דבר באמת פוגע

חמד עמאר:  – – אחרי ששמעתי אותו, אני בעצמי לעולם לא אטוס באל על

חמד עמאר:  אם לא ישנו את המדיניות שלהם, לא אטוס איתם יותר

חמד עמאר:  לא יכול להיות מצב כזה שהוא כדרוזי נלקח הצידה ונבדק, אחרי שהוא מציג להם ואומר להם: אני ממשפחה שכולה, ומסביר על עצמו בדיוק מיהו

חמד עמאר:  תפסיקו עם הטענות שלכם: זה לא באחריותנו, זה באחריות השב"כ

חמד עמאר:  אתם החברה המטיסה, אתם אחראים

חמד עמאר:  כל עוד תעשו את זה, אני בעצמי לא אטוס איתכם

אוריאל בוסו: תודה רבה

אוריאל בוסו:  אחרון הדוברים – חבר הכנסת אחמד טיבי, בבקשה

אוריאל בוסו:  לאחר מכן יעלה השר המקשר, השר דוד אמסלם, לסכם את הדיון, ולאחר מכן נקיים שלוש הצבעות נפרדות

אוריאל בוסו:  בפעם שעברה זה היה אלקטרוני, אבל אתם בהתחלה ביקשתם שמית

אוריאל בוסו:  השר שיסכם הוא השר לשירותי דת, השר מיכאל מלכיאלי

אוריאל בוסו:  בבקשה, אדוני

אחמד טיבי: מכובדי היושב-ראש, רבותיי חברי הכנסת, אני עליתי כדי לדבר על המינוי הקרוב של חבר הכנסת משה ארבל לשר הבריאות ולשר הפנים

אחמד טיבי:  אני מכיר את משה שנים ארוכות, גם כאן מהכנסת וגם כאשר עבד כעוזר וראש מטה שר הפנים

אחמד טיבי:  אני מתנגד לממשלה הזאת בכל תוקף, ולכן טבעי שנצביע ונתנגד לכל מינוי של שר, אבל אני רוצה לומר לך שאני מכיר בך את האדם עם הרגש החברתי הדרוש כדי להקשיב למצוקות של כלל האזרחים, של כלל חלקי האוכלוסייה

אחמד טיבי:  גם בעבודה בוועדות אתה גילית הקשבה גם לצרכים של האוכלוסייה הערבית, של המוחלשים

אחמד טיבי:  עשית את זה בשקדנות, באינטליגנציה טבעית ואותנטית

אחמד טיבי:  כאשר תהיה שר הפנים ושר הבריאות יהיה ממשק רחב של העבודה שלנו, של הח"כים הערבים, מולך, כי אלה שני משרדים שחשובים לנו מאוד מאוד, חשובים לי באופן אישי, גם משרד הבריאות וגם משרד הפנים

אחמד טיבי:  אנחנו חלוקים בנושאים פוליטיים רבים, אבל בנקודות האלה של שירות לציבור והקשבה לכל חלקי האוכלוסייה, אני מאחל לך הצלחה, ואני בטוח שתהיה לך אוזן קשבת לכלל האוכלוסייה

אחמד טיבי:       מכובדי היושב-ראש, אנחנו עומדים לקראת סיומו של חודש הרמדאן

אחמד טיבי:  (אומר דברים בשפה הערבית, להלן תרגומם: אנחנו לקראת סיום חודש הרמדאן המבורך, חודש קדוש

אחמד טיבי:  לכן אני רוצה לפנות לכל בני עמנו ולברך אותם: חג שמח, מקווה שכל שנה העם הפלסטיני שלנו בכל מקום שבו הוא נמצא יהיה בטוב, שכל השנה הוא יהיה בביטחון, בבטיחות ובשלום

אחמד טיבי:  שכל השנה אל-קודס תחיה בלבבות שלנו

אחמד טיבי:  חג שמח

אחמד טיבי: )     

אוריאל בוסו: תודה רבה לחבר הכנסת אחמד טיבי

אוריאל בוסו:  יעלה ויסכם השר לשירותי דת, השר מיכאל מלכיאלי, בבקשה

מיכאל מלכיאלי: אני רוצה לברך את ידידי השר משה ארבל לרגל היכנסו למשרד הפנים ומשרד הבריאות

מיכאל מלכיאלי:  שיהיה בהצלחה גדולה

אוריאל בוסו: תודה רבה לשר מיכאל מלכיאלי

אוריאל בוסו:       אם כן, רבותיי חברי הכנסת, נעבור להצבעות

אוריאל בוסו:  חבר הכנסת ביטון נותן את ברכת הכוהנים

אוריאל בוסו:  אנחנו נעבור למעשה לשלוש הצבעות

אוריאל בוסו:  הצבעה ראשונה – ששש, חברי הכנסת

אוריאל בוסו:       הצבעה ראשונה – סעיף א': החלטת הממשלה, בהתאם לסעיף 15 לחוק-יסוד: הממשלה ועל פי הצעת ראש הממשלה, לצרף את חבר הכנסת משה ארבל כשר נוסף בממשלה

אוריאל בוסו:  ההצבעה תהיה אלקטרונית

אוריאל בוסו:  בבקשה, הצבעה

אוריאל בוסו:  אני רק מזכיר שלאחר מכן מייד תתקיים השבעת השר

אוריאל בוסו: בעד הודעת הממשלה – 31 

אוריאל בוסו: נמנעים – אין 

אוריאל בוסו: בשעה טובה, אני קובע שהצעת ראש הממשלה לצרף לממשלה את חבר הכנסת השר משה ארבל התקבלה

אוריאל בוסו:       כעת נעבור לסעיף הבא – החלטת הממשלה, בהתאם לסעיף 31(א) לחוק-יסוד: הממשלה, למנות את השר משה ארבל לתפקיד שר הפנים במקום השר מיכאל מלכיאלי, שמילא את התפקיד כממלא מקום לפי סעיף 24(ב) לחוק-יסוד: הממשלה, והוא ימשיך לכהן בתפקיד השר לשירותי דת

אוריאל בוסו:  גם כאן אני עובר להצבעה

אוריאל בוסו: בעד הודעת הממשלה – 32 

אוריאל בוסו: נמנעים – אין 

אוריאל בוסו: אני קובע שהחלטת הממשלה למנות את השר משה ארבל לתפקיד שר הפנים התקבלה

אוריאל בוסו:       נעבור לסעיף ג' בהחלטה הזאת – החלטת הממשלה, בהתאם לסעיף 31(א) לחוק-יסוד: הממשלה, למנות את השר משה ארבל לתפקיד שר הבריאות במקום השר יואב בן צור, שמילא את התפקיד כממלא מקום, לפי סעיף 24(ב) לחוק-יסוד: הממשלה

אוריאל בוסו:  השר יואב בן צור ימשיך לכהן כשר העבודה

אוריאל בוסו: בעד הודעת הממשלה – 33 

אוריאל בוסו: נמנעים – אין 

אוריאל בוסו: אני קובע שהשר משה ארבל התקבל

אוריאל בוסו:       אנחנו נעבור כרגע להצהרת אמונים

אוריאל בוסו:  תלחצו לו ידיים לאחר מכן, הוא עוד לא הצהיר אמונים

אוריאל בוסו: אני מזמין את השר משה ארבל לעלות לדוכן ולהצהיר את הצהרת האמונים כשר בממשלה

אוריאל בוסו:  בבקשה, השר

אוריאל בוסו:  ששש, חברי הכנסת, בבקשה

משה ארבל: אני, משה ארבל בן רחמים ואילנה, מתחייב כחבר ממשלה לשמור אמונים למדינת ישראל ולחוקיה, למלא באמונה את תפקידי כחבר ממשלה ולקיים את החלטות הכנסת

טלי גוטליב: כל הכבוד – – –      

אוריאל בוסו: אפשר למחוא כפיים

אוריאל בוסו:       (מחיאות כפיים)     

טלי גוטליב: תגיד למשה להסתכל לפה – – – שתהיה לו תמונה

אוריאל בוסו: בשעה טובה ומוצלחת

אוריאל בוסו:  בהצלחה לך, השר משה ארבל, בתפקיד שר הפנים ושר הבריאות

אוריאל בוסו:  כמו שאמרנו, האמת היא שבנימה אישית, כחברי תנועת ש"ס, אנו מאמינים, סמוכים, בטוחים ומתפללים שהשר, יושב-ראש התנועה, יחזור לשולחן הממשלה בהקדם האפשרי וימלא את התפקידים הללו

אוריאל בוסו: [רשומות (הצעות חוק, חוב' מ/1615)

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום

אוריאל בוסו:  מי מציג אותו? השר ארבל מציג אותו? השר ארבל, מטעם הממשלה, בבקשה

אוריאל בוסו:  הצעת חוק מטעם הממשלה לקריאה ראשונה, הצעת חוק לתיקון דיני הבחירות לרשויות המקומיות

אוריאל בוסו:  יעלה ויבוא שר הפנים להציג את הנושא

אוריאל בוסו:  השר משה ארבל, בבקשה

הפנים משה ארבל: מכובדי היושב-ראש, חבריי חברי הכנסת, אני מתכבד ממש – מה שנקרא "עובר לעשייתן" – להציג בפני הכנסת הצעת חוק לתיקון דיני הבחירות לרשויות המקומיות, התשפ"ג–2023

הפנים משה ארבל:  הצעת החוק המובאת להצבעה היום מאגדת תיקוני חקיקה שונים אשר נוגעים לייעול הליך הבחירות ברשויות המקומיות, לרבות אפשרויות לחיזוק טוהר הבחירות ולמינוי מזכיר קלפי שני, כמו שישנו היום בבחירות לכנסת, והסדרת הצבעת בעלי תפקידים

הפנים משה ארבל:       הצעת החוק הזאת מתקנת כמה וכמה סעיפי חוק שונים – יש בה תיקוני חקיקה – והיא בסופו של דבר תאפשר ליישם ולבצע גם את הביקורת של מבקר המדינה שניתנה בעבר על תהליכים הללו, כדי להביא לבחירות לרשויות המקומיות ב-31 באוקטובר בצורה מיטבית, תוך חיזוק טוהר המידות והבחירות לרשויות המקומיות, ואני מבקש מהכנסת לתמוך בהצעת החוק

הפנים משה ארבל:  תודה רבה

אוריאל בוסו: תודה רבה לשר משה ארבל

אוריאל בוסו:  ראשון הדוברים, חבר הכנסת יאיר לפיד, ראש האופוזיציה, בבקשה

אוריאל בוסו:  רשימת הדוברים נעולה, כמובן

יאיר לפיד: אדוני היושב-ראש – – –      

אוריאל בוסו: העבירו לו את מקום ההצבעה – לשר? בבקשה, אדוני, סליחה

יאיר לפיד: אדוני היושב-ראש, כנסת נכבדה, לפני זמן קצר נפטר אחי הגדול יהונתן גפן

יאיר לפיד:  יש לו שיר שנקרא "הנסיך הקטן מפלוגה ב'": "פגשתי אותו בלב המדבר / יפה שקיעת שמש ללב עצוב

יאיר לפיד:  / ציירתי לו עץ וכבשה על נייר / והוא הבטיח לי שישוב

יאיר לפיד:  // הנסיך הקטן מפלוגה ב' / לא יראה עוד כבשה שאוכלת פרח, / וכל שושניו הם קוצים כעת / וליבו הקטן קפא כקרח

יאיר לפיד:  // ואם אי פעם תגיעו לכאן / תדעו שכאן הוא חרש צנח / וקול הנפילה מעולם לא נשמע / בגלל החול הרך"

יאיר לפיד:      החול עדיין רך, אבל קול הנפילה נשמע היטב

יאיר לפיד:  איבדנו היום קול ישראלי חשוב ואהוב

יאיר לפיד:  יהי זכרו ברוך

אוריאל בוסו: תודה רבה לחבר הכנסת יאיר לפיד, ראש האופוזיציה

אוריאל בוסו:  רשימת הדוברים: חבר הכנסת דן אילוז – אינו נוכח; חבר הכנסת חמד עמאר – – –      

קריאה: – – –     

אוריאל בוסו: אני צריך להקריא את השמות

אוריאל בוסו:  חבר הכנסת עידן רול – אינו נוכח; חבר הכנסת אלעזר שטרן – אינו נוכח; חבר הכנסת זאב אלקין – אף הוא אינו נוכח; חבר הכנסת יאסר חוג'יראת – אינו נוכח; חברת הכנסת דבי ביטון – לא מדברת; חבר הכנסת יוסף עטאונה – נמצא אבל מוותר; חבר הכנסת מאיר כהן – אינו נוכח; חברת הכנסת עאידה תומא סלימאן – אינה נוכחת; חבר הכנסת גלעד קריב – אינו נוכח; חבר הכנסת אחמד טיבי – אינו נוכח

אוריאל בוסו:  חברת הכנסת מירב בן ארי תעלה ותבוא

מירב בן ארי: אדוני היושב-ראש, כנסת נכבדה, היום אנחנו ב-19 באפריל

מירב בן ארי:  ב-19 במרץ ניהל את ועדת השרים לענייני חקיקה חבר הכנסת איתמר בן גביר, כי יריב לא היה, לא יודעת למה, והוא ממלא המקום

מירב בן ארי:  ב-19 במרץ, בדיוק לפני חודש, עלו שני חוקים בקריאה טרומית, שלי ושל חבר הכנסת גדעון סער

מירב בן ארי:  אתם יודעים על מה היו החוקים? אני אפתיע אתכם: על האיזוק האלקטרוני – חוקים טובים שמתואמים עם משרדי הבט"פ, הרווחה והמשפטים

מירב בן ארי:  ב-19 במרץ אמר השר בן גביר שבתוך חודש הוא יביא חוק יותר טוב – "מאוזן", הוא קרא לו

מירב בן ארי:  על המאוזן יש לנו לדבר, אבל למה לא לדבר בוועדה? בשביל זה יש ועדות בכנסת

מירב בן ארי:       היום אנחנו חודש אחרי, וכמו שאומרים אצלנו – סבתי, עליה השלום, נהגה לומר "כלאם פאדי"

מירב בן ארי:  נכון, אימאן? אומנם זה הגיע מאצלכם, אבל את יודעת, בכל זאת

מירב בן ארי:  בעברית שלנו זה "רעש וצלצולים", בעיקר שקט

מירב בן ארי:  המשרד לביטחון פנים – סליחה, המשרד לביטחון לאומי, ביטחון יהודים, ביטחון המתנחלים, ביטחון המתיישבים – לא הביא את החוק של האיזוק האלקטרוני

מירב בן ארי:  הוא אפילו לא שלח תזכיר חוק; הוא אפילו לא שלח להערות הציבור – אולי נוסיף את זה, אולי נשנה את זה; הוא לא עשה כלום

מירב בן ארי:  מה הוא עשה? שם על חברות כנסת פה מה שנקרא גיבנת שהן ילכו איתה כל החיים כי הן הצביעו נגד

מירב בן ארי:  אם הוא היה מביא, לימור – שיביא

מירב בן ארי:  לא

מירב בן ארי:  אם אתה הולך לוועדת שרים ואומר שבתוך חודש אתה מביא, ובתוך חודש אפילו לא יוצא להערות הציבור, שזה 45 יום, אז כנראה שהוא לא עושה כלום

מירב בן ארי:       אבל אל תדאגי, כל שבוע אני מתכוונת לבדוק מה קורה עם החוק לאיזוק אלקטרוני

מירב בן ארי:  אני מקווה מאוד מאוד, אבל קשה לי להאמין שהוא עושה משהו, כי זה באמת לא מעניין אותו

מירב בן ארי:  תודה רבה, אדוני

אוריאל בוסו: תודה רבה לחברת הכנסת מירב בן ארי

אוריאל בוסו:  חברת הכנסת יוליה מלינובסקי – אינה נוכחת; חבר הכנסת אבי מעוז – אינו נוכח; חבר הכנסת מיכאל מרדכי ביטון – אף הוא אינו נוכח; חברת הכנסת אימאן ח'טיב יאסין – מוותרת; חברת הכנסת שרון ניר – אינה נוכחת; חבר הכנסת יבגני סובה – אינו נוכח; חבר הכנסת ינון אזולאי – מבקש לדבר בסוף; חברת הכנסת נעמה לזימי – אינה נוכחת; חבר הכנסת יצחק פינדרוס – הרב גפני אמר לו לוותר אז הוא מוותר; חבר הכנסת איימן עודה – אינו נוכח; חבר הכנסת נאור שירי – אינו נוכח; חבר הכסת משה שמעון רוט – אינו נוכח; חברת הכנסת מירב כהן – מוותרת; חבר הכנסת רון כץ – אינו נוכח; חבר הכנסת הרב משה גפני – מוותר; חבר הכנסת ולדימיר בליאק – אינו נוכח; חבר הכנסת עופר כסיף – אף הוא אינו נוכח

אוריאל בוסו:  הוא לא צם; חבר הכנסת עודד פורר – אינו נוכח; חבר הכנסת גלעד קריב – כבר הקראנו אותו פעמיים

אוריאל בוסו:  למה דווקא השם שלו פעמיים? חברת הכנסת אורנה ברביבאי – אינה נוכחת; חברת הכנסת אפרת רייטן מרום – אינה נוכחת

אוריאל בוסו:  חברת הכנסת טלי גוטליב, בבקשה

קריאה: – – –      

אוריאל בוסו: "לא תמנע טוב מבעליו"

אוריאל בוסו:  כבר שלושה דיונים מנענו ממנה

אוריאל בוסו:  בבקשה

אוריאל בוסו:  אחרון הדוברים – חבר הכנסת ינון אזולאי

טלי גוטליב: חברים יקרים, אני אומר לכם למה עליתי למרות שאני בקואליציה

אוריאל בוסו: את לא צריכה להתנצל

טלי גוטליב: אנחנו נמצאים ערב יום הזיכרון וערב יום העצמאות של מדינת ישראל, אהובתנו כולנו

טלי גוטליב:  יש לכל אזרח במדינה הזאת חוזה בלתי כתוב עם המדינה האחת והיחידה שלו – לשמור על החוסן החברתי, לשמור על החוסן הלאומי, לשמור על הערך שנקרא לאומיות, לשמור על מעמדנו בעיני עצמנו, לשמור על מעמדנו בעיני אומות העולם, ובעיקר לשמור על מעמדנו בעיני אויבינו

טלי גוטליב:  תדעו לכם שההיסטוריה, באופן אבסורדי, תמיד חוזרת על עצמה

טלי גוטליב:  האדם הראשון שהגדיר אותנו כעם – אתה יודע מי הוא היה, גפני? זה היה פרעה

טלי גוטליב:  פרעה היה הראשון שהגדיר אותנו כעם

טלי גוטליב:  מאז אנחנו מוגדרים על ידי אויבינו

טלי גוטליב:  לא יכול להיות מצב – אני פונה פה לחבריי מהאופוזיציה, פונה לשפיות ולאחריות שלכם

טלי גוטליב:  לא יכול להיות שב-15 שבועות חירבנו את כוחה של מדינת ישראל, את עוצמתה של מדינת ישראל, את הנראות הלאומית של מדינת ישראל בעיני העולם, בעיני אומות העולם, מעצמות העולם, ובעיקר על ידי אויבינו

טלי גוטליב:  מי שעוקב רואה איך חסן נסראללה מגדיר אותנו ואיך חסן נסראללה מדבר עלינו בחולשתנו, והוא קורא לפגיעה רב-חזיתית של מדינות ערב נגדנו

טלי גוטליב:       אנחנו לא יכולים להיות האויבים הכי גדולים של עצמנו בהגדרה שלנו כעם, וזה לא משנה אם אתה ימין או אם אתה שמאל

טלי גוטליב:  אני לא מוכנה לקבל שחברי האופוזיציה יעשו הכול כדי לפגוע במשילות ימין כשהמחיר הוא פגיעה במעמד מדינת ישראל

טלי גוטליב:  ועל כן אני אומרת כאן ערב יום העצמאות וערב יום הזיכרון הקדוש באותה מידה: לא יעלה על הדעת שהשיח הוא אם אנחנו חברי הכנסת נגיע לבתי העלמין

טלי גוטליב:  אנחנו סמל שלטון, תהא דעתנו אשר תהא

טלי גוטליב:  לא יעלה על הדעת שאנחנו נחשוש להגיע לטקסים מפני פרובוקציות

טלי גוטליב:  לא מוכנה לקבל את זה

טלי גוטליב:  ושלא יהיה פה ספק, אף אחד מאיתנו לא מוכן לשלם את מחיר העקרונות עבור פרובוקציה בימי זיכרון

טלי גוטליב:  לא לא לא

טלי גוטליב:  אני אסוג מפני כל פרובוקציה, כי חייליי הקדושים חזקים ממני ומהאידיאלים שלי

טלי גוטליב:  אבל לא יעלה על הדעת שיעמוד פה ראש אופוזיציה, יאיר לפיד, שאתמול שיקר ואמר שלא דאגנו לניצולי שואה בתקציב – אבל אני פותחת את ספר התקציב, את ההצעה, ומראה לו את התקציב, שהוא אף גבוה ממה שהיה בתקופתו – יעמוד פה ראש האופוזיציה ויגיד שהוא לא מגיע לטקס הדלקת המשואות

טלי גוטליב:  זה מביש, זה לא מכבד אותנו

טלי גוטליב:  אנחנו סמל באשר אנחנו, שמאל או ימין

טלי גוטליב:       חג שמח לעם ישראל

טלי גוטליב:  אני מקווה – 75 שנים של תפארת שקמה, תקומה כל כך אדירה לעם ישראל – שלא נבטל את זה, שלא נחליש את עצמנו, שלא נחליש את מעמדנו

טלי גוטליב:  לא האויבים שלנו יגדירו אותנו; אנחנו נגדיר את עצמנו כעם חזק, כעם מאוחד, כעם מלוכד

טלי גוטליב:  אלה המילים שיוצאות מהפה שלי, ואלה המילים שצריכות לצאת מפיו של כל אזרח מדינת ישראל, המדינה האחת, היחידה, המפוארת והטובה שלנו

אוריאל בוסו: תודה רבה

אוריאל בוסו:  אחרון הדוברים, חבר הכנסת ינון אזולאי, יעלה ויבוא, בבקשה

ינון אזולאי: ברשות אדוני היושב-ראש, כבוד השרים – רגע, תכף נתייחס גם לעליזה – חבריי חברי הכנסת – עליזה, אני רוצה להגיד לך, נראה לי שזאת הפעם הראשונה שאין לי משמעת קואליציונית

ינון אזולאי:  אבל מה אני אעשה, אח שלי נבחר להיות שר, ואני רוצה לעלות לברך אותו

ינון אזולאי:  כולם פה, הטריפוליטאים, מסתובבים ומדברים, גאווה טריפוליטאית

ינון אזולאי:  מירב, זו גאווה לעם ישראל, זו גאווה לנו, ואת יודעת שגם באופוזיציה, גם בקואליציה, את משה אוהבים כי זה משה, הוא קשוב לכל העם

ינון אזולאי:  ואני רק מאחל לך מה שאבא שלי, זיכרונו לברכה, ושתיבדל לחיים טובים, אמר לי רגע לפני שעליתי – הוא אמר לי: תמיד תזכור שיהיה לעיניך "לא גבה לבי ולא רמו עיני ולא הלכתי בגדולות ובנפלאות ממני"

ינון אזולאי:  אני יודע שאתה במקום הזה, אני יודע שאתה כזה

ינון אזולאי:  תמשיך ותהיה ככה

ינון אזולאי:  עם ישראל אוהב אותך

ינון אזולאי:  בעזרת השם, בשם השם תעשה – ונצליח, כי היא ההצלחה של כולנו

ינון אזולאי:  תודה רבה

אוריאל בוסו: תודה רבה

אוריאל בוסו:  ללא ספק, כולם מצטרפים לברכות

אוריאל בוסו:  עכשיו אנחנו כבר לא בחלק של הכפיים

אוריאל בוסו:  יעלה ויסכם שר הפנים, השר משה ארבל

אוריאל בוסו:  ואולי אין צורך?     

הפנים משה ארבל: אין צורך

אוריאל בוסו: אין צורך לסכם

אוריאל בוסו:       אם כן, חברי הכנסת, נעבור להצבעה

אוריאל בוסו:  הצעת חוק מטעם הממשלה בקריאה ראשונה, מס' 1615, הצעת חוק לתיקון דיני הבחירות לרשויות המקומיות, התשפ"ג–2023 – הצבעה אלקטרונית

אוריאל בוסו: בעד ההצעה להעביר את הצעת החוק לוועדה – 17 

אוריאל בוסו: נמנעים – אין 

אוריאל בוסו: 17 בעד, אין מתנגדים, אין נמנעים

אוריאל בוסו:  אני קובע שהצעת החוק מטעם הממשלה לתיקון דיני הבחירות לרשויות המקומיות, התשפ"ג–2023, התקבלה בקריאה הראשונה, והיא תעבור לוועדת הפנים והגנת הסביבה להכנתה לקריאה השנייה והשלישית

אוריאל בוסו: [מס' מ/1604; דברי הכנסת, חוב' י"ח, ישיבה 51; נספחות

אוריאל בוסו: ] 

אוריאל בוסו: נעבור לנושא הבא בסדר-היום: הצעת חוק מטעם הממשלה בקריאה השנייה והשלישית – הצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה) (תיקון), התשפ"ג–2023

אוריאל בוסו:  אני מזמין את חבר הכנסת הרב משה גפני, יושב-ראש ועדת כספים, להציג את הצעת החוק

אוריאל בוסו:       למי שאמר שהתכנסנו היום סתם, רק בשביל דברים שוליים, אז הינה הנושא החשוב שבשבילו התכנסה המליאה היום בדיון פגרה מיוחד

ועדת הכספים): אדוני היושב-ראש, חברי הכנסת, אני מתכבד להביא בפני הכנסת לקריאה שנייה ושלישית את הצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה) (תיקון), התשפ"ג–2023

ועדת הכספים):       אני מבקש, אדוני היושב-ראש, להגיד בקצרה לכנסת: בעצם הייתי צריך להביא עוד חוק

ועדת הכספים):  אנחנו בוועדת הכספים, כשדיברנו על נקודות זיכוי, ביקשנו שזה יהיה לא רק עד גיל 12 אלא עד גיל 18, וחברי ועדת הכספים, האופוזיציה והקואליציה ביחד, ביקשו את הדבר הזה ואמרנו שאנחנו מתחייבים שזה אכן יגיע

ועדת הכספים):  דיברתי עם הממשלה, ובאמת בתוך כמה ימים הממשלה הביאה הצעת חוק שזה יחול עד גיל 18

ועדת הכספים):  אבל כנראה, אני רוצה להגיד לחברי הכנסת – ינון, אני רוצה גם את ההקשבה שלכם

ועדת הכספים):  אני ראיתי – – –      

טלי גוטליב: מקשיבים, אבל גפני, גם אני מקשיבה, אף פעם אתה לא מזכיר את השם שלי

ועדת הכספים): טלי, בעיקר את

ועדת הכספים):  אני אגיד לך מה, אני ראיתי שיש איזה קשר, אני לא יודע איפה הוא מתחיל, בין משרד האוצר לבין התקשורת

ועדת הכספים):  אחד העיתונים כתב שלא מעלים את הנושא הזה של נקודות הזיכוי מכיוון שהכנסת מעכבת את זה

ועדת הכספים):  הכוונה לוועדת הכספים

ועדת הכספים):  אנחנו לא עיכבנו את זה

ועדת הכספים):  את החוק הראשון הביאו מאוחר, זה חוק ממשלתי, וברגע שהביאו את זה אנחנו ביקשנו שנקודות הזיכוי יהיו לא עד גיל 12 אלא עד גיל 18

ועדת הכספים):  בסוף הממשלה הביאה את זה, אבל הביאה את זה לאחר שעבר המועד, ואז הציעו לי היום למשוך את החוק ושאני אחבר את שני החוקים יחד, שכך צריך להיות ההיגיון

ועדת הכספים):  רק מה, מה היו אומרים? שאני מעכב את זה, את החוק הזה, ואז במשכורת הקרובה לא יקבלו את הכסף של נקודת הזיכוי

טלי גוטליב: מה שלא תעשה, רק שקרים בתקשורת

ועדת הכספים): לא חשוב

ועדת הכספים):  אבל אנחנו עושים, זו הוועדה

ועדת הכספים):  אנחנו עושים את מה שטוב לאזרחים, ומה שטוב לאזרחים זה לאשר את זה עכשיו

אופיר כץ: זה גם רטרו, גפני

אופיר כץ:  זה גם רטרו מה-15

טלי גוטליב: רטרו, בדיוק

ועדת הכספים): החוק הוא על 2023

ועדת הכספים):  אני מקווה שזה יהיה רטרואקטיבי

ועדת הכספים):  גם החוק הזה הוא רטרואקטיבי, והוא יהיה – ואני מבקש ממך, אדוני יושב-ראש הקואליציה, אישרנו את החוק של עד גיל 18 בוועדת הכספים, ובישיבה הקרובה אני מבקש שתשים את זה בסדר-היום

ועדת הכספים):  אני מעריך שתשים את זה בסדר-היום, שנאשר גם את גיל 18

ועדת הכספים):  ינון אזולאי העלה בוועדה את מענק העבודה, שהוא יהיה קבוע עד גיל 21 – הוועדה קיבלה את זה

ינון אזולאי: מס הכנסה שלילי מגיל 21

ועדת הכספים): קבוע

ועדת הכספים):  אני לא שומע, יותר בקול

ינון אזולאי: לא עד, אלא מגיל 21 מס הכנסה שלילי

ועדת הכספים): כן, הכוונה מגיל 21, סליחה

ועדת הכספים):  אני עוד הייתי בנקודות הזיכוי

ועדת הכספים):  זה גם יהיה בחוק הקרוב, אנחנו אישרנו את זה בחוק

ועדת הכספים):  אני מבקש ממליאת הכנסת לאשר את החוק הקיים כדי שזה יהיה כבר במשכורות הקרובות, ואני מבקש ממך להביא את החוק השני, שבעצם היה צריך לבוא יחד, להביא אותו בישיבה הבאה

ועדת הכספים):  אני מודה לך, ואני מודה לך, אדוני היושב-ראש, ואני מודה לחברי מליאת הכנסת

ועדת הכספים):  תודה רבה

אוריאל בוסו: תודה רבה ליושב-ראש ועדת הכספים הרב משה גפני

אוריאל בוסו:  להצעת החוק הזו הוגשו הסתייגויות ובקשות רשות דיבור

אוריאל בוסו:  אני אקריא את השמות, ואתם תודיעו לי לפי הרשימה

אוריאל בוסו:  את כל הרשימה של הבקשות – אוקיי, קבוצת יש עתיד, חבר הכנסת יאיר לפיד – – –      

ועדת הכספים): אדוני היושב-ראש, אני שכחתי להודות לאופוזיציה שהם משכו את כל ההסתייגויות ואפשר להצביע מייד

אוריאל בוסו: אבל אני צריך להקריא את הרשימה של מגישי ההסתייגויות

אוריאל בוסו:  אם הם משכו, אז למה צריך?      

אפרת רייטן: בסדר, זה רק לנמק

אוריאל בוסו: רשימת המסתייגים – אנחנו מודים לחברת הכנסת מירב בן ארי – –      

מירב בן ארי: זה לא לי, זה לאופוזיציה

אוריאל בוסו: – – שמרכזת את האופוזיציה, ביחד עם בועז טופורובסקי, שאפשרתם את הכינוס החשוב הזה להצעת החוק החשובה הזו

אוריאל בוסו:       קבוצת סיעת יש עתיד: חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי טל מירון; קבוצת סיעת העבודה: חברי הכנסת מרב מיכאלי, נעמה לזימי, גלעד קריב ואפרת רייטן מרום; קבוצת סיעת המחנה הממלכתי: חברי הכנסת בנימין גנץ, גדעון סער, גדי איזנקוט, פנינה תמנו, יפעת שאשא ביטון, חילי טרופר, זאב אלקין, מיכאל מרדכי ביטון, מתן כהנא, אורית פרקש הכהן, שרן מרים השכל ואלון שוסטר; קבוצת סיעת ישראל ביתנו: חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; קבוצת סיעת רע"מ: חברי הכנסת מנסור עבאס, ווליד טאהא, ואליד אלהואשלה, אימאן ח'טיב יאסין ויאסר חוג'יראת

אוריאל בוסו:  לסעיף 1 יש הסתייגויות של קבוצת יש עתיד

אוריאל בוסו:  אפרת רייטן מרום, אם את רוצה לדבר אז עכשיו, כי אתם חלק מהמסתייגים

אפרת רייטן: תודה רבה

אפרת רייטן:  אכן, משכנו את ההסתייגויות, אז אני לא אנמק את ההסתייגויות

מירב בן ארי: בגלל שלנו יש כאבי בטן

אפרת רייטן: יש לכולנו כאבי בטן, אבל אני לא רוצה להתייחס לזה

אפרת רייטן:  ברשותך, בשתיים-שלוש דקות שיש לי אני כן רוצה לומר כמה דברים לזכרו של יהונתן גפן, אהוב ליבנו, ואולי להקריא את אחד משיריו הטובים והראויים

אפרת רייטן:       "תשים את השריון בתוך תיבה / כבר לא מתים יותר מאהבה / לדולצינאה יש שיער שיבה / וכל הגיבורים הלכו אל הצבא

אפרת רייטן:  / לדולצינאה יש שיער שיבה / וכל הגיבורים הלכו אל הצבא

אפרת רייטן:  // דון קישוט, אתה יכול לנוח / יש כל כך הרבה טחנות רוח / אתה לא תספיק / אתה לא תספיק / אתה לא תספיק, דון קישוט

אפרת רייטן:  // תשתול כמה חבצלות בגן / ותשלם את המיסים בזמן / המלך מת ועל כתרו נפל / וכל המלחמות עכשיו זה על חשמל

אפרת רייטן:  // אז דון קישוט, אתה יכול לנוח / יש כל כך הרבה טחנות רוח / אתה לא תספיק, אתה לא תספיק / אתה לא תספיק, דון קישוט

אפרת רייטן:  // סנשו פנשו לדרכו הלך / וכל האבירים קנו אקדח / תהיה רגיל ואל תהיה גיבור / כי אם תתחיל לשבור לא תוכל לגמור / אז תהיה רגיל ואל תהיה גיבור / כי אם תתחיל לא תוכל לגמור"

אפרת רייטן:       אז לסיום, דון קישוט, הלכת לנוח

אפרת רייטן:  נוח בשלום על משכבך

אפרת רייטן:  יהונתן, אנחנו נמשיך מכאן למרות הכול

אפרת רייטן:  אוהבים אותך ואת משפחתך ומשתתפים בצער המשפחה

אוריאל בוסו: תודה רבה

אוריאל בוסו:  אם כך, שאר ההסתייגויות – קבוצת סיעת יש עתיד, קבוצת סיעת העבודה וקבוצת סיעת המחנה הממלכתי מסירות את ההסתייגויות

אוריאל בוסו:  אנחנו נעבור להצבעה

אוריאל בוסו:  עדיין יש בקשות דיבור

אוריאל בוסו:  קבוצת ישראל ביתנו – לא מדברים; קבוצת איימן עודה, אחמד טיבי, עאידה תומא סלימאן ויוסף עטאונה – אלה הבקשות לרשות דיבור

אוריאל בוסו:  אם יש מישהו – במקום שנעבור אחד-אחד, אנחנו יודעים פשוט שכולם הורידו

אוריאל בוסו:  אם יש מישהו שרוצה לדבר מהאופוזיציה, תעלו כעת, ואחר כך נעשה את הכול בשטף אחד, נצביע על כל החוקים

אוריאל בוסו:  עוד מישהו באולם מעוניין לדבר? לא

יבגני סובה: ביציע שאלת?     

אוריאל בוסו: מי שביקש לדבר בסוף והוא רשום לבקשת דיבור הוא יושב-ראש הקואליציה חבר הכנסת אופיר כץ

אוריאל בוסו:  בבקשה

אימאן ח'טיב יאסין: כבוד היושב בראש, כנסת נכבדה, אין ספק שהצעת החוק הזאת היא הצעה ראויה, אבל לטעמי היא מאוד חסרה

אימאן ח'טיב יאסין:  כבוד היושב-ראש של ועדת הכספים הזכיר את הבקשה בקשר למענק העבודה, שהוא יהיה מגיל 21, אבל שכחת להזכיר את הבקשה שלי

אימאן ח'טיב יאסין:  אני ביקשתי שזה יהיה מאותו גיל שעל פי חוק מותר להתחתן

אימאן ח'טיב יאסין:  אני חושבת שאם אנחנו רוצים להיות באמת צודקים והוגנים, למה מגיל 21? אם מותר להתחתן בגיל 18 ולהקים משפחה, והבן אדם או האישה עובדים, מגיע להם גם מענק עבודה

אימאן ח'טיב יאסין:       היה לי חשוב להעלות את הסוגיה הזאת

אימאן ח'טיב יאסין:  אני מקווה שירבו הצעות חוק כאלה כדי שתהיה אפשרות ליותר רווחה, במיוחד לאזרחים המוחלשים

אימאן ח'טיב יאסין:  בהזדמנות זו אני רוצה לאחל (אומרת בערבית: לכל החוגגים את עיד אל-פיטר השמח, קודם כול שנזכה שוב לרמדאן כשאנו בריאים ושלווים, שיגיע בשנה הבאה כשאנחנו בריאים ושלמים, ושיהיה חג ללא רצח וללא בעיות

אימאן ח'טיב יאסין:  תהיו בריאים

אימאן ח'טיב יאסין: )     

אוריאל בוסו: תודה רבה

אוריאל בוסו:  אחרון הדוברים, חבר הכנסת אופיר כץ, יושב-ראש הקואליציה, בבקשה

אוריאל בוסו:  לאחר מכן נעבור להצבעות

אוריאל בוסו:  ואם הייתם מסירים את ההסתייגויות – כולם הסירו את ההסתייגויות? אם כך, נצביע על הכול בהצבעה אחת בקריאה שנייה, ואחר כך בקריאה שלישית

אוריאל בוסו:  בבקשה, אדוני

אופיר כץ: אדוני היושב-ראש, אדוני השר – כיף להגיד את זה – כנסת נכבדה, באמת הזדמנות, חברי היקר משה ארבל, לאחל לך, אדוני השר – –     

אוריאל בוסו: השר ארבל

אופיר כץ: – – אני רוצה לאחל לך הצלחה ולברך אותך בדרכך החדשה – אפשר להגיד חדשה-ישנה, כי בעצם התחלת במשרד הפנים, היית שם יועץ, והיום אתה נכנס לשם כשר

ינון אזולאי: הוא היה רמ"ט

אופיר כץ: רמ"ט, סליחה

אופיר כץ:  אתה יודע, ראיתי פה את האווירה בכנסת עם המינוי שלך, ואני לא חושב שהייתה כזאת הסכמה על מינוי כלשהו כמו שהייתה עכשיו, שראינו במקרה שלך

אופיר כץ:  זה מעיד על מי שאתה, על מה שאתה, על העשייה הציבורית הכל-כך מרשימה שלך – התייחסות לפרט, לכל פנייה, לכל בן אדם כאילו זה באמת עולם ומלואו – על המקצועיות שלך, על ההבנה שלך

אופיר כץ:  אתה באמת דוגמה ומופת לנבחר ציבור

אופיר כץ:  תמיד מדבר בגובה העיניים, ואין לי ספק שלמרות שהמשימה היא קשה – שני משרדים מאוד חשובים, מורכבים, גדולים – אני בטוח שעם הניסיון שצברת, החוכמה שלך, הראייה של הדברים, הקריאה של הדברים, גם במשימה הזאת אתה תצליח, ואתה תביא בשורות טובות לעם ישראל

אופיר כץ:  מאחל לך הצלחה

אוריאל בוסו: תודה רבה

אוריאל בוסו:  האם יש צורך לסכם? אין צורך לסכם

אופיר כץ: רק התחלתי

אופיר כץ:  אדוני, כאילו ברגע שמפסיקים לברך את משה ארבל, הוא מוריד פה את כולם

אוריאל בוסו: חשבתי שזאת הייתה המטרה שעלית לדבר, אבל אם יש לך עוד דברים – טוב

אוריאל בוסו:  בשביל כל הפגרה

אופיר כץ: כן

אופיר כץ:  אני רוצה גם לברך על הצעת החוק שאנחנו הולכים להעביר עכשיו, אדוני היושב-ראש

אוריאל בוסו: שיבחו אותך

אופיר כץ: הגדלת נקודות זיכוי במס הכנסה להורים עובדים – הצעת חוק חשובה מאוד, שקובעת תוספת של עד 470 שקלים בכל חודש עבור כל ילד בגיל 6 עד 12

אופיר כץ:  מ-2024 אנחנו מרחיבים את זה, כך שנקודות הזיכוי יגיעו גם לילדים עד גיל 18

אופיר כץ:  זאת הזדמנות טובה לברך ולהודות ליושב-ראש ועדת הכספים, חברי חבר כנסת משה גפני

אופיר כץ:  אני מברך אותך על השינוי המשמעותי, באמת, שיכניס לאזרחי ישראל מאות שקלים בחודש, על ההרחבה הזאת

אופיר כץ:       אנחנו עושים פה שני דברים חשובים, גם לשנה הזאת, ומעכשיו ההורים יקבלו את הכסף לכיס, וזה הרבה כסף להורים עובדים, והרחבה מבורכת באמת גם עד גיל 18

אופיר כץ:  אני חושב שמדברים על דברים כלכליים – המאבק ביוקר המחיה – אני חושב שזה מענה טוב וראוי, וזאת רק ההתחלה, כמו שאומרים

אופיר כץ:  ראינו כבר דיווחים בתקשורת שאנחנו הזנחנו את זה ושאנחנו לא נביא את החוק הזה וששכחנו את החוק הזה, אז הינה, בעוד רגע אנחנו מעבירים חוק שנותן בשורה באמת באמת גדולה, בשורה כלכלית חשובה לאזרחי ישראל

אופיר כץ:       תראה, זה שאמרו את הדברים האלה בתקשורת – אנחנו לא בדיוק הופתענו, כן? ועכשיו, כשאנחנו מעבירים את זה, אני מבטיח לך שאף אחד לא יזכיר את זה בשום ערוץ

אופיר כץ:  אתה יודע מה? אולי בערוץ אחד מסוים יזכירו את זה

בועז טופורובסקי: 14

מירב בן ארי: 14

אופיר כץ: יפה מאוד

אופיר כץ:  באמת

אופיר כץ:  מה את אומרת על 12? יש סיכוי? או 13? מה נראה לך?     

מירב בן ארי: אני רוצה להגיד לך משהו, כשאתה עושה משהו טוב – –      

אופיר כץ: כן, בואו נראה

מירב בן ארי: – – לא קשור לקואליציה או אופוזיציה, זה לא מעניין

מירב בן ארי:  זה לא קשור

אופיר כץ: עצוב שזה כך

אופיר כץ:  למה, לאזרחי ישראל לא מגיע לדעת שאנחנו עכשיו מעבירים החלטה שתכניס מאות שקלים לכיס להורים עובדים? למה שלא ידעו את זה? למה כל הזמן לשדר דברים לא טובים?      

אוריאל בוסו: אני מאמין שזה לא יהיה במהדורה היום

אופיר כץ: באופן מפתיע

מירב בן ארי: זה לא קשור לקואליציה–אופוזיציה

מירב בן ארי:  כשאתה עושה דברים טובים, זה לא מעניין

אופיר כץ: אנחנו עשינו, וזה לא הדבר היחיד

אופיר כץ:  עשינו דברים טובים

אופיר כץ:  העברנו פה חקיקה גם בתחום החברתי, גם בתחום הביטחוני וגם בתחום הכלכלי

אופיר כץ:  עשינו דברים בזמן קצר

מירב בן ארי: בוא נגיד שיחסית לחצי שנה – – –     

אופיר כץ: אתם בחרתם להתמקד – כמו שעליתם היום ודיברתם על דודי אמסלם

מירב בן ארי: על מה? על מה?     

אופיר כץ: באופן מפתיע, שכחתם להגיד שהעלינו את הסעיף הזה היום

אופיר כץ:  אף אחד מכם לא דיבר עליו

אופיר כץ:  דיברתם רק על דודי אמסלם

מירב בן ארי: אני לא עולה לדבר פה כי אמרת לי: מירב, אל תדברו

אופיר כץ: לא, אתם דיברתם

מירב בן ארי: אתה רוצה שאני אעלה לדבר? אני אעלה לדבר

יצחק פינדרוס: – – –      

אופיר כץ: היו חברי אופוזיציה – פינדרוס, היו פה חברי אופוזיציה שעלו ואמרו: למה כינסתם את הכנסת? בשביל דודי אמסלם? את זה הם לא יזכירו, כמובן, את הדבר הזה שאנחנו עושים

מירב בן ארי: אבל כינסתם את הכנסת בשביל דודי אמסלם, לא? מה ששלו שלו

אופיר כץ: בסדר, אבל היו כאלה שאמרו: הבאתם אותנו לכנסת בפגרה בשביל דודי אמסלם

אופיר כץ:  למה שלא תגידו גם על נקודות הזיכוי? וזה היה הסעיף הראשון בסדר-היום שאמרנו שנביא אותו, ואחרי זה הדברים מסביב

מירב בן ארי: כשאתה עושה משהו טוב, זה לא טוב

מירב בן ארי:  לרגע חשבתי שאתה פולנייה

מירב בן ארי:  זה לא מתאים לך

אופיר כץ: אז העברנו הרבה דברים טובים, אם זה הוויזות, אם זה שלילת אזרחות למחבלים, החוק שאנחנו מעבירים עכשיו – סבסוד ביטוחי בריאות

אופיר כץ:  הינה, יושב פה אייכלר, יושב-ראש הוועדה לנכי צה"ל, ויש עוד רשימה

אופיר כץ:  לכן, באמת, עם סיום הכנס הוצאתי רשימה מפורטת של כל הדברים שהעברנו, ואני שוב חוזר ומדגיש שזאת רק ההתחלה

אופיר כץ:  אנחנו ממשיכים לעבוד, ונעבוד למען אזרחי ישראל בחקיקה טובה, גם אם אנחנו לא מקבלים לזה בדיוק את ההבלטה הראויה בתקשורת

אופיר כץ:    לסיום, רציתי לדבר על דבר נוסף, אדוני היושב-ראש

אופיר כץ:  ראיתי בערב יום השואה את מה שעבר על חברנו חבר הכנסת יואב ביסמוט

בועז טופורובסקי: בועז

אוריאל בוסו: בועז

אופיר כץ: מה אמרתי?     

אוריאל בוסו: יואב

אופיר כץ: יואב

אופיר כץ:  אוקיי

מירב בן ארי: סגלוביץ'

אופיר כץ: סגלוביץ'

אופיר כץ:  בועז ביסמוט – שבעצם גירשו אותו בערב יום השואה מבית הכנסת

אופיר כץ:  זה היה באמת קשה, קשה לראות גם את התגובה שלו, את ההלם שהוא נמצא בו באותו רגע

אופיר כץ:  האמת, תכננתי לעמוד פה ולתקוף את אותם אנשים שעשו את הדבר הזה, אבל אתמול אני הייתי בניחום אבלים בטבריה אצל ניני וכנרת עשור, שאיבדו את שני ילדיהם, סער ומעיין, זיכרונם לברכה, באסון בערבה

אופיר כץ:  היא השפיעה עליי כל כך, באמת, ואני רוצה לנצל את הבמה להעביר את המסר שלה במשפט אחד חשוב, חשוב מאוד, שכתב בנה מעיין עשור, זיכרונו לברכה, לפני שנספה: "מתי כולנו נבין שכולנו פה אחים?"      כנרת, ניני ובני המשפחה, תעצומות הנפש שיש בכם הן באמת יוצאות דופן

אופיר כץ:  אני מעריץ אתכם על הכוחות האדירים

אופיר כץ:  אני מקווה שתדעו להתאושש מהכאב הגדול ולקום על הרגליים, ושלא תדעו עוד צער

אופיר כץ:  ולמי שצופה בנו אני רוצה שוב להגיד מעומק ליבי: מתי כולנו נבין שכולנו פה אחים?     

אוריאל בוסו: תודה רבה לחבר הכנסת אופיר כץ, יושב-ראש הקואליציה

אוריאל בוסו:  אם כן, רבותיי חברי הכנסת – יושב-ראש ועדת הכספים, האם עולה לסכם? מוותר

אוריאל בוסו:      אנחנו נעבור להצבעות

אוריאל בוסו:  חברי הכנסת, אם כך, מאחר שכל ההסתייגויות הוסרו – חברת הכנסת מירב בן ארי, כל ההסתייגויות של קבוצת ישראל ביתנו – הם אינם כאן, אז אין צורך להצביע עליהן

אוריאל בוסו:  קבוצת רע"מ, יש צורך להצביע על ההסתייגויות? קבוצת המחנה הממלכתי, חברת הכנסת יפעת שאשא, יש צורך להצביע? חברת הכנסת, יש צורך להצביע על ההסתייגויות או שהוסרו? הוסרו; כמובן גם של קבוצת יש עתיד וקבוצת העבודה, שאינם נוכחים

אוריאל בוסו:  אם כך, כל ההסתייגויות הוסרו

אוריאל בוסו:  אנחנו נעבור להצבעה, כולל לוח התיקונים – הצבעה בקריאה השנייה, הצבעה אחת על סעיפים 1–3

אוריאל בוסו:  הצבעה

אוריאל בוסו: בעד סעיפים 1–3 – 17 

אוריאל בוסו: נמנעים – אין  

אוריאל בוסו: 17 בעד, אין מתנגדים, אין נמנעים

אוריאל בוסו:  אני קובע שהצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה) (תיקון), התשפ"ג–2023, התקבלה בקריאה השנייה

אוריאל בוסו:       כרגע אנחנו נעבור להצבעה בקריאה השלישית

אוריאל בוסו:  הצבעה

אוריאל בוסו: בעד החוק – 18 

אוריאל בוסו: נמנעים – אין  

אוריאל בוסו: 18 בעד, ח"י, אין מתנגדים, אין נמנעים

אוריאל בוסו:  אני קובע שהצעת החוק מטעם הממשלה, הגדלת נקודות זיכוי להורים במס הכנסה והגדלת מענק עבודה (הוראת שעה), התקבלה בקריאה השלישית ותיכנס לספר החוקים של מדינת ישראל

אוריאל בוסו:      אם כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים ביום שני י' באייר התשפ"ג, 1 במאי 2023, בשעה 16:00

אוריאל בוסו:  ישיבה זו נעולה